
Povestea lui Mărgean 


ÎN VREMURI VECHI de tot trăia undeva 
departe, la marginea unei păduri mari un om să- 
rac lipit pămîntului, şi care n-avea decit un fiu, pe 
Mărgean. 

Cînd fu să moară, chemă la patul său de suferinţă 
pe Mărgean şi-i zise : 

— Fiul meu drag, simt că n-am s-o mai due mult 
timp. Toată viaţa mea am muncit din răsputeri, 
Şi ce n-am făcut ca să scap de sărăcie? Am fost 
și căruțaș în tîrgul vecin, am muncit şi pe moşia 
boierului, dar niciodată n-am reușit să leg două 
în tei, Pretutindeni am întîlnit stăpini răi şi la- 
comi, care dacă le-ar fi stat în putinţă, ar fi luat 
şi, două piei de pe om. Am robotit ea vai de mine 
din zori şi pînă noaptea tirziu şi-n zadar. N-am 
ştiut ce-i dulceaţa unei clipe de odihnă, n-am auzit 
un cuvint de laudă sau de îmbărbătare. Negustorii 
mă furau, slugile boierești mă băteau, zapciii fă- 
ceau şi una şi alta. A fost vai de suflețelul meu. 
lată de ce n-am putut să agonisesc mai nimic. În 

afară de bordeiul ăsta în care locuim și de cîte- 
va pături rupte sau peticite, nu știu ce ţi-aș mai 
lăsa ca moştenire... 

„Ah, ba nu, reluă bătrînul cu o oarecare însufleţire ; 
îți las şi aceste trei. chei, care se potrivesc la trei 
lăzi diferite. Cînd vei fi vreodată la mare strim- 
toare, ia cea mai mare dintre chei și descuie cu ea 
lacătul lăzii celei mai mari şi vezi ce ţi se va în- 
timpla. Mai tirziu, de va fi nevoie, ia și cheia a 
doua şi pe cea de-a treia și descuie pe rind toate 
lăzile și dacă nici de rîndul acela nu vei ajunge 
să trăieşti mai bine, atunci, fătul meu, nu ştiu ce-ai 
mai putea să faci. Aruncă-te în prăpastia de la 
marginea satului. 

Astfel zise bătrinul tată şi nu după mult timp. 
închise ochii. 

Mărgean îl îngropă după rinduială și-l plînse mult, 
căci ştia dragostea ce î-o arătase tatăl său în toate 
împrejurările. Cîteva săptămîni în şir Mărgean trăi 
din micile economii ce-i mai rămăseseră de la ta- 
tăl său. Mai vindu din puţinele toale ce se găseau 
prin casă și iar mai împinse vremea înainte. În 
cele din urmă se pomeni că nu mai are în chimir 
decît un biet ban de aramă, 

— Mi-a mai rămas un singur ban, îşi zise el trist 
şi posomorit. Ce mă fac acum ? Meserie n-am în- 
văţat şi-apoi chiar dacă m-aş pricepe la vreuna nu 

mi-ar place să mă bag slugă. Ce mă fac? O să 
mor de foame. 

Tocmai cînd se frămînta mai tare și își închipuise 
că nu mai are nici o scăpare, îşi aminti de cheile 
ce i le dăduse tatăl său. 

— Stai, zise el înviorindu-se, tata mi-a Sai nişte 
chei... Să vedem, ce-i cu ele ? 

Mărgean găsi cu oarecare aneveinţă una din cheile 
lăsate de tatăl său și se duse cu ea de desfăcu o 
ladă mare și veche. Scotoci mult prin ea şi la 
început nu găsi mai nimic. Părea că lada întreagă 
e plină numai cu rumeguș de lemn și cu nimic alt- 
ceva. 

— Şi-o fi bătut joe de mine, bietul tata. Totuși 
să mai caut puţin. Cine știe ? 

Mai căută puţin şi, tocmai cînd îşi pierduse orice 
nădejde, descoperi în fundul lăzii o pungă de piele 
mică de tot, mică şi roasă de vreme. 

Luă punguţa, puse în ea singurul ban pe care îl 
avea şi o porni, hai-hai, la drum. 

Se îndreptă, potrivit obiceiului, înspre cîrciuma sa- 
tului și, cînd ajunse acolo, se așeză la o masă. 
Circiumarul era un om gras şi cu nasul roşu. 
„Purta mînicile cămășii suflecate şi împărțea tutu- 
rora țoiuri de rachiu sau de basamac. Pe cei care 
nu puteau plăti îi păsuia cităva vreme, însemnîn- 
du-i cu creta pe o tablă neagră aşezată în spatele 
tejghelii. 


Bineînţeles, el era destul de viclean ca să le adauge 
la socoteală multe ţuici, pe care ei nu le băuseră 
niciodată. 

Lingușitor nevoie-mare, cind îl văzu pe Mărgean, 
începu să se ploconească și-l întrebă cu glas mieros 
ce doreşte, Nu știa că Mărgean nu mai avea pe 
suflet decît un biet ban de aramă, 

Mărgean ceru o limonadă răcoritoare, căci era vară 
şi lui îi era tare cald, și pentru că din singurul 
ban ce-l avea nu se putea cumpăra altceva. După 
ce sorbi limonada cu o plăcere deosebită, plescăi 
din limbă, scoase banul pe care-l avea în pungă 
şi-l zvîrli cît colo pe tejghea. 

Hangiul holbă niște ochi mari cît ceapa şi cînd 
văzu că Mărgean e gata să iasă din prăvălie, strigă 
după dinsul : 

— Nu pleca, prietene dragă ! Stai să-ți dau restul! 
— Să-mi dai restul ? 

-— Păi, nu vezi că mi-ai dat un ban de aur ? 

Mărgean se miră foarte mult, dar nu zise nimic, 
Strinse toţi banii mărunți, pe care-i dăduse negus- 
torul şi, punindu-i în pungă, trecu pragul prăvăliei 
și se duse pe aci încolo. 

Era tare nedumerit, Nu știa ce să creadă, Se uita 
în dreapta, se uita și-n stinga, să vadă dacă nu-i 
nimeni prin împrejurimi şi apoi scoase repede punga 
din buzunar. Cu mîna tremurindă o desfăcu și ce 

ciiedeţi că văzu înăuntru ? Toţi goioganii se pre- 
făcuseră în bani de aur strălucitori. 

Înţelese atunci că avea în mînă o pungă fermecată 
în care orice gologan se prelăcea în ban de aur 
şi-l năpădi un val de bucurie. Merse ce merse si 
scoase iar punga și privi înăuntrul ei. Toţi banii 
erau de aur, 

— Bună treabă, îşi zise el. Am să plec deîndată 
la tîrg să mă înţolesc, că sînt gol-puşcă; îmi iau 
si doi boi frumoși şi un plug de fier, să m-apuc, 
cum oi putea, de plugărie. Să-mi ridic apoi și-o 
casă, o casă frumoasă, c-o grădină în faţă; să nu 
mai stau în bordeiul afumat și plin de mucezeală 
în care locuiesc acum. 

În vremea acceca împăratul, care stăpinea ţara, du- 
cea mare lipsă de bani. Şi cum era să nu ducă 
lipsă de bani, dacă dumnealui se ţinea numai de 
petreceri, dar petreceri nu glumă. Şi adusese o 
mulțime de bucătari, care nu găteau decit cu mi- 
vedenii de peste ţări și mări; și nu voia împăratul 
să bea decît din cupe de aur, care costau o groază 
de bani și, în sfîrșit, își împodobea curtenii numai 
în haine scumpe de mătase, de catifea, tesute cu 
fir de aur și împodobite cu -paftale de argint. În 
sfîrşit, tot în vremea aceasta, își găsise niște sfet- 
nici lacomi și hrăpăreţi, care se pricepeau ca ni- 
moeni altul să deşerteze visteria ţării, 


ŞI, nemaiavînd bani, puse biruri mari pe popor, 
Plăteau oamenii și pentru grădini şi pentru vite, 
pentru porci şi pentru albine, ba şi pentru teres- 
trele şi coşuriie de la casele lor. Şi mulţi, ne mai 
putind să facă faţă cererilor slujbaşilor împărăteşti, 
luau calea codrului și se făceau haiduci, vorba cîn- 
tecului bătrinesc : 


„De frica zapciului 

Şi de groaza birului, 
Uitai drumul satului, 
Luai drumul codrului, 
Și flinta haiducului, 
Că decit în calicie, 
Mai bine în haiducie.“ 


Într-o astfel de împrejurare și strimtorat fiind din 
toate părțile, împăratul se văzu silit să ia o hotă- 
rîre cu totul neobişnuită. Dădu sfoară în ţară că 
cel ce va izbuti să umple zece saci cu bani de aur 
şi-i va dărui lui, va căpăta răsplată drept soţie pe fiica 
-sa. pe domniţa Profira. 

Vestea aceasta străbătu ţara de la un capăt la altul 
şi ajunse la urechile tuturor flăcăiior. Oricare din- 
tre ei ar fi fost bucuros s-o aibă de soţie. Ei n-o 
cunoşteau de-aproape ; nu ştiau că ea, Profira, pe 
cît era de frumoasă, pe atît era de şireată. 

ij 


S-apucară deci să adune bani de aur, azi un galben, 


_ mîine altul, dar fără spor, căci zece saci nu se pu- 


teau umple niciodată oricît ar fi fost de mare rivna 


si strădania cuiva. 


Mărgean auzi şi el vestea şi, mulțumită pungii lui 
fermecate, umplu sacii pînă la gură numai într-o 
săptămînă. Meşteşugul lui era doar lesnicios; lua 
bănuţii de aramă, îi punea în punguţă şi pe loc ei 
se prefăceau în banii de aur pe care-i dorea. 

După ce umplu sacii, îi legă frumos la gură, îi pe- 
cetlui și, încărcîndu-i în două care încăpătoare, 
trase de două perechi de boi mari și voinici, se 
îndreptă spre palatul împăratului. 

La poarta palatului îi ieși în întîmpinare străjerul : 


'— Stai ! Unde mergi? 


— Am venit la împărăție cu cei zece saci de bani 
de aur, pe care-i cere măria sa împăratul, ca să 
mă ia drept ginere. 

— Și unde-s banii ? 

— Uite-n saci, acolo. 

— Desfă sacii să mă-ncredinţez că-s plini de bani ! 
— Cum aşa, răspunse Mărgean, în drum, în văzul 
lumii ? Asta nu se poate. Mai bine dă-mi drumul 
în curte și acolo oi desface un sac sau doi, ca să 
te încredinţezi că-s plini de bani. Zis şi făcut. 
Străjerul deschise larg porţile și Mărgean intră în 
curte cu amîndouă carele după el. 

Dejugă boii, le dădu coceni şi se urcă împreună cu 
străjerul într-unul din care, ca să potolească se- 
tea de bani a lacomului străjer. 

Dar abia s-apucase Mărgean să desfacă stoara cu 
care era legat unul dintre saci, că iată că se auziră 
trîmbiţele, care deobicei vesteau sosirea împăratului. 
Străjerul o luă la fugă, fără să fi apucat să pună 
mîna pe vreun galben. Împăratul sosi curînd. 

— Ce caută carele astea aici? întrebă el minios. 
Ce-i cu sacii aceia din mijlocul carelor ? 

— Sint plini de bani, măria ta, îndrăzni să spună 
Mărgean. 

— Cu bani de aur? 

— Da, măria ta. Cu bani de aur. 

Faţa pînă aci acră a împăratului se însenină. 

— la să văd şi eu banii. 

Mărgean destăcu un sac şi galbenii din sac, în lu- 
mina soarelui de vară, sclipeau să-ţi ia ochii nu 
altceva. 

Împăratul scoase un chiot de bucurie : 

— Bravo, băiete! Vino să te îmbrăţișez şi să te 
sărut. Mi-ai tăcut cel mai mare bine eu putinţă. 
Îți voi rămîne totdeauna recunoscător. Du-te sus 
în palat și stai de vorbă cu fata mea, că eu am 
oarecari treburi şi apoi vin şi eu acolo. 

Mărgean urcă treptele pînă sus şi-acolo ajunse fa- 
tă-n faţă cu Protira. Era o fată tînără şi frumoasă 


12 


și mai presus de orice sprintenă ca o căprioară. 
— Cine ești tu ? îl întrebă ea. 

— Eu sînt Mărgean şi am venit la tatăl tău cu cei 
zece saci de aur de care avea nevoie. 

-— Oh, ce bine-mi pare, zise fata bătind din palme. 
Se aşeză pe un scaun în faţa lui Mărgean şi conti- 
nuă, 

-— Zece saci cu galbeni, zici ? 

i Zece saci plini pină-n virf. Dacă nu crezi pri- 
vește pe fereastră și vezi-i acolo în mijlocul curţii. 
— Și cum ai putut să aduni atîta bănet? întrebă 
fata. Tatăl meu, împăratul, credea că nimeni nu 
va fi în stare să facă o astfel de minune. 

— Mie nu mi-a fost de loc greu, răspunse Mărgean 
îngîmiat întocmai ca un păun. 

— Păi, cum așa ? 

-— Să vezi dumneata, eu am o pungă fermecată, 

— O pungă fermecată ? Cum vine asta ? 

Foarte bine, orice gologan pe care-l pun înăun- 
tru se preface numaidecit în aur. 

— Ia să văd şi eu punga aceasta, zise fata ! 

Mărgean se scotoci prin buzunare și apoi zise 3 

— Iată punga fermecată ! 

— la s-o văd şi eu această pungă. Vreau s-o pri- 
-vesc mai de aproape. 

Mărgean se grăbi să i-o dea, dar ea, cînd se văzu 
cu punga fermecată, o rupse la fugă si coborî în 
curtea palatului de-a dreptul la tatăl ei, spunîn- 

du-i că Mărgean e un înşelător neruşinat, că n-adu- 
nase banii ca un om cinstit, ci cu ajutorul pungii 
fermecate. 

Împăratul nu stătu prea mult pe gînduri și porunci 
slugilor să pună mîna pe Mărgean şi să-l dea afară 
din palat, ceea ce slugile şi făcură de îndată, 

Bietul Mărgean plecă trist spre casă şi de bună 
seamă că şi-ar fi pus capăt zilelor, de nu şi-ar fi 
adus aminte că tatăl său îi mai lăsase o cheie drept 
moştenire. 

— Ia să vedem ce-i şi cu cheia asta, zise el. 

Luă cheia şi descuie o ladă mare. O găsi însă plină 
de petece şi de bucăţi de hirtie. Dar nu pierdu nă- 
dejdea. Continuă să scotocească și, în cele din urmă 
descoperi pe fundul lăzii o trompetă mare şi fru- 
moasă. 

— Ce-i cu trompeta asta? gîndi el înveselit... O 
trompetă ? Ha, ha! Răposatul meu tată a vrut, de- 
sigur, să glumească lăsîndu-mi ca moştenire o trom- 
petă. 

O luă, o mingiie şi-apoi  punînd-o la gură suflă 
cu putere. Numaidecit se iviră în faţa lui doi os- 
taşi înalţi şi chipeşi, înarmaţi pînă-n dinţi. 

— Porunciţi ! 

— N-am nimic cu voi... Duceţi-vă acasă ! 

Sună iară : „trara tara, taram, tara |!“ 

De rîndul acesta se prezentară la dinsul nu mai 
puţin de zece soldaţi. 

— Porunciţi ! 

— N-am nimic cu voi. Puteţi pleca. 

Cînd sună a treia oară, veniră ostaşi mulţi cît 
frunza și iarba, 


El cu trompeta cînd suna, 
Tram-tara, taram-tara, 
Veneau soldaţii val de val, 
Mărgean era şi general, 


„Bună treabă şi cu soldaţii ăştia, îşi zise Mărgean, 
mîngiindu-și bărbia. S-ar putea să-mi fie cîndva 
de folos.“ 


În vremea asta împăratul 

Era în luptă c-un vecin. 
Mergîndu-i prost, întreg palatul 
De plângeri grele era plin. 


Ei dete-atuncea sfoară-n ţară 
Că acel ce tronu-i va scăpa, 
Primi-va ca răsplată rară 
Pe însăşi fata sa. 
Mulţi tineri încercară să adune oşii şi să dea piept 

cu duşmanul, dar nici unul dintre dînşii nu făcu 
ispravă mare. Primejdia creştea şi o dată cu ea, 
groaza împăratului. S-aştepta ca din clipă în clipă 
să fie cu totul înfrint şi să fie luat în robie. Mär- 
gean află primejdia în care se alla împăratul cu 
toţi ai săi şi cu tot norodul, dar era încă mihnit 
de felul cum fusese primit la palat. Pină la urmă 
se gindi că n-ar fi cu cale să-și lase ţara pe mîna 
vrăjmașilor cotropitori. Luă deci trîimbița şi sună 
din ea de mai multe ori în șir şi-n jurul său roiră 
ca albinele oştiri nenumărate. 

Lupta fu erîncenă. Mărgean reuşi să bată de moarte 
pe dușmanul cotropitor și să-l arunce departe de 
hotarele ţării. 

Plin de prăzi bogate se întoarse în orașul împără- 
tesc, Lumea îi ieşi înainte cu flori şi cu cîntece şi 
bătrinii cetăţii îi deteră piine şi sare și-i aduseră 
mulțumiri și lui, și armatei, că i-a scăpat de pirjob 
şi de robie. 

În curtea palatului, împodobită cu flori și cu tot 
felul de covoare, îl aştepta împăratul. Și era împă- 
ratul îmbrăcat în haine de sărbătoare. 

— Mărgean dragă, fii binevenit ! Meriţi toată lauda 
şi cinstirea noastră a tuturor. 

Mărgean descălecă şi stătu mult de vorbă cu îm- 
păratul, arătîndu-i tot ce făcuse pe cîmpul de bă- 

taie, cum dase piept cu dușmanul şi cum duşmanul 
pină la urmă o luase la sănătoasa. 

Împăratul îl ascultă cu luare-aminte şi apoi îl pofti 
pe Mărgean ca să mai stea de vorbă şi cu ai casei 
şi să le povestească și lor marile sale isprăvi os- 
tășești, 

Lui Mărgean îi venea să zboare ca să ajungă cit 
mai repede la Profira și să-i depene ei povestea 
sa, EI, bietul, și uitase cu totul de purtarea urită 
din trecut a fetii. 

— Bine. ai venit, învingătorule, îi spuse Profira cu 
glasul ei limpede şi dulce. Nu m-am îndoit nici 
o clipă că vei răpune pe năvălitorii ticăloși. Ştiam 
că ești ager şi viteaz şi că vei cîştiga cununa iz- 
binzii. 
Laudele acestea merseră drept la inima lui Măr- 
gean. Totdeodată i se aduseră prăjituri alese, dul- 
A ceţuri şi șerbeturi şi cafele pline de aromă. El Je 
gustă cu mare plăcere și se simţea în totul fericit. 
Nu trecu mult însă şi domniţa se apropie de el 
şi-i zise aproape în taină : 

— Nu-mi spui și mie cum ai putut să faci această 
minune ? Cum ai răpus pe duşmanul, care părea de 
neinvins, şi care ne înprozise atita ? Ia, spune-mi, 
ţi-a fost greu ? 

-— Da de unde... Chiar foarte uşor, 


— Cum uşor ? 

— Eu am o trimbiţă... 

— Ce fel de trimbiţă ? 

— O trimbiţă fermecată. Cind sufli în ea, în jurul 
tău s-adună soldaţi valuri-valuri, înarmaţi pină-n 
dinţi şi n-așteaptă altceva decît să le porunceşti. 
— Ia s-o văd şi eu ! 

Mărgean o scoase de sub haină, unde o păstra de- 
obicei, o puse la gură şi suflă cu putere. Numaide- 
cît veniră doi soldaţi, se închinară și strigară : 

— Porunciţi ! 

— N-am nimic cu voi. Puteţi pleca. 

— Vai, ce frumos e! Dă-mi şi mie să suflu şi eu 
-o dată ! 

Mărgean păru că se opune, dar pînă la urmă îi 
dădu și ei trimbiţa. 


Ia dă-mi trompeta ta şi mie 
Îi spuse fata cea zglobie, 
Taram-tara, taram-tara, 
Sună Profira tot așa. 


Ostași câți frunza s-adunară 
Si-n fafa ei se închinară : 

-— Domniţă mândră ca o stea, 
Noi așteptăm porunca ta. 


18 


"Domnița păru că stă pe ginduri. Apoi se încruntă 
deodată, bătînd din picior şi strigă spre șirul de 
soldaţi, care sta nemișcat în faţa ei : 

— Puneţi mîna pe Mărgean și daţi-l numaidecit 
afară din palat. E un înşelător. 

Soldaţii nu şovăiră o clipă. Îl înhăţară pe tînăr, 
îl loviră și-l izgoniră din palat. 

Bietul Mărgean, în culmea durerii și a deznădejdii, 
plecă aproape tirîndu-se spre casă. Altădată pier- 
duse punguţa fermecată, acum îi scăpase din mină 
trompeta. N-a ştiut să se slujească nici de avere, 
nici de putere. Se simţea un om pierdut. 

În clipele acelea atît de amare, un gînd totuși 
foarte luminos îi străbătu mintea: mai avea o 
cheie, cea din urmă dintre cele trei moştenite de 
la tatăl său. Să încerce şi cu ea, să vadă ce noroc 
poate să-i aducă. 

Descuie deci ultima dintre lăzi și găsi pe fundul ei 
o căciulă veche şi roasă de molii. 

— Hei-hei! Ce-o mai fi şi cu căciula asta? Să 
iau eu pe cap o astfel de vechitură ? Ce-o să zică 
lumea cînd m-o vedea cu ea pe cap ? 

O puse pe ceafă şi plecă încet-încet pe drum. Nu 
merse mult şi văzu pe un vechi și bun prieten, că- 
ruia îi strigă : 

— Noroc, frate! De cînd nu ne-am mai întîlnit... 
— Noroc, răspunse cel întîlnit în cale. Parc-ai fi 
tu, Mărgean. Te aud, dar nu te văd., 


Ya 


— Cum se poate una ca asta ? 

-— Uite așa, te aud, dar nu te văd. 

În clipa aceea Mărgean simţi nevoia să se scar- 
pine în cap şi-şi scoase puţin căciula, 

— Hei, acum te văd bine. Unde mi-ai fost, nene? 
Cînd Mărgean își puse iarăși căciula pe cap, prie- 
tenul său nu putu să-l mai vadă. Atunci înţelese 
că acea căciulă era fermecată. 

Numaidecit un plan măreț îi răsări în minte. Cu 
ajutorul căciulii fermecate se va strecura în palat, 
o va răpi pe Profira și-o va pedepsi pentru pur- 
tarea ei urită. 

Porni repede într-acolo. Se înserase. Soarele scă- 
pălase de mult, dar apusul era încă plin de nori 
aurii, arămii și roşii nespus de frumoși. Părea că 
un zugrav iscusit izbutise să meșterească pe cer 
un tablou minunat, la care să priveşti ca fermecat. 
În zare se vedea încă turnul cel înalt al palatului 
împărătesc. Pe cer luceafărul răsărise nou și stră- 
tucitor. Pretutindeni domnea liniştea, Doar cîteo- 
dată, cînd sufla cite un vînt ușor, s-auzeau foșnind 
frunzele plopilor. = 

Ajunse la palat. Se schimbau străjile, 

în faţa porţii celei mari sta de veghe un soldat 
voinic, o namilă de om și era ferecat din cap pi- 
nă-n picioare, Mărgean își îndesă căciula bine pe 
urechi şi trecu înainte pe poarta care fusese puţin 
întredeschisă. Nimeni nu putea să-l vadă.. Înaintă 

prin curte şi s-ascunse pe după nişte lăzi mari, 
încărcate cu arme şi cu fel de fel de mărunţişuri 
soldăţeşti. Lăzile erau aşezate cam la dos, așa că 
nimeni nu putea să-l vadă acolo, chiar dacă el 
n-ar fi avut căciula fermecată. Stătu aci ascuns 
pină la căderea nopţii. Nu trecu mult și luminile 
de la ferestrele palatului se stinseră una cite 
una. Se făcu o liniște deplină. Doar cite un ciine 
răgușit; s-auzea lătrind pe undeva departe, Mărgean 
ieși din ascunzișul său şi o luă tiptil-tiptil pe scă- 
vile palatului în sus, Străbătu cameră după cameră 
şi sală după sală. Cunoștea drumul bine, Îl mai fă- 
cuse doar de două ori. Toţi dormeau buștean. Ba 
unii și sforăiau. 
Singură domniţa nu închisese ochii. Se gindea la 
rochia pe care o va purta la apropiata petrecere a 
curții, la încălțămintea bătută cu pietre scumpe 
pe care i-o poruncise tatăl ei, la tinerii de neam, 
care vor fi chemaţi la bal şi cu care ar fi dorit 
să danseze. 

“Deodată i se păru că aude zgomot de pași. I se 
opri răsuflarea. Nu cumva e un hoţ? Da, da, un 
hoţ trebuie să fie și ea începu să tipe. 


Ea ţipă tare că-i un hoț, 

— Săriţi, e-aici la mine ! 
Si din odăile vecine 

Cu lămpi vin servitorii toți. 


ai 


Ei prin unghere lung privesc 
Si scotocese și scotacesc 
Cuprinsu-ntregei încăperi, 
Dar hoțul nu e nicăeri,. 


Pipetele au fost auzite de împăratul însuși. Şi-a 
îndesat scufia pe cap şi-a luai papucii și a venit 
și el să vadă ce se întimplase. 

Mărgean sta ascuns pe după un dulap. Sta ascuns şi 
tăcea chitic. Nu putea să fie descoperit, căci avea 
pe cap căciula fermecată. Aşteptă acolo să se po- 
tolească lucrurile şi fiecare să-și vadă de somn. 
Aşteptarea nu fu lungă. 

— N-a fost nici un hoţ, zise împăratul. Nici n-ar 
putea să fie; sintem doar destul de bine păziți. Ţi 
s-a părut ţie așa. 

— Nu mi s-a părut. 

—. Culcă-te liniștită ! Somn isa | 

Împăratul plecă și cu el toţi slujitorii şi fiecare din- 
tre ei îşi regăsi culcuşul şi adormi adînc. 

Mărgean se ridică din ascunzătoarea lui și o porni 
prin odaie. Făcu cîțiva paşi, dar nu călcă pe covor, 
ci de-adreptul pe duşumea, astfel că paşii lui ră- 
sunară : „tronc, tronc, tronc“, 

Domnița Profira îşi luă inima în dinți și nu mai 
ţipă. Dimpotrivă, ea zise în şoaptă : 

— Cine ești tu, că te aud, dar nu te văd ? 

Mărgean stătu puţin în cumpănă, o umbră de su- 
părare stăruia în sufletul său; dar umbra de su- 
părare se risipi repede şi el spuse blajin de tot: 


— Profira, nu te speria ! 

Eu sînt Mărgean, o, draga mea. 
Si am venit să mergi cu mine, 
Căci mi-a fost tare dor de tine. 


— Tu ești, Mărgean ? O, ce noroc ! 
Dar nu te văd şi-a vrea de-ndată. 
— Păi nu mă poţi vedea de loc, 
C-am o căciulă fermecată. 


— Scoate căciula, ca să te pot vedea ! 

Mărgean n-aşteptă să fie rugat, ci își scoase căciula 
din cap. | 

— Aci, vezi aşa. Vino mai aproape și să-mi dai şi 
mie căciula ca s-o încerc şi eu ! 

Mărgean i-o dădu. Profira şi-o potrivi pe cap, apoi 
întrebă : 

— Acum mă vezi? 

— Nu te văd, răspunse Mărgean. 

Cînd auzi că Mărgean n-o mai putea vedea, fata 
se sculă din pat, o luă la fugă şi, într-un suflet fu 
la tatăl ei, pe care-l trezi din somn, îi povesti 
tot ce se întîmplase şi-i dădu căciula fermecată. 

Împăratul deșteptă toţi servitorii, care, la chema- 
rea lui, veniră repede de tot și, supăraţi că nu fu- 
seseră lăsaţi în noaptea asta să doarmă ca oamenii, 
tăbăriră pe Mărgean şi-i traseră o chelfăneală soră 
cu moartea. 


Mărgean fu îmbrîncit pe scări 
Lovit și-acoperit de-ocări 

Du, cum s-ar zice, țăsălat 

Si scos afară din palat. 


Plecă acasă cu oasele frinte, Ce-avea de făcut? 
Bani nu mai avea de loc. Cu cheile lăsate lui moş- 
tenire de către tatăl său, terminase. Tatăl său îi 
spusese că dacă n-o reuși să se procopsească cu 
nici una din cele trei chei, pe care èl i le lăsase în 
moştenire, atunci să se ducă să se arunce în pră- 
pastia de la marginea satului, că de altceva nu va 
fi fost bun. 

Mărgean porni înspre prăpastia de care-i vorbise 
tatăl său. Ajunse acolo şi se opri. Nu-i prea venea 
la socoteală să-si curme firul vieţii. 

Păcu un pas pe marginea prăpastiei şi se opri agă- 
țindu-se de un pom. Era un smochin plin de smo- 
chine coapte. Rupse o smochină și o mincă cu o 
plăcere deosebită şi se pomeni că-i crescuse un corn 
în cap. Mai rupse și mai mîncă o altă smochină si, 
hait, îi crescu al doilea corn, 

— Na, zise el amărit, o să mor şi cu coarne în 
cap ! ; 

Lângă smochinul din care mincase cele două sma- 
chine, creştea un altui, plin și el de fructe. 

-— Ce-ar fi să mănînc o smochină și din pomul 
ăsta ? Ce dacă mi-o creşte încă un corn ?. Am doar 
două. Ori cu două, ori cu trei nu-i tot una? Zi- 
cînd aşa întinse mina şi luă din pom o smochină, 
Şi deodată, spre surprinderea lui, îi căzu un cotn. 
— Nemaipomenit, zise el, ia să mai iau o smochină ! 
Si mai luă una și, cum o mincă, îi căzu și celă- 
lalt corn. 

— Ah, zise el, stai că nu mă mai arunc în pră- 
pastie. Am un plan grozav. 

Si-ntr-adevăr, planul său era cu totul neobisnuit. 
Plecă acasă şi luă două coşuri de nuiele. Într-unul 
din ele culese smochine din cele ce făceau să-ţi 
crească coarne, iar în celălalt smochine care le 
vindecau de coarne. Plecă acasă cu coșurile cu 
“fructe și fără să stea mult pe ginduri luă coșul 
cu fructele care făceau să-ţi crească coarne şi plecă 
la palat, Acolo se opri la poartă şi începu să strige 
cît îl ţineau puterile : 

— Ce mai smochine ! Smochine ieftine ! 

Profira era tocmai atunci în balcon. Sta acolo și 
cosea la gherghef. Și fata asta era foarte lacomă, 
Îi plăceau dulciurile, dar și fructele. Se repezi deci 
la tatăl ei și-i spuse rugătoare : 


— Tată, să cumpărăm şi noi niște smochine, Mi-e 
dor de smochine. 

Împăratul chemă un slujitor și-i porunci să coboare 
pînă la poarta palatului şi, fără vorbă multă, să-i 
ia vînzătorului coşul întreg, bineînţeles, fără plată. 
Pe drum însă slujitorul se întilni cu marele vizir, 
cu sfetnici de seamă şi cu mulți curteni mai mici 
şi toţi luară din coș cîte o smochină sau două. 
Ceea ce rămase nefurat fu adus la masa împărătească. 
După ce împăratul şi cu ai lui se ospătară cu fel 
de fel de mîncăruri, cu plăcinte cu carne și cu 
brînză, cu prăjituri dulci, poftiră la fructe. Împă- 
ratul nu mîncă decît o smochină. Îi ieși deci un 
singur corn ; împărăteasa se alese cu două coarne, 
iar fata, mai lacomă, căci mîncase trei smochine, 
se pomeni cu trei coșcogeamite coarne. 

Cînd cei trei se văzură încornoraţi, fură tustrei nă- 
pădiţi de ruşine şi de groază. Se încuiară în casă 
şi nu mai voiră să dea ochii cu nimeni. Răbdă 
împăratul cît răbdă, dar pînă la urmă trimise să 
i se aducă mai mulţi doctori. Voia să se vindece 
cît mai repede, că-i era ruşine și teamă să se arate 
în fața supușilor săi în halul în care se afla. 

Şi-n starea împăratului se găseau şi împărăteasa 
şi fiica, ba şi toţi sfetnicii, care furaseră smochine. 
Într-o zi cînd împăratul pierduse încrederea în doc- 
tori și-n vrăjitori, iată că veni la poarta palatului un 

tînăr înalt cu tichie albă pe cap și cu ochelari pe 
nas, 
împăratul îl zări din foişorul în care se afla şi 
dete poruncă : 
— Ia să vedeţi ce vrea tînărul ! 

tujitorul se duse, vorbi cu tînărul și apoi se în- 
toarse şi spuse împăratului : 
— Tînărul e un vraci priceput. Zice că vindecă orice 
boală, 
— M-am cam săturat de doctori, dar oricum lasă-l 
şi pe el să vină ! 
Tînărul, care nu era altcineva decît Mărgean, urcă 
scările palatului și ajunse la împărat. 
— Boala dumitale e o boală foarte grea. 
— Şi nu se poate vindeca ? 
— Ba da, cinstite împărate, dar trebuie să treacă 
timp. 
— Bine, tinere. Fie -ṣi așa, dar ce plată-mi ceri? 
— Un sfert din împărăție. 
Se tocmiră îndelung. Pînă la urmă căzură la în- 
voială. 
Mărgzan venea în fiecare zi la împărat şi ba-i 
făcea frecţie, be-i da hapuri, pînă cînd la vreo săp- 
tămînă îi dete şi un hap în care era învelită o 
smochină din cele care făceau să cadă coarnele. Îm- 
păratul înghiţi hapul şi imediat cornul îi căzu. 
Bucuria lui era nemăsurată. Se uită-n oglindă şi 

nu-i venea să creadă., Chemă un slujitor şi-i porunci 
să-i facă lui Mărgean zapis pe-un sfert din intin- 
derea ţării. 

Mărgean luă zapisul şi dădu să plece. 

—- Stăi, îi spuse împăratul ! Văd că eşti cel mai bun 
doctor din ţară și vreau să-ţi fac o mare rugăminte... 
N-ai putea să vindeci și pe împărăteasă ? 

— Dar, mărite împărate, ce are împărăteasa ? 

—— Ce să aibă, păcatele ei, are două coarne. 

— Două? Dar aşa ceva este aproape peste putinţă. 
-— Încearcă şi dacă reuşeşti îţi voi da jumătate din 
împărăție. 

-— Dacă-i așa am să încerc. 

Nu-i fu greu lui Mărgean să-i dea şi ei două smo- 
chine în chip.de hapuri şi astfel el fexem stăpîn 
pe jumătate din împărăție. 

Cind să plece de.la palat, împăratul îl îmbrăţişă 
şi-i spuse : 

— Mult bine mi-ai făcut, dar mai am încă o ru- 
găminte, 

-— Care anume ? 

— Să vindeci şi pe fata noastră, 

— Ea ce are ? 

— Ea are trei coarne, 

— Trei coarne ? asta e ceva de-a-drepiul îngrozi- 
tor. Un corn, două se pot vindeca, dar trei este 
peste putinţă. 

— Încearcă, dragă doctore, că, dacă reuşeşti, eu 
îți dau toată împărăţia mea, iar pe fată ţi-o dau 
de soţie. 
— Am să încerc, dar o să fie foarte greu, poate 
peste putinţă. 

“Mărgean n-avea nici o pricină să zăbovească cu 
vindecarea Profirei. După două-trei zile îi dădu 
trei smochine şi pe loc îi căzură ei toate cele trei 
coarne, 


Si nunta s-a făcut apor, 

O săptămână încheiată. 

Cu lăutari și tărăboi 

S-a petrecut ca niciodată, 
A fost o veselie mare, 

Cu mese-ntinse, cu pahare, 
Cu jucători sărind zoriţi, 
Si cu doi tineri fericiţi, 


Legenda florii-soarelui 


DRAGI COPII, cei care din voi, întimplă- 
tor, nu aţi văzut încă floarea-soarelui, puteţi merge 
la cîmp ca s-o admiraţi la marginea grădinilor de 
pepeni. Fioarea ei e mare și rotundă ca un talger 
de aramă şi stă necontenit îndreptată spre 
soare. 

Pasămite, dragii mei, pe vremuri — e mult de atunci 
— floarea-soarelui nu era floare, ci o frumoasă fată 
de împărat numită Aurica. Se poate ca lucrul acesta 
să nu fie adevărat, dar mie așa mi l-a spus bunica, 
cînd eram mic şi stam cu capul în poala ei și știu 
că bunica spunea totdeauna lucruri şi frumoase şi 
adevărate. 

Nu numai că Aurica era frumoasă, dar era şi sprin- 
tenă, și dornică de muncă, cum nu se mai dovedise 
altă fată pînă aci. Cît era ziulica de mare colinda 
în lung şi-n lat grădinile tatălui său Verde-Împărat 
şi ba plivea un strat de legume, ba uda un strat de 
flori sau îngrijea stupii cu albine. Împăratului i 
se umplea inima de bucurie -cînd vedea cît de fru- 

moasă şi cît de harnică în același timp era fiica 
sa. Veniră peţitori din tuspatru părţi ale lumii ca 
s-o ceară pe fată. Veni fiul lui Roşu-Împărat, înalt 
şi subţire ca tras prin inel şi învestmîntat numai în 
fir de argint, veni apoi Zefirul, fiul vîntului, purtat 
într-un car încărcat cu flori fel de fel, tras de patru 
cai, sprinteni şi ageri de parcă aveau aripi, veniră 
şi alți mulţi, tot unul şi unul, dar împăratul îi luă 
pe toţi la goană. 

— N-am fată de dat, le spuse el minios. Plecaţi de 
la mine cît mai repede, căci altfel va fi rău de voi! 
Şi voinicii plecară rușinaţi şi trişti înapoi la pala- 
tele lor. 

În acest timp, în fiecare zi, Aurica ieșea liniștită 
să plivească și să îngrijească trandafirii, crinii, muş- 
catele, busuiocul, bujorii și alte o mulţime de flori, 
care învirstau în așa fel grădina, încît ea părea ca 
un chilim frumos şi pe deasupra înmiresmat. 

Soarele vedea frumuseţea şi hărnicia fetei şi din 
zi în zi o îndrăgea şi mai mult. Urită i se părea 
singurătatea albastră, curată și pustie a cerului. Ar 
fi vrut să fie şi el un om de rînd, să se poată plimba 
în voie pe pămînt şi să poată să stea de vorbă cu 
fata, 
Purpurii ca jăratecul erau răsăriturile lui şi tot 
astfel apusurile. S-aprinsese soarele de dor și ardea 
cu flăcări mari şi nimeni nu ştia pe pămînt lucrul 
acesta, nici măcar Aurica cea frumoasă, care avea 

obiceiul să-l privească şi încă din ce în ce mai în- 
delung. Atunci soarele s-a rugat de Zina zinelor, 
care îi era prietenă, să-l pretacă în om. Mama soa- 
relui s-a împotrivit, căci îi părea rău ca fiul ei, 
care pînă aci strălucise peste tot pămîntul şi în- 
călzise milioane de oameni, de flori și de păsări 
s-ajungă un biet om muritor. Soarele însă stăruia 
în hotărîrea luată. Zina zinelor i-a ascultat dorinţa 
şi l-a prefăcut într-un tînăr înalt și frumos. Era 
învestmîntat în aur şi argint, cu pinteni la picioare 
şi cu coif plin de pene. Zina i-a dat şi un cal, care 
vărsa foc pe nări şi care avea aripi la copite. Era 
mare şi frumos şi putea să zboare, iar dacă nu 
zbura, ci mergea pe drum, din copitele lui scăpărau 
scântei, 

Soarele se aşeză pe şaua de aur a calului și porni. 
Aurica tocmai coborise de pe treptele de marmură 
ale palatului şi asculta cîntecul păsărilor şi mai 
ales pe cel al privighetorilor din crîngul vecin. Și 
fiindcă era dimineaţă, Aurica luă un vas şi începu 
să stropească florile din grădină. În acest timp, la 
răsărit se făcu o erestătură roşie, uriașă. Apoi se 
văzu un nor de pulbere de aur şi-n mijlocul norului, 
un călăreț, Şi călăreţul înainta şi cu cît înainta, cu 
atit văile se umpleau de lumină. Zburătorul, pînă la 
urmă, ajunse pînă în dreptul palatului împărătese 
şi fata văzu cu uimire cum el vine cu cal cu tot în 
grădină. 

Fata de împărat a privit cu uimire la început la 
cele ce se petreceau in jurul ei; în urmă însă a sim- 
țit că îi e frică şi a fugit într-un suflet la tatăl ei, 
căruia i-a povestit cele ce se întîmplaseră. 
Soarele a colindat grădina în lung şi-n lat, doar- 
doar o găsi-o pe Aurica şi, negăsind-o nicăieri, a 
plecat trist, amăriţ. La rindul său, împăratul, te- 
'mîndu-se că soarele va veni iar şi nu se va mai 
mulțumi să colinde, ci va căuta să intre şi-n casă, 
ca să-i răpească pe frumoasa sa fiică Aurica, a luat 
deîndată măsuri. El chemă o grămadă de meşteri 
şi-i puse să astupe toate ușile și toate ferestrele, 
ca soarele dac-o mai veni, să n-aibă pe unde să 
pătrundă în palat. Slujitorit ascultară porunca îm- 
părătească, ciocăniră în dreapta şi-n stinga și pînă 
la urmă astupară toate ușile şi toate ferestrele. ` 
Aurica sta închisă în casă ca o pasăre ascunsă undeva 
de frica uliului. Îi părea rău de grădina ei, de flo- 
rile şi de păsările din ea, dar în același timp îi era 
frică de soarele, care o urmărea. 
Acesta venea în fiecare zi. Ocolea grădina şi pala- 
tul, mirosea trandafirii şi crinii, colinda chiar şi 
cele mai îndepărtate şi dosnice poteci şi apoi pleca 
trist de tot. 
Într-o zi însă băgă de seamă că o ușă avea neas- 
tupată crăpătura prin care se bagă cheia. Cît de 
mare i-a fost bucuria nu vă puteţi închipui. A in- 
trat înăuntru şi a cercetat odăile una după alta. 
) 

3 — Poveşti nemuritoare: vol. XIV 


În cea mai depărtată dintre ele a dat peste Aurica. 
Sta lîngă vatră şi torcea lină. Ea ar fi vrut să ţipe, 
dar a simţit că i se taie răsuflarea. El o mîngiie 
pe păr, apoi o luă uşor și ieşi cu ea tot prin crăpă- 
tura ușii. Apoi încălecă pe cal şi zbură din ce în 
ce mai sus. Trecură ca vintul printre nori, apoi 
printre stele şi ajunseră la palatul soarelui. Pala- 
tul era de-o frumuseţe rară. Avea pereți de măr- 
gean, uși de argint și ferestre de rubin. 

În faţă era o grădină în care toate florile erau de 
aur, iar copacii erau bătuţi cu smarald. 

Erau acolo și două fintini de marmură roşie; din- 
tr-una curgea miere, dintr-alta lapte. 

Soarele împreună cu Aurica descălecară de pe calul 
zburător. Mama soarelui le veni în întîmpinare şi-i 
sărută pe frunte pe amindoi. 

Intrară în palatul de mărgean, care pe dinăuntru era 
căptușit numai de stele strălucitoare, Câteva zile 
în şir Aurichii îi plăcu să privească în jurul ei 
pietrele preţioase care zvirleau în jurul lor minu- 
nate curcubee. Apoi, încetul cu încetul, nevăzînd 
decît unul și același lucru, o cuprinse urîtul. Soarele 
pleca în fiecare dimineaţă în carul lui de foc şi nu 
venea decit seara și atunci era foarte obosit şi nu 
vorbea mai de loc. Mama soarelui era foarte supă- 
răcioasă și cicălitoare şi o certa pe fată pentru ni- 
mica toată. 

— Să nu mănînci prea mult lapte, ori prea multă 
miere, spunea baba. Să nu fi risipitoare cu averea 
fiului meu. Să stai în casă, să nu ieşi pe afară; nu 
mi-ar place să te văd bolnavă de guturai. Tatăl tău 
te-a rîzgiiat, Aici nu merge așa. Trebuie să stai 
cuminte. 

Dar Aurica tot ieşea din cînd în cînd în grădină așa 
cum făcuse la casa părintească. Pe aici însă toate flo- 
rile erau de aur şi nici una n-avea vreun pic de miros. 
Prin pomi erau şi păsări, dar ce folos, că deşi erau 
de aur, sau tocmai de aceea, nici una nu cînta. Atunci 
a cuprins-o dorul de casă, de grădina casei ei pă- 
rinteşti plină de trandafiri şi de crini mirositori, 
de privighetori, care cîntau duios în fiecare dimi- 
neaţă și în fiecare seară, de fintinile cu apă rece 
şi curată, dar și de tatăl ei, care n-o certase nicio- 
dată. Şi a început ea să oiteze și apoi să plîngă. 
Şi a plins şapte zile. şi şapte nopţi în şir. Soarelui i 
s-a făcut milă şi o zi întreagă a stat pe lîngă ea, 
cerecînd s-o înveselească, dar ea nu contenea din 
plîns. Într-a șaptea zi soarele plecase ca de-obicei 
să lumineze cerul şi pămîntul, așa cum îi era slujba. 
Atunci mama soarelui s-a îndreptat spre Aurica 
şi a început s-o certe : - 

—- Nerușinato, ce te plingi aşa? Lasă că mă scap 
eu de tine. Am să te trimit înapoi la tatăl tău. 

Mama soarelui luă deci patru căprioare şi patru 
cerbi şi îi înhămă la un căruţ de aur. Luă şi pe 


35 
3* 


fată și o sui în cărucior şi spuse cerbilor şi căprioa- 
relor s-o ducă deîndată acasă la ea. 

Trop, trop, trop, răsunau copitele cerbilor şi aler- 
gau cerbii ca vîntul. Aurica era mai veselă decît 
oricind, Trecu printre stele de aur, apoi printre 
nori și se apropie de pămînt. Atunci soarele o văzu şi 
o chemă înapoi, dar ea nici nu voi s-audă, 

Soarele se luă după ea cu gind ca s-o prindă. Ea 
văzu primejdia şi dete bici cerbilor şi aceştia îşi 
iuţiră, zborul. 

Cind ea ajunse la capătul grădinii părintești, soa- 
rele era gata s-o prindă. Ea dădu bici cerbilor ia- 
răşi şi aceştia se grăbiră în așa fel încît reușiră s-o 
ducă într-un suflet la tatăl ei, care o aştepta la 
poaria palatului. Soarele rămase deasupra zidului 
înconjurător şi începu să plingă şi să blesteme. 

Cind fata ajunse în braţele tatălui ei, soarele bles- 
temă să se prefacă în floare și totdeauna să-i fie 
dor de el. Şi, iată, într-adevăr, împăratul se pomeni 
că avea pe lîngă el, în loc de fata lui dragă, o 
floare înaltă, rotundă şi galbenă. 

Aurica se prefăcuse în floare, așa cum o blestemase 
soarele, 

În fiecare dimineaţă, cînd soarele răsare, ea priveşte 
spre el şi-l urmărește cu privirea în tot timpul 
zilei, pînă-n amurg cînd apune. Oamenii i-au zis 
din această pricină „floarea-soarelui“, 

Poveste populară din Banat culeasă de 
PETRE UGLISIU-DÈLAPECICA 


lorgovan, prunc sărac, ajunge împărat 


/ 


A FOST ODATĂ un om sărace cum puţini 
au fost pe lume, că nici apă n-avea după ce să bea. 
Omul acela, pe lîngă sărăcia lui, mai avea şi trei 
"feciori, dintre care cel mai mic era orb de-un ochi 
şi şchiop de-un picior, aşa că nu-i prea putea îi de 
mare ajutor. i 
Peciorii cei mai mărişori, după ce s-au hărăborii 

i-au spus tatălui lor aşa : 
— Tată, noi plecăm în lume să ne găsim de lucru, 
că de-acuma sîntem mari și ne putem ciștiga piinea 
de toate zilele. 
— Bine, dragii mei, numai să fiţi cuminţi, ascul- 
tători, şi să nu vă dușmăniți între voi, ca să n-a- 
jungeţi de rîsul lumii, AT 
Și au plecat. 
Fratele lor mai mie a rămas cu tatăl lor. 

Ceilalți doi au ajuns la curtea împărătească în, slujbă 
bună ; unul prear și celălalt căprar, la turmele 
împăratului, 

După cîțiva ani, şi fratele lor cel mai mic s-a făcut 
mare, și într-o bună zi se trezi tatăl său cu el că-i 
spuse : y 

— Tată, mă duc şi eu, ca frații mei, să-mi găsese 
ceva slujbă cît de mică, căci am văzut pe alţii și 
mai slabi decît mine, şi au slujbe ada puterea lor, 
zise băiatul către tatăl său. 

— Bine, dragul meu, numai să fii cuminte şi ascul- 
tător, răspunse tatăl său. 

Şi-a plecat şi al treilea fecior. S-a dus, s-a tot dus, 
pină într-o zi a ajuns într-o pădure mare, și mer- 
gînd prin ea pe o cărare, numai ce aude nişte pui 
“de vulturoaică ţipind ca din gură de șarpe. Fecio- 
rului i-a fost milă de pui şi s-a suit în vîrful goru- 
nului, să vadă pentru ce se vaită așa de dureros. 
Cînd s-a văzut aproape de cuibul puișorilor, mai 
mare i-a fost groaza că un șarpe lung, învirtit în 
jurul gorunului se apropia de cuib. S-a suit încet 
spre șarpe şi cînd a fost aproape de el, a scos un 
cuţit lung de la briu şi a tăiat şarpele în două. 
Acesta căzu jos pe pămînt și-și mișca mereu coada 
retezată, iar bieţii puişori scăpară de la moarte. În 
clipa aceea ajunse și vulturoaica, auzind din depăr- 
tare ţipătul după ajutor al puilor ei. Cînd îl văzu 
pe feciorașul care i-a scăpat puii din gura șarpelui, 
nu știa cum să-i mulțumească. Acesta se cobori jos, 
vulturoaica zbură şi ea şi se apropie cu mult drag 
de el și-i zise ; 

-— Vai, dragul meu, tu ai fost acela care mi-ai apă- 
rat puii mei şi mi i-ai scăpat de la moarte. Pentru 
această mare bunătate a inimii tale, şi eu am să-ţi 
fac un mare bine. Mergi la tatăl tău să-ţi dea un 
ol curat, din care beți apă şi adă-l aci la tulpina 
gcrunului. 

Fecioraşul nostru merse la tatăl său şi povestindu-i 
întîmplarea, îi ceru un ol curat. Merse cu el şi-l 
așeză la tulpina gorunului. 

Vulturoaica, cum îl văzu pe voinic, zbură la el şi-i 
spuse : 

— Dragul meu Iorgovan —- că ea ştia cum îl cheamă —- 
tu să ai grijă de cuibul și de puii mei, căci eu mă 
duc la Apa Iordanului să-ţi aduc apă din Iordan, 
Tu însă să nu te depărtezi de puii mei, pînă nu 
m-oi întoarce eu cu apă fermecată. Apa aceea te 
va vindeca şi-ţi va da vedere în ochi și putere în 
picior şi vei fi fecior întreg şi sănătos. Şi apa aceea 
împlinește şi dorinţele omului. 

— Bine, vulturoaică dragă, eu pînă te întorci tu 
iarăși aici, nu mă deslipese de gorun, şi-ţi păzese 
puii, răspunse feciorașul. 

Vulturoaica luă olul în ciocul ei puternic, şi zbură 
spre răsăritul soarelui, şi peste puţin timp nu se 
mai vedea. Bietul fecior aștepta cu nespusă bucurie 
întoarcerea vulturoaicei. Nu simţea foame, nu sim- 
ţea sete, şi nici somnul nu se lipea de ochii lui. 
Deodată începu să se clatine virful gorunilor şi 

al plopilor înalţi, iar puii vulturoaicei băteau vo- 
iesi din aripile lor fără pene, cînd văzură din de- 
părtare pe buna lor mamă că se îndreaptă spre 
cuibul lor. 

Vutturoaica cobori jos la fecior, îi dete olul cu apă 
şi-i spuse să se spele pe ochiul bolnav, apoi pe pi- 
cior, Acesta luă olul și turnîndu-și apă în palmă își 
spălă ochiul bolnav şi îndată îi reveni vederea. 
Acum băiatul fericit își spălă și piciorul și-ndată 
fu vindecat. Bietul de el, era atît de fericit şi de 
vaios, încît n-ar fi schimbat cu nimic pe lume marea 
lui bucurie. 

Îi mulţumi vulturoaicei şi luînd olul cu apă, plecă 
la tatăl său, ca să se bucure și el de bucuria lui, 
văzindu-l întreg și sănătos. 

După aceasta, Iorgovan plecă din nou la drum, să-și 
găsească de lucru, știind bine că de astă dată are 
să izbutească. 

Merse cît merse, cînd deodată se văzu în faţa unui 
palat frumos, care-ţi lua vederile. Întilnind pe cale 
un moș bătrin, îl întrebă : 

-— Mosule, al cui e palatul ăsta atît de frumos ? 

— Hei, dragul meu, ăsta-i palatu-împăratului, îi 
răspunse moșul, și-și văzu de drum. 

Acum Iorgovan stătea pe ginduri, nu știa ce să facă. 
Își aduse aminte de apa adusă de vulturoaică din 
tordan, și de spusele ei. Înghiţi o gură de apă și 
se gindi ca să-i ajute să poată ajunge în slujba îm- 

părătească. Bătu în poarta palatului şi deodată se 
deschise, și un ostaș îl întrebă : 

— Pe cine cauţi şi ce dorești ? 

— Caut pe înălţatul împărat, ca să-i vorbesc 
ceva, 

Ostașul merse și spuse împăratului că un voinic 
vrea să vorbească cu înălţatul împărat. 

impăratul porunci ostașului să-l aducă în faţă, să-l 
vadă. Ostaşul merse şi aduse pe Iorgovan înaintea 
împăratului, Cînd acesta se apropie de împărat, dădu 
ochii cu fraţii lui, care erau şi ei în slujba împăratu- 
lui, dar ei îi întoarseră spatele, făcindu-se că nu-l 
cunosc, 

Ajuns în faţa împăratului, acesta-l întrebă : 

~~ Cine ești și ce dorești ? 

—- Înălțate împărate, sînt Iorgovan, prune. de om 
sărac şi aș vrea să-mi găsese vreo slujbă, ca să 
„am și cu cu ce să trăiesc și să-mi ajut pe tata care 
e slab și bătrîn, și să stii, înălțate impărate, că ceea 
"ce vă pot eu face, nu vă poate fare nimeni. 

— Bine, voinice, răspunse împăratul, am să te pun 
grădinar la grădina-mpărăltească, și am să văd ce 
stii tu face, 
Fraţii lui Iorgovan, văzindu-l și pe el intrat în 
siuijba împăratului și mai ales văzindu-l grădinar, 
umbiînd cu împăratul și chiar cu fata împăratului 
prin grădina frumoasă, nu se uitau cu ochi buni 

la el, ba au început să-i scoată nume că e vrăjitor 
şi descîntător şi că umblă cu minciuni. Atita l-au 
pirit, pînă într-o zi împăratul s-a hotărît să-l pră- 
pădească să scape de el. 

Un sfetnic bătrin al împăratului, auzindu-l vorbind 
că vrea să-l prăpădească pe grădinar, în urma atî- 
tor piritori, şi ştiind bine că minciuna mai totdea- 
una e crezută ușor, l-a sfătuit pe împărat să-l pună 
întîi la încercare, şi numai după ce va vedea că 
umblă cu minciuni, cu vrăji şi înşelătorii, numai 
atunci să-l prăpădească. 

Văzînd împăratul că sfetnicul său are dreptate, a 
doua zi chemă pe Iorgovan la sine și-i porunci : 

— lorgovane, am auzit vorbindu-se despre tine 
multe vorbe urite şi vreau să aflu adevărul. Tu mi 
te-ai lăudat că ceea ce poţi face tu nu poate face 
nimeni. Acum vreau să te văd ce-ţi poate capul. 
Pînă miine seară să-mi faci o punte de aur de la 
poarta palatului meu și pînă în uşa bisericii, de 
care n-are nici un împărat pe lume. Să-mi aduni 
toate bucatele : grîul, secara, orzul şi ovăzul din 
toată ţara mea şi să mi le aduni în magaziile pa- 
latului meu. Să-mi aduni toți lupii din ţară şi să 
mi-i închizi în grajdurile mele goale. 

Dacă pînă miine seară toate acestea n-or fi gata, 
unde-ţi stau picioarele îţi va sta capul. M-ai înte- 
les ? 

— Am înţeles, înălțate împărate, le voi împlini pe 
toate, răspunse voinicul. 

A doua zi seara, de la poarta palatului împărătesc 
pină la ușa bisericii s-a întins un pod de aur, care 
strălucea ca soarele. 

Toate magaziile împărăteşti erau pline cu bucate, 
Cite n-au încăput în ele, au fost așezate în grămezi 
mari și acoperite cu pleavă și cu paie, ca să nu se 
strice de ploi. 

Toţi lupii din toate pădurile au fost adunați şi în- 
chiși în grajdurile împărăteşti, care erau goale. 

Jeșind împăratul a doua zi după cină, ca să vadă 
dacă Iorgovan a putut să-i inplinească măcar una 
din cele trei porunci grele, cînd a dat cu ochii de 
podul de aur, a rămas ca înlemnit, şi nu mai ştia 
de bucurie, că nici un alt împărat din lume nu 
are aşa pod minunat. 

De la pod s-a îndreptat spre magazii şi mai mare 
i-a fost bucuria, cînd și-a văzut adunate toate bu- 
catele la un loc, dar mai ales cînd a văzut că nu 
i-au încăput în magazii toate. 

A chemat la sine pe bătrînul său sfetnic și i-a mul- 
tumit pentru bunul sfat pe care i l-a dat-ca să nu 
omoare pe Iorgovan înainte de a-l pune la încer- 
care. Venind sfetnicul, îi zise : 

—- Iată minunile aceluia pe care era să-l prăpădesc, 
“dacă ascultam de piritorii lui mincinoși. Acum ce 

pedeapsă să dau acelora care l-au pirt pe ne- 
drept ? 

— Să-şi primească ei osinda la care voiau să-l ducă 
pe Iorgovan, răspunse bătrinul sfetnic. Şi lupii îi 
stişiară în bucăţi pe toţi mincinoşii care l-au pirit, 
luîndu-și pedeapsa, 

Împăratul chemă pe Iorgovan la palatul său, şi îi 
spuse că de azi înainte el e ginerele său, că-i dă 
fata de soție şi jumătate din împărăție. l-a spus 
apoi să meargă să-și aducă şi pe tatăl său, să tră- 
iască cu toţii împreună. 

Și s-a făcut o nuntă mare şi bogată, şi dacă Iorgo- 
van cu împărăteasa lui n-or fi murit, şi azi trăiesc. 


.—— i 


N. HODOROABĂ 


Murăruş şi Zina zorilor 


Povestea celor doi băieți cu capetele de aur 


AMU, CICĂ A FOST ODATĂ, de demult 
hăt, de pe cînd umblau puricii înhămaţi la hărăbali 
şi se mulgeau broaștele: a fost un împărat, care 
în timpul vieţei sale, cît a trăit cu împărăteasa, a 
avut doi copii : un băiat şi o fată. Pe băiat îl chema 
Murăruş, pentru că l-a făcut împărăteasa umblind 
prin împărăție, lingă o moară ; iar pe fată, Zâna zo- 
rilor, pentru că o născuse în zorii zilei şi era straş- 
nic de frumoasă. Au trăit cît au trăit împăratul și 
împărăteasa și -s-au bucurat de copiii lor; dar, de 
la un timp, venind moartea, i-a secerat pe amindoi, 
unul după altul. Împărăţia o povăţuiau acum ei: 
iMurăruș şi cu Zîna zorilor, Și îşi erau așa de dragi 
unul altuia, că nu se deslipeau nici măcar un ceas 
pe zi. Unde se ducea unul, mergea și celălalt, și nu 
făcea unul ceva, fără ca să nu întrebe şi pe celălalt. 
Cu toată dragostea lor, dar el nu știa că soră-sa are 
soarele în piept şi luna în spate. Toate ale ei le ştia 
Murăruș ; dar cît despre puterea ei, nu aflase nimic, 
De la o vreme, face el către soră-sa : 


— Zina zorilor, mărită-te tu şi, pe lîngă tine, oi trăi 
Șieu ; 
— Hm! frate, ce vorbeşti! Porți o împărăție, dar 
n-ai minte pentru asta! Bărbatul meu să stea în 
tron şi tu să-i fii slugă? Asta vrai? Ci mai bine 
însoară-te tu, şi eu, nebăgată în seamă, oi trăi pe 
lingă tine, nu m-oi mai mărita. . 
Auzind el aceste vorbe, nici că zăbovi mult și tri- 
mise soli în toate părțile, ca să-i găsească ofe 
de viţă, după cum era şi el. l-au găsit şi a făr! 
nuntă cu ea, 
Dar nevasta lui, văzînd că el nu se desparte de < 
ră-sa, nu-i cam venea lucrul la socoteală, din ca., 
pricină nici nu se uita cu ochi buni nici la el, nic, 
la Zîna zorilor, căci mintea ei se ducea! la alte lu- 
ceruri... Zice de la un timp soră-sa către el : 
— Frate, mai bine mă duc eu în lumea mea, decit 
să văd că nevasta ta n-are ochi buni pentru tine, 
din pricina mea ! i 
— Ba, numai asta să n-o faci tu! Ai să rămii tot 
la mine. Şi tot gîndindu-se ei, cum ar face, ca să 
fie bine, îi veni lui în minte o idee şi zise : 
-— Uite ce-am gîndit eu, Zina zorilor: Să ne des- 
părțim odăile printr-un perete de sticlă și, cînd om 
vrea, ne vom- vedea, și cînd om pora, om sta de 
"vorbă... 
— Bine, răspunse ea, fă așa. Şi el a şi dat poruncă 
să se facă, 

Împărătesei, acum, i s-a mai domolit sîngele, vă- 
zîindu-i că nu se ţin unul de altul. La cîtva timp, 
îi vine hîrtie lui Murăruş împăratul, ca să plece la 
război. Împărăteasa era grea şi nu mai avea mult 
pînă să nască. El stringe armata, își ia rămas bun 
de la soţie și de la soră și, în cîntecul muzicilor, 
părăsi palatul. 
Ajungînd la cîmpul de luptă, Împăratul Roșu îl aş- 
“ta cu armată mare de nu-i mai știa nici el ca- 
"ătul. Încep lupta și se bat, fără ca vreunul să în- 
„„ngă. La o lună de la plecare, împărăteasa dete 
„aștere unei fetițe frumoase, care era împăratul 
în picioare. Trimite ştire împăratului c-a născut 
și să se silească cu războiul și să vină acasă, Împă- . 
ratul îi răspunde : | 
— Drăguţă, nu mai am mult de luptă şi, cum reu- 
şesc, viu acasă, Cată de trăiește frățește cu soră-mea 
şi să ţii copilul bine. 7 
„Cind s-apropia venirea lui, împărăteasa omorî co- 
pilul şi-l îngropă sub pragul de la ușa odăiei su- 
roră-sa, punînd cu vrăji şi farmece acolo o ulcicuţă, 
care, cînd va trece împăratul pe acolo, să fie apucat 
de picior și s-audă cuvintele : „aici-s, tată !“ Zîna 
zorilor nu ştia nimic despre asta. În urmă, împă- 
răteasa poruncește să-i pună caii la trăsură, pentru 
plimbare, ca să mai dea pe la cele herghelii de cai 
şi pe la cele staule de vite. Ajungînd la ocolul vi- 
telor celor mai frumoase, zise : 

— Şupărule ! 

— Porunciţi, împărăteasă ! 

— Taie buhaiul cel cu pielea de argint şi jupuinău-l, 
aruncă-i pielea în copac! Cînd va veni împăratul 
şi te-o întreba : 

=. Da bine, blestematule, de ce ai tăiat. buhaiul 
Tu să-i răspunzi : 

— Să trăiţi, împărate, după zisa surorei voastre am 
făcut, 

După aceasta merge la herghelia cea mai frumoasă 
cu cai, şi zice : 

— Comisule! 

— Porunciţi, împărăteasă ! 

— Taie harmăsarul cel cu pielea de aur şi anină-! 
pielea în copac! Și, cînd o veni împăratul şi ţe-o 
întreba, : 

—— Da bine, blestematule, de ce ai tăiat harmă- 
sarul ? Fu să-i răspunzi : 

-— Să trăiţi, împărate, după zisa surorei tale am 


‘făcut, 


Merge la stina cea mai mare cu oi şi zice 

— Scutarule ! 

— Porunciţi, împărăteasă ! 

— Taie berbecul cel cu pielea de aur şi pune-i pie- 
Jea pe cosmagă ! Și-ţi va zice împăratul : 

— Da bine, blestematule, de ce ai tăiat berbecul ? 


“Tu să-i răspunzi : 


-= Să trăiţi, împărate, după zisa surorei tale am 
făcut. E 

Și Ja tustrei aceştia, împărăteasa le dădu cîte o:pungă 
cu bani, pentru ca cu aceasta să-l supere pe împărat şi 
să piardă pe soră-sa. 

Slugile au făcut așa, după cum le-a poruncit. A doua 
zi seara, la ceasul hotărît după scrisoare, împăra- 
tul sosi acasă. Cum intră în palat, își îmbrăţişă îm- 
părăteasa, care îi ieşi înainte, şi îi ceru copilul ca 
să-l vadă. 

— Ei, împărate, împărate !... zise ea oftînd şi plin- 
gînd. De cum l-am năseut, două zile numai l-am 
„tinut la pieptul meu, şi, pe cînd dormeam cu, Zina 
zorilor, sora ta, a venit şi mi l-a luat și nu ştiu ce 
a făcut cu el. Auzind Murăruş acestea, supărat foarte, 
se duse la soră-sa în odaie şi-i zice : 

-— 'D-apoi bine, Zina zorilor, de ce i-ai răpit copilul 
de la sînul împărătesei ? Adă iute să-l văd, că 
m-aprind ! 
-- Da’, ferească Dumnezeu, Murăruş, nici de po- 
menit una ca asta ! Cu ce să-l ţiu eu? Nici nu l-am 
văzut, nu încă să ţi-l iau. 

Cînd să iasă împăratul, la prag, numai iată că-l ţine 
cineva de picior, s-aude un glas : „aici-s, tată t“ 
Chemă iute slugile să dezgroape pragul şi, cînd colo, 
dă de copilă moartă. Cînd a văzut-o împăratul, nu- 
mai s-a înfiorat. Zice împărăteasa : 


— Vezi ce ţi-a făcut soră-ta ? Dacă l-a omorît, l-a 

omorît, dar să nu ţi-l fi îngropat aici în ochi ! Îm- 

păratul numai înghiţi noduri, 

Da' împărăteasa nu mai putea de necaz, că nu i-a 

zis măcar un cuvînt de rău Zînei zorilor. Petrec o 

noapte cu toții, în supărare. A doua zi, cînd s-au 

sculat, zice împărăteasa către soţul ei : 

— „Doamne, împărate, ce vis am mai visat şi eu noap- - 
tea asta !,.. | 

— Ce-ai visat ? 

— Am visat că slugile ne-au omorît buhaiul cu pie- 

lea de argint, harmăsarul și berbecul cu pielea de aur. 

— Hm! Ce vis o mai fi şi aista ! zice împăratul. 

— Să mergem, dragă, să vedem. 

— Să pună caii, zite împăratul. 

Şi porniră. Cînd au ajuns la ocolul vitelor celor mai : 
frumoase, şi văzu împăratul pielea taurului pe co- 
pac, se înfioră şi zise : 

— Da’ bine, blestematule de şupăr, pentru ce-ai 
tăiat taurul, ha ? 

Împărăteasa nu mai putea de bucurie și făcu din 
ochi către şupăr. Zice el: 

— Să trăiţi, imparate, după zisa surorei tale am fă- 
cut asta ! 

— Nu face nimic! zise împăratul. Împărăteasa nu 
mai putea de ciudă. Ajungînd la herghelia cu cai, 
şi văzînd pielea de aur întinsă pe copac, se răsti 
ia comis şi-i zise : 

— Da’ bine, blestematule de comis, ce ţi-a făcut 
harmăsarul de l-ai tăiat ? 

— Să trăiţi, împărate, după zisa surorei tale am 
făcut aceasta. 

— Nu face nimic de-un armăsar, zise împăratul, 
El tot nu era cu rău asupra suroră-sei. Ajungînd 
și la stina cu oi și, văzînd şi pielea de aur a ber- 
becului pe coșmagă, zise : 

— Bine, mă ticălosule de scutar, ce ţi-a făcut ţie 
berbecul, de l-ai tăiat ? 

-— Să trăiţi, împărate! După zisa surorei tale am 
făcut aceasta. 

La aceste vorbe, împăratul a tăcut şi a spus vizi- 
tiului să întoarcă caii. Cum a ajuns acasă, a şi in- 
trat în odaia surori-sa, pe care o găsi îngenuncheată 
în faţa unei icoane, şi-i zice, răstindu-se: 

— Bine, soră, mi-ai ucis copilul ; dar taurul, armă- . 
sarul şi berbecele, ce ţi-au făcut, de-ai poruncit 
să mi-i ucidă ? 

Zina zorilor, auzind acestea şi văzindu-l pe împărat 
atit de încruntat, n-a mai putut zice nimica; i s-a 
legat limba în gură și a ridicat numai din umeri, 
ca semn că nu ştie nici cu spatele. Împăratul, cre- 
zînd-o vinovată şi înfuriat şi setos de sînge, ca după 
război, îi zice : 

— Înţinde mîinile! Ea le întinde. Murăruș scoate 
atunci sabia și-i taie amîndouă mîinile de la coate 
şi aşa o alungă de la curte. Împărăteasa nu mai pu- 

tea de bucurie în inima ei și numai de ochii îimpăra- 
tului se făcea că-i pare rău de această vărsare de 
singe, 

Zina zorilor, ciuntă acum, mergea plingindu-și 
soarta, pe unde o duceau ochii. De la o cruce de 
drum, apucînd în dreapta, dete de-o pădure, şi tot 
mergînd pe-o cărare, ajunse o dată cu seara la poarta 
unei cetăţi. Poarta era zăvorită şi zidurile erau 
înalte, 

Ce să facă ea? Avea nevoie de adăpost. Bate în 
poartă, dar nu răspunde nimeni. Se pune lîngă zid 
şi bătînd trei metanii, zice rugîndu-se ; 

— De-am greşit eu ceva, să mă fac pulbere; iar 
de nu, să se deschidă poarta acestei cetăţi, ca să 
intru înlăuntru. 

Isprăvind aceste cuvinte, zăvorul se trase și poarta 
se deschise. Ea intră înlăuntru și nu văzu alta ni- 
mica, decit un măr frumos și înalt cît cetatea. Încolo, 
pustiu. Împăratul, stăpinul cetăţei acesteia, locuia 
în altă cetate din apropiere, împreună cu împără- 
teasa și cu un fecior ce li-l dăruise Dumnezeu. Mă- 
rul era încărcat de fructe. Feciorul împăratului ve- 
nea în toată dimineaţa în cetate și număra merele, 
De se întîmpla ca din cele mici să cadă vreunul, 
apoi avea de mincat din el o zi şi o noapte, ca să-l 
poată găti. așa erau de mari. Zina zorilor flămin- 
zise rău. Se uita ea cu jind la mere, dar dacă nu 
putea lua! Fără de miini, ce putea face? Şi apoi, 

Şi copacul era înalt. Se uită împrejur şi zărind 
o ladă, o împinse cu picioarele pină sub măr. Se 
sui pe ea, își feri puţin haina de la piept, ca să lu- 
mineze soarele, că era noapte, şi ajungind o cren- 
guţă, rupse cu dinţii coada unui măr și-l dădu jos. 
Tiri lada la loc şi punindu-se sub zidul cetăţei, în- 
cepu să măniînce din el. În urmă se ascunse într-un 
dos, ca să petreacă noaptea în tihnă, Cum se făcu 
ziuă, iată că și feciorul împăratului veni la măr, 
ca să numere merele. ; 

Numără o dată, găseşte lipsă un măr. Se uită pe jos, 
nu căzuse nici unul. Numără a doua oară, lipsă un 
măr. Mai numără şi a treia oară, crezînd că poate 
a greşit, dar numărătoarea era bună. Fuge iute la 
impăratul şi-i zice : 

— Tată, nu-i un măr! 

— Nu se poate ! Nu vei fi numărat bine, fiul meu. 
'— Bine am numărat, tată. 

Vine la măr cu el şi împăratul şi împărăteasa, ca 
să se încredinţeze, şi au văzut şi ei cu ochii lipsa 
unui măr. 

— Dragul tatei, zice împăratul, cine ne-a luat un 
măr peste celelatte, acela ne va lua şi zilele. 

— Nu! zice fiul, că la noapte am să mă pun de 
pindă. | 

Se duc acasă. Dar fata nu ştia nimica de asta, Cind 
a înserat binişor, feciorul împăratului, înarmat pînă 

în dinţi, vine în cetate și se pune la pindă. Zina zo- 
rilor isprăvise mărul şi acum chitea să mai ia altul. 
Dădu iar lada lîngă măr, se sui, se desfăcu la piept, 
ca să lumineze soarele şi rupse un măr. Cînd să se 
dea jos, fiul împăratului şi pune mîna pe dînsa ; 

— Stai! zise el. Mi-ai furat astă-noapte un măr 
și acum vrei să-mi mai iei unul ? 

— Dar ce-am avut să fac, voinice, dacă foamea m-a 
răzbit ? 

Și luînd-o de spate, o duce la împăratul. Cum a intrat 
în curte, ardea palatul de strălucirea soarelui ei din 
piept. Își acoperi pieptul și merse în fața împăratului, 
care avea să-i ia capul pentru un măr. 

— Cine eşti tu şi cine te-a adus în cetate la mere ? 
o întrebă împăratul. 

— Nişte tilhari m-au prins printr-o pădure şi mi-au 
tăiat mîinile. Şi, în urmă, m-am trezit în cetatea 
cu mărul. i 

Auzind împăratul de aceasta, îndată i s-a domolit 
mînia, și orbit- de frumusețea ei, căci avea soarele 
în piept şi luna în spate, o dete de soţie fiului său, 
luînd-o astfel de noră. Şi au făcut nuntă. mare, de 
i-a mers vestea. Avea slugi, care n-aveau altă treabă 
decit să stea lingă dînsa și s-o hrănească. Şi pînă 
nu gusta el mai întîi din bucate, ca să le vadă de 
sint fierbinţi sau reci, nu dădea voie s-o hră- 
nească, 

Trecuse mai bine de jumătate de an de la nuntă, 
și Zîna zorilor purcese grea. În timpul acela, se trezi 
și împăratul cu vestea, ca să se pregătească de răz- 
boi, că alt împărat voia să-i ia împărăţia. Face fiul 
către împăratul : 

— Tată! Multe războaie ai mai avut, căci acum ești 
om bătrîn. De-acum mi-a venit şi mie rîndul, Să 
mă laşi la război. 

— Da, măi băiete, să nu te învingă ! 

—- Nu, nu. Că eu am să fiu mai uşor la luptă. 

— Du-te dar atunci, că soţia ta va răminea pe seama 
noastră. 

Fiul împăratului stringe armată şi se porneşte la 
război. Deşi trecuse cîtva timp de cînd pe Zina .zo- 
rilor o alungase Murăruș, dar cumnata sa tot îi du- 
cea frica, frica răzbunării. 

La cîteva luni după începerea războiului, Zîna zo- 
rilor naşte doi băieţi gemeni, cu capetele de aur. 
Împăratul cu împărăteasa, fac o scrisoare s-o tri- 
mită printr-un soldat bătrîn, care ştia drumurile, 
ca s-o ducă la fecior. 

Dar drumul îi era prin împărăţia lui Murăruș, şi 
chiar prin apropierea palatului. Soţia lui Murăruș, 
care şedea afară, cunoscîndu-l că e din altă împă- 
răţie şi că cu prilejul războiului va fi ducînd vreo 
ştire, face semn sentinelei ca să-l oprească. Îl chemă 
la ea şi-i zice : 

-— Dar unde mergi tu, soldat, așa de cu grabă ? 
— Merg cu o scrisoare la feciorul împăratului cetă- 
iilor, care are război după împărăţia asta. 

— Da” ce, feciorul împăratului e însurat ? 

— Însurat ! 

~- Da’ de unde şi-a luat femeie, că eu îl ştiam nein- 
surat ! 

— A găsit într-o cetate o zînă şi luînd-o de soție, 
i-a făcut doi băieți cu capeteie de aur. . 

—— Da’ cum îi ea ? N-are vreun beteşug ? 

— Ba, ducă-se pe pustii, e cu mîinile tăiate. 

-— Aaa!... Sora mea! strigă împărăteasa, prefă- 
cîndu-se. Dă-mi scrisoarea iute, ca să-i scriu şi eu 
cîteva rinduri. Ea rupe scrisoarea trimisă și scrise 
alta, tot din partea părinţilor : 

„Dragul nostru fiu, de cum te-ai dus, nu mai avem 
odihnă din pricina soției tale, care e fala ciumei 
pădurei, şi care acum în urmă a născut doi căţei. 
Te întrebăm, ce să facem cu ea ? Că de, îi soţia ta! 
S-o omorim sau s-o alungăm, că vine mamă-sa, 
ciuma pădurei, şi ne strică palatele ? ! & 

Și dindu-i-o soldatului, dimpreună cu o pungă de 
bani, îl roagă ca la întoarcere, cu răspunsul, să vină 
tot pe la ea. 

Soldatul pleacă. Ajunge la fiul împăratului, care 
citește ' scrisoarea şi răspunde: „Dragi părinți! 
Vă rog să puneţi armata ce v-a mai rămas, ca să 

“dea cu puști şi cu tunuri în ciuma pădurei şi să nu 
“daţi drumul soţiei mele, pină ce nu voi veni eu, ca 
să mă încredinţez cum din o femeie s-a putut să 
iasă doi căţei.“ 

Întorcîndu-se soldatul pe la împărăteasa lui Mu- 
l răruș, aceasta îl aștepta în balcon. Îi ia scrisoarea 
şi o citește apoi o rupe și scrie ea : 
„Vă rog, părinţii mei, ca să n-o mai ţineţi pe soţia 
mea, ci s-o alungaţi într-o pădure, cu tot, cu copiii 
de aur, că eu mi-am găsit o soţie la un crai de aici, 
sănătoasă și frumoasă, nu ca aceea o beteagă, şi cît 
degrabă mă voi întoarce cu ea de la război ; iar de 
nu veți alunga-o apoi să ştiţi că vă voi lua capetele, 
de nu veţi face așa.“ 
Soldatul, îmbogăţit acum, după ce şi-a trădat stă- 
pinul, ajunge la palat cu scrisoarea. Părinţii lui o 


citesc și se pun pe plins. 

Pace Zina zorilor : 

— Nu vă mai stricaţi capul degeaba, cu plinsul, ci 
legaţi-mi copilaşii unul dinainte și unul dinapoi 
şi eu, cu ei lîngă mine, voi lua calea pustiului. 

Ei, de frica feciorului, fac așa! 

A mers ea cît a mers și numai iată că dă într-o pă- 
dure. Dar de sete nu mai putea merge şi copila- 
şiior n-avea cum să le dea ţiţă. Ajungind într-o 
poiană, dă de-o fîntînă cu apă. Se pune binișor în 
genunchi şi se gîndeşte cum să bea. Zice ea: 


— Dragii mamei ! Pe tine de la piept, te-oi ţinea 
cum oi putea ; dar mă tem de tine de după cap să 
nu cazi în apă... 

Şi se plecă să bea. N-a apucat bine să trapă un 
gît de apă şi huştiuliuc ! cel de la spate a şi căzut 
în fîntînă ! Degrabă întinde ea montwile în apă, 
ca să-l] caute şi cînd colo dă de mîinile ei tăiate e 
la coate, cari s-au lipit la los 

Cel de la piept, acum era mare şi rizind zice ma- 
mei sale : 

„Ei, mamă, vezi, te-ai temut că l-ai scăpat în apă 
pe fratele meu, dar el, bietul, ţi-a dat mîinile la 
loc și a şi alergat la tata din război, ca să-i deie 
cuget să vină pe deseară acasă la Murăruş, pentru 
a fi la sfatul cel mare cu împăratul și miniștrii, 
ca să înceteze vărsarea de singe. 

Dar băieţii Zînei zorilor, după cum aţi şi înţeles, 
poate, erau amindoi năzdrăvani. Mergind ea așa pe 
drum, numai cu un băieţel vorbind, iată că apare 
dinaintea lor și cel care căzuse în fîntînă și-i zice 
mamei sale, rizînd : 

— Iacă, mamă, m-am înecat ! 

— Ei, dragul mamei, ce înecat e ăsta ? 

— Iaca, zice el, am dat cuget tatei și diseară va fi 
la sfat la palatul lui Murăruș, unde va veni şi 
împăratul cetăților şi cu împărăteasa. 

— Să mergem și noi, mamă, ca să fim acolo, deseară, 
zise celălalt, 

— Să mergem, dragii mamei, numai mă tem să nu 
mi se întîmple ceva. : 

— N-avea grijă, răspunseră ei. 

Şi pornesc într-acolo. 

Pe seară, numai bine ajung. Intră furişindu-se, dau 
pe maică-sa după uşă, şi ivindu-se amîndoi în uşa 
sălii de sfat, zic o dată într-un glas : 

— Bună seara, cinstiţi şi înălţaţi împărați ! 

—- Să trăiţi, băieţași, răspunseră cîţiva, care îi obser- 
vaseră. 

— Da' de unde veniți voi, băieți? îi întrebă Mu- 
răruș. 

— De prin lume, împărate. 

—- Și ce umblaţi ? Ce meserie aveţi ? 

— Știm poveşti, împărate. 

— Bine, dacă-i așa, atunci intraţi înlăuntru. 

— Nu, împărate, stăm în sală, căci aici avem voie 


să stăm cu căciulele în cap, pe cînd înlăuntru trebuie 


să ni le scoatem şi atunci uităm poveştile. 

— Nu-i nevoie să le scoateţi. Îndesaţi-le bine pe cap 
şi intraţi, 

Ei intrară. 

— Hai, spuneţi, băieţi ! 

— Spunem, împărate. Dar să facem o legătură de 
la început. 

— Ei, ce legătură ? 

— Care din cei de faţă s-o supăra pentru povestea 
pe care noi vom Spune-o, să-i daţi douăsprezece 
harapnice. 

— Bine, zise Murăruș, iaca doi împărați sintem aicea, 
începeți. 

Un soldat aduce iute un bici şi ei încep a spune 
povestea lor, începînd cu bunicul lor, tatăl Zinei 
zorilor : 

„A fost odată un împărat, care avea doi fii: un 
băiat şi o fată, Pe băiat îl chema Murăruș, iar pe 
fată Zâna zorilor, care avea soarele în piept și luna 
în spate.“ Şi cînd spuneau de el, împăratul tot zicea : 
„Spuneţi, spuneţi, măi băieţi ! Mai începeţi o dată 
de Ja capăt.“ Şi cînd ostenea unul, începea celălalt 
şi tot aşa se rinduiau. Dar împărăteasa lui Murăruș, 
foc prin odaie, că ştia că are să ia îndată douăspre- 
zece harapnice, Cînd au început povestea despre 
tată-său, spunînd cum a găsit-o pe maica lor în 
cetate, cum s-a cununat, cum a plecat la război... 
“Dar tatăl lar sărind de pe scaun de bucurie, tot 
zicea: „Spuneţi, spuneii, măi băieţi. Mai începeţi 
o dată de la capăt.“ Veni vorba şi de scrisori, dar 
împărăteasa lui Murăruş, care se făcu numai nea- 
gră de ciudă c-o dau de gol, zice: „Împărați tłumi- 
nali, ce vă mai uitaţi la minciunile unor copii!“ 
Zice Murăruș călăuhii cu biciul : 

—- Arde-i douăsprezece bice ! 

=- Cui? 

— Împărătesei mele ! 

Călăul se cam codi. : 
-— Dă-i, că-ți dau eu ţie. 

În sfirsit, o croi, de sări de-o palmă fusta de pe ea. 
Sfirşind puvestea cu ei, zice Murărusş : 

— Da’ de unde ştiţi voi povestea asta, măi băieţi ? 
— O ştim, moșule Murăruș și tată, pentru că noi 
sîntem cei doi băieţi cu capetele de aur ai Zinei 
zorilor, care şade după uşă şi ascultă și, dacă nu 
credeţi, uitaţi-vă la ea! Şi scoțindu-şi căciulele de 
pe cap, s-au ivit capetele lor de aur şi s-au pre- 
făcut amindoi în niște adevăraţi feţi-frumosi. Toți 
cei de faţă au încremenit. Moșu-său și cu tată-său 
i-au îmbrățișat, iar împărăteasa își smulgea părul. 
În urmă a poruncit Murăruş de-a desbrăcat-o pe 
împărăteasa și a bătut-o călăul pînă ce-a rupt bi- 
ciul pe ea şi apoi, scoţind harmăsarul cel mai iute 
din grajd, a legat-o de coada lui și croindu-l de 
citeva ori, i-a dat drumul. Şi, unde cădea bucăţică 
din mîinile împărătesei, se făceau girle; unde că- 
deau bucăţi din cap, se făceau stinci ; unde cădeau 
bucăţi din trup, se făceau văi, și unde cădeau bucăţi 


„din picioarele ei, se ridicau munţi. 


Murăruş nu s-a mai însurat a doua oară, ci mergind 
cu soră-sa și cu nepoţii la curtea împăratului cetă- 
ţilor, au trăit cu toţii în pace şi în belștuig. Ba a 

ajuns să joace şi la nunta fiilor celor doi nepoți cu 
capetele de aur, 

Şi, povestea spune că zilele lui Murăruș și ale Zinei 
zorilor au fost foarte lungi, că au ajuns să petreacă 
multe rînduri de oameni de pe pămînt şi, dacă le-o 
fi murit moartea, apoi trăiesc și acum. 


Şi încălecai pe-un pai de secară, 
Să v-aţineţi, băieţi, pe mâine seară, 


N. HODOROABĂ 


| Fata fără de noroc a împăratului 


? CICĂ ÎN VECHIME de demult, trăia un 
împărat, pe care îl înzestră Dumnezeu cu trei fete. 
Împăratul acesta, pe lîngă multe alte socoteli ce 
avea, ştia să facă şi bani. Şi făcea mult bănărit. 
Dar, pe fiecare noapte, cu toată paza pe care o avea 
la curte, îi lipsea cite-o pungă de bani. De făcea pe 
zi o pungă şi jumătate, a doua zi se trezea numai 
cu jumătate de pungă și, tot așa mergeau lucrurile. 
De la un răstimp de vreme, ce să facă el? Văzînd 
că se trece lucrul cu șaga şi că i-i munca fără 
folos, se sfătui cu împărăteasa că trebuie să fie vreo 
fată fără noroc, de nu li merg trebile bine. Şi, ca 
să se încredinţeze de aceasta, pun la capul fiecărei 

fete, înainte de culcare, cîte-o pungă de bani şi se 
pun amîndoi de strajă. Fac ei toată noaptea veghe, 
dar n-au văzut nici o mișcare... A doua zi, cînd vor 
să ia pungile de pe la căpătiile paturilor, de la capul 
fetei celei mici punga lipsi. 

— A! Nu-i vorba mea, împărăteasă — zice împăra- 
tul — că este o fată de-a noastră fără noroc |... 

— Doamne ! Doamne ! Şi tocmai fata cea mai mică, 
care-i şi mai frumoasă, aceea, biata, n-are Noroc fe 
Sărmana !... Și au început amindoi a plinge... 

N-au vroit însă să creadă şi au mai încercat încă 
în două nopţi, dar spre marea lor supărare, lucrul 
„s-a petrecut ca şi în noaptea dintii.. Împăratul se 
hotări să-şi alunge de la casă fata cea făr'de noroc, 
Împărăteasa se împotrivi un timp, dar în cele din 
„urmă n-avu ce face şi se supuse. O chemă într-o 
bună zi la sine şi după ce-i spuse împăratul toată 
istoria fetei, o sărută pe obraz, îi dete în mină trei 
pungi de bani şi-i zise : 

—- „Mergi, fiică, unde te-or îndrepta ochii şi picioa- 
rele; în curtea noastră să nu-ți mai calce piciorul, 
dar nici să te mai răspunzi cu noi de azi înainte; 
căci tu rușine şi lipsă ești casei noastre “u Fata, 
plingiînd de tremura cămașa de pe ea, şi-n bocetul 
tuturor celor de la curte îşi luă „rămas bun“ şi ieși 
ca o cerșitoare din curtea palatului. 

.-După o trecere bună de vreme, ajungînd în altă 
împărăție, întilni în gura unui codru trei cară cu 
oale, care făceau popas. 

— Bun ajunsu', oameni buni ! 

— Mulţămim dumitale! 

-— Oameni buni, v-aş ruga ceva, dacă. nu vi-ţi 
supăra. i 

— S-auzim, 

— Să mă primiţi şi pe mine să dorm ici jos lingă 
cară, noaptea asta, căci mă tem a merge mai departe 
prin desimea asta de codru... 

— Dece nu ? Bucuroşi. 
Mincă ce putu şi se culcă deoparte lingă cară, Peste 
noapte, cînd dormeau cu toţii, vine nenoroeul ei cu 
o măciucă şi strică toate oalele din cară, făcîndu-le 
hirburi, iar măciuca o lasă la capul fetei şi se duce... 
A doua zi cînd se trezese olarii şi-şi aruncă ochii la 
cară, s-au crucit numai ce-au văzut şi-au îheeput 
a se scărmăna în cap. Dau încoace, dau încolo, că 
doar ar găsi ceva din partea aceluia cari li-au 
stricat oalele, vrun semn, Şi ce-i dreptul, că la capul 
fetei găsesc cogeamite măciucă. O scoală din somn 
Şi-i zic : 

— D-apoi bine, fată hăi, noi ne facem o pomană şi 
te primim să dormi cu noi şi tu, ca mulţămită, 
ne strici oalele, ne caliceşti ? 
— Da nu ştiu nici cu spatele, oameni buni, dati-mi 
pace ! 

— Uite, măciuca- am găsit-o la capul tău, nu te face 
sfintă ! 

— D-apoi trebuşoara asta nu v-am făcut-o eu, oa- 
meni buni. 

— Dar cine altul ? 

— Nenorocul meu, da, el... 


5 — Poveşti nemuritoare vol. XIV 


Oamenii se uitau la dînsa şi n-o pricepeau ce zicea 
ea. Şi biata n-a putut să scape de olari, pînă ce nu 
le-a dat o pungă de bani. 

A doua seară ajunse iar trei care încărcate cu 
antale de vin, cari erau trase ling-un piriu, boii 
dejugaţi, iar cărăușii se încălzeau la foc. 

— Bună vremea ! 

-— Mulţămim dumitale. 

— Aici aveţi de gînd să petreceţi noaptea ? 

—. Da, aici. Că noi mergem TP și unde înnop- 
tăm, acolo mînem. 

— Da nu mă-ţi primi şi pe mine, să-mi hodinesc 
ciolanele aici lîng-un car de-al dumneavoastră ? 

— Cum să nu, fetică! Bucuroși sîntem, de oameni 
buni mai ales... Și fata, după ce înghiţi ce putu, se 
făcu ghem ling-un car și adormi. 

Peste noapte, nenorocul vine iarăşi, scoate cepurile 
de la antale, lăsînd să curgă tot vinul, şi le leagă 
toate grămadă în tulpanul ei, 

Cînd, la o vreme de noapte, se trezesc oamenii, se 
văd uzi, și cînd dau la vase, vasele goale... Sudălmi 
şi cîte n-au ieşit din gura lor atunci !... „Cine oare 
să ne fi făcut nouă trebuşoara asta?“ se întrebau 
ei uimiţi. Cînd trezesc fata, ca s-o ieie, la roată dau 
de cepuri legate în tulpanul ei.. 

— A-ha! ha-ha!... Va să zică, după ce te ppiosim 
lingă carele noastre, încă ne faci şi șotii, ha ?... Şi 

toți trei se răpezeau la fată ca nişte hultani, vroind 
parcă s-o ia în unghii, 
— Că nu v-am făcut eu șotia, oameni buni, zise 
fata plîngînd. 

— D-apoi cine, nevoio ? Încă mai ai glas... 

—- Nenorocul meu, oameni buni; tot el, de bună 
seamă... Dar oamenii nici nu vroiau s-o audă şi n-au 
lăsat-o în pace pînă ce nu li-a dat o pungă de bani. 
La cîtăva vreme, într-o seară, pe drumul altei împă- 
răţii, ajunse la bariera oraşului unde sta împăratul, 
nişte cară încărcate cu sticlă, care se pregăteau să 
petreacă noaptea în afară de oraș. 

— Bună seara şi bun ajuns ! 

— Mulţămim dumitale. 

— Da-ncotro, fetico ? 

— Ia, prin lume şi eu... Da nu mă-ţi primi să pe- 
_ trec şi eu noaptea asta lîng-un car, ici jos ? 
— Cum să nu ? Ce-i mare lucru t.. Te primim. 

Şi fata, fără să zăbovească mult, îşi lăsă capul pe 
pumn... La o vreme de noapte, cînd hodineau ei mai 
bine, iaca vine iar nenorocul fetei, care se vede 
c-o urmărea pas cu pas — şi răsturnînd carăle 
strică toate sticlele. În zori, cînd s-au trezit oamenii, 
_ numai s-au crucit, de ce le-au văzut ochii. Nici una 
nici două, o iau pe fată la trei parale, care nu ştia 
nici cu spatele. Că tu ne-ai nenorocit ! Te jupuim şi 
te întindem cum se-ntinde sticla-n cuptor, dacă 
nu ne spui cine ne-a răsturnat carăle 1... 

— Nenorocul meu, el a făcut treaba asta !... 

— Ce nenoroc, ce mai diîrdieşti din gură, păcătoaso ! 
Şi n-a putut să scape biata fată nici de aceştia, 
pină ce nu le-a pus în mină şi cea din urmă pungă 
de bani ce-i mai rămăsese de acasă, Așa că acum nu 
mai rămăsese cu nimic ; decît doar cu nenorocul ei... 
Își luă catratusele si intră în oraș, De la o casă vede 
e slugă venind spre poartă. Ea conteni mersul. Cind 
ajunse prin dreptul porţii, sluga o întrebă : 

— Dg’ unde mergi, tetică ? 

— Nici eu nu ştiu unde merg... Prin lumea largă. 
— Și ce cauţi ? 

— Slujbă — răspunse fata împăratului, umilită, 

— Zăboveşte oleacă, pînă vin eu. 

Şi sluga fugi iute în casă şi dete de ştire stăpiîni-sa, 
o cucoană bătrină, văduvă, dar tare cumsecade. 

— Fetico, nu ti-i toemi la mine, ca fată în casă? 
— De ce nu, cucoană ! Bucuroasă,.. 

— Servitoarea pe care o am nu poate dovedi și sus 
şi la bucătărie. Tu îi sta sus şi ei îi va răminea numai 
bucătăria. Îi bun așa ? Te tocmesti ? 

— Bucuroasă, cuconiţă, bucuroasă de-o asemenea 
stăpînă !... ; 

Şi intrînd înlăuntru, se tocmiră cu prețul şi fata 
s-apucă de treabă. Ca vreo săptămînă au mers toate 
în înțălegere şi în linişte. Într-o zi, făcu cucoana 
către dinsa : „Fetiţă ! parcă simt că mă mănîncă 
în cap, ian vino tu şi-mi cată puţin !* Cucoana puse 

capul pe braţele ei şi fata începu a-i căta: Pe eind 
stăteau ele așa, numai ce vine nenovacul la gura fetii 
şi: „Harcce |... hîrca dracului!“ și o stupi .pe cu- 
coană drept în creștetul capului. Stăpîna însă eu 
blîndețe îi zise : $ 

— Bine, fetiţa maichii — căci așa-i zicea, pentru că 
tare ținea la ea — te cred că stupit îi fi avut în gură, 
dar loc n-ai avut unde să stupești, fär’ de. cit în 
cap la mine ?... 

Fata înroșindu-se şi abia deschizind gura de rosing 
şi de frică, zise tremurind : 

-— Nu eu, cuconiţă, te-am stupit, ci nenorocul meu... 
— Cum nenorocul tău ? ! 

—- Da, chiar el. Căci de la dinsul, vai! multe am 
mai îndurat !... Pînă şi părinţii de acasă m-au alun- 
gat l... Şi lacrămile începură a-i curge fetii piriu, si 
plingea, şi pliîngea, şi tremura ca varga... Stăpina, 
înduioșindu-se, îi zise : 

— Nu te teme, draga maichii, spune-mi tot ce-ai 
îndurat, căci te vei mai răcori, că „decît omul fär 
de noroc, mai bine să ardă-n- foc !* Și fata îi spna 
tot din fir în păr. 

După ce mai stete stăpină-sa puţin la gînduri, î 
Zau: 

— Du-te la bucătărie şi fă-ți o ulcicuţă de plachie 
şi una de găluşte, dar să fie cu toate bunătăţile în 
ele ; da’ oalele să fie tot una de mari. Fata făcu cum 
o învăţă. Isprăvind, veni la dinsa şi i le arătă- Stă- 

pînă-sa gustă cîte cicacă din amîndouă ulcelele, 
şi-o lăudă pe fată de teiul cum ştiuse a le pregăti. 
Apoi zise: 

— Vezi dealul cela, pe care ţi-l arăt eu? şi i-l 
arătă cu mina. 

—- Da, îl văd. 

-— Te-ţi ulcelele, leagă-le într-un ştergar şi du-te 
acolo, de te pune pe muchea dealului. Nu vei zăbovi 
mult şi are să vină la tine doi cîni: unul vînăt și 
unul roşu. Cînele cel vinăt, să ştii că-i nenorocul 
tău şi de aceea să-l tot îndepărtezi, iar pe cel roșu, 
să-l tot apropii, căci el îi norocul tău şi, de aceea, 
să-i dai cîte-o găluşcă să mănînce, iar celui vînăt 
să-i dai ulcica cea cu plachie. Cînd se va apropia 
de tine cînele cel roşu, să-l prinzi şi cînd va fi cu 
gălușca în gură să-i dai cu pumnul după cap ca s-o 
lepede şi, cînd îi vei da al treilea pumn, are să-ți 
lepede un ghemuţ de mătasă. Tu să-l înșfaci repede 
şi stricînd oalele, s-o rupi de fugă, fără să te uiţi 
înapoi, căci cînii în urma ta or să se ia la mîncare; 
iar tu, dacă te vei uita înapoi, ei or să te zărească, 
or să se ia după tine mînioşi şi-or să te facă fer- 
feniţă, 

După aceste vorbe, fata îşi luă oalele, sărută mîna 
stăpîni-sa şi, făcîndu-și o cruce, porni la drum. 
Ajunse pe deal; sui în creştet şi se puse jos. N-a- 
pucă însă nici bine să se aşeze, cînd zări venind 
adulmecînd spre ea, două javre de cîni cît niște 

junci, unul vînăt și altul roşu. Erau nenorocul şi 
norocul. Mirosul mîncărei proaspete îi atrase. Fata, 
cum îi văzu că vin, îşi destăcu oalele, şi de departe 
aruncă : „celui vinăt plachie, iar celui roşu cîte-o 
găluşcă. Cel roşu, după ce înhăţă găluşca, se tot 
apropia de fată. Cînd fu aproape de tot şi înfulecă o 
gălușcă, tata îi dete trei pumni după cap, în urma 
cărora cînele lepădă un ghemuţ frumos :de mătasă, 
pe care fata, luîndtu-l, îl puse în sin şi, stricînd :oalele, 
o luă la picior de-i sfiriiau căletiele... 

Cum ajunse acasă, plină de. bucurie, istorisi toată 
întîmplarea. Da’ la stăpini-sa pregătire mare, de se 
miră Și ea singură ce să fie. 

— Unde îţi este ghemuţul ? 

— Lamine în sîn. 

— Ia-l şi-l pune pe masă în odaia cea mare, iar tu 
ia şi te spală și te găteşte şi să fii aici, c-are să vină 
acuş la noi feciorul împăratului. Acesta era logodit 
şi, de un an şi jumătate căuta mătasă pentru rochia 
de mireasă și nu găsea. Veni un călăraș şi spuse că 
feciorul împăratului îi aproape. l-au ieșit înainte 
cu toţii şi l-au primit cum se primeşte un om mare. 
Şi s-au dat în vorbă. 

— Ce mai faceţi, tinere împărat? îl întreba cu- 
coana, tot făcînd la plecăciuni. 

— Mulţămesc de întrebare. Fac bine şi nu prea. 
— Cum se poate, împărate ? 1 

— Apoi iaca aşa ! Că de mai bine de un an şi juimă= 
tate, de cînd umblu prin împărăţia mea ca să împli- 
nesc mătasă pentru rochia miresei mele, şi nu gä- 
sesc cît îmi trebuie, Sînt hotărît să plec şi pata one 
împärății... 

Cînd au trecut în salon fäcînd el ochii roată, zări 
ghemuţul de mătasă pe masă și, luîndu-l, zise către 
stăpina casei ; 

—- Cît bine aţi avut de la mine, doamna mea, fără să 
ştie împăratul, tată-meu, ştie numai Dumnezeu ! Că 
ei se aveau tare bine. Și acum, cînd eu nebunesc 
căutînd mătasă pentru rochia de mireasă, dumneata 
ţii ghemul cu mătasă pe masă !... Hm! Frumos Iu- 
cru, zău ! Curat ca din poveste... 

— Nu-i al meu, tinere împărat, ci al copilei ce-o 
vezi că stă lingă mine, | 

— Si cât ceri tu, copilă, pe ghemuţul ista ? 

— Greutatea lui în aur, împărate ! zise fata învățată 
de stăpină-sa dinainte. 

— Bine, îţi voi da aur. Si porunci îndată să se 
aducă un cîntar şi pe-un taler puse ghemul, iar pe 
cellalţ începu să care la aur din buzunări. Tot 
turna şi, lucru ciudat, că balanţa nici nu se mișca ! 
Puse toţi banii cîţi îi avea cu el și tot degeaba fu, că 
ghemuţul tot mai greu trăgea, Îi făcu și doamna de 
casă bine cu vreo tesacă de bani, dar tot nu s-ajungea 
ia ghemut. Zice cucoana : 

— Măria ta ! Cite magazii de bani aveţi ? 

— Douăsprezece. 

— Aduceţi-le pe toate la cîntar și vă spun eu că 
tot mai greu o să fie ghemul. Dar ian suie-te Măria 
ta-pe cîntar, să vedem ! Feciorul împăratului făcu şi 
aceasta. Se sui pe balanţă. Și nu le fu mică mirarea, 
cînd balanța stătu drept; una și una. Cit ghemul,: 
cît feciorul de împărat. A ; 

—- Cum asta? Cum se poate? zise tînărul împărat 
mirat, Eu mai greu decit toți banii mei ?.,. Doamne! 
Ha-ha-ha !... | a 

— După cum vedeţi singur ! răspunse cucoană,; 

— Si acum ce-i de făcut ? 

— Ce să fie? De doriţi să luaţi ghemul, luaţi și pe 
stăpîna lui, căci preţul ghemului nu se poate preţă- 
lui în aur, după cum singur aţi văzut. tau lui 
sînteţi însuşi Măria-Voastră |! 

Feciorul împăratului, văzînd că şi-a dat peste adevă- 
rata parte, strică logodna făcută şi se logodi cu 
această fată, sluga cucoanei, fata fără de noroc, 
altădată, a împăratului. Şi din ghemuţul cu mătasă 
avea să-i facă acum rochia ei de mireasă. 

Cînd plecă de la stăpînă, luîndu-și „bun rămas“, ca 
o mamă, ea o sfătui ca după nuntă, rochia de mireasă 
să o ţină veşnic într-o ladă încuiată, căci în ea i 
ascuns tot norocul ei. Bei 
După ce s-a făcut logodna, feciorul Împăratului, 
Verde a și pornit război împotiiva celui ce avea să-i 
fie socru; nu atît pentru a se bate, cît pentru a-i 

cunoaşte. La război îşi luă şi logodnica. Cînd s-au 
apropiat armatele și împăratul ce se temea de neno- 
roc, cunoscînd în logodnica dușmanului său pe 
fiica-sa, pe care o desmoştenise şi-o alungase pen- 
tru că n-avea noroc, i se umplură ochii de lacrimi, și 
căzînd cu faţa la pămînt, începu să bată la metanii 
şi să ceară iertare pentru păcatul ce-l săvîrşise, Apoi, 
lăsînd armele jos, se împăcă cu feciorul împăratului 
şi-şi ceru iertare în genunchi de la fată, care nu 
mai putea de bucurie să-şi mai vadă o dată părin- 
tele, care altă dată putuse să o izgeonească de acasă. 
Feciorul Împăratului Verde a pornit cu armata pe 
la socru-său, ca să-şi ia şi acesta toate rudele și 
suita, ca împreună să meargă la Împăratul Verde, 
unde avea să fie nunta. S-au făcut pregătiri straş- 
nice... Și a fost o nuntă cum nu s-a mai pomenit! 
Să vă spună cei ce-au fost faţă, dacă au jucat ei 
vrodată mai mult în viaţă, decît la nunta asta! Da 
nici pămîntul, zău, atîta hurducătură pe spinarea 
lui n-a simţit niciodată... 

Ca să nu ziceţi că m-ascund, vă spun c-am fost şi 
eu la nunta asta! Și am cărat apă cu ciuru şi am 
tăiat lemne cu satîru, pentru care lucru, din jumă- 
tatea din împărăție pe care împăratul a dat-o ca 
zestre fetei, mirele mi-a dat şi mie o bucată din 
care trăiesc şi astăzi. Cît priveşte de bătaia ce s-a 
încins la urmă între socri, apoi a avut noroc de mine, 
că i-am despărţit ; că altfel își spărgeau capetele cu 

bucăţi de colac uscat şi cu icre de peşte... Şi pentru 
treaba asta m-am ales numai c-un picior sucit şi 
ce-o coastă ruptă ; iar fuga ce-am tuns-o, mi-a dat o 
năduşeală, de să rămînă lor de cap, că eu ştiu că 
m-am pricopsit !.. 

Și eu am încălicat pe-o cioată de chipăruş, 

Să aibă zile cel ce-a spus... 


"POVESTE FRANCEZĂ 


Vrăjitorul Merlin 
) Nașterea lui Merlin 


MICUL MERLIN încă nu împlinise patru 
ceasuri şi uluise deja micul orăşel breton unde se 
născuse, | 
iMaică-sa, femeie înţeleaptă şi credincioasă, se. căsă- 
torise cu un duh al întunericului. Nici un vecin nu 
fusese invitat la nuntă şi cînd Merlin s-a născut, 
oamenii au pălăvrăgit mult, fiindcă nimeni nu-i 
văzuse tatăl şi nici nu ştiau cum îl cheamă, 

Sărmana lui mamă a plins la capul copilului eiì: 
— Scumpul meu fiu, abia te-ai născut și ai şi înce- 
put să-mi aduci necazuri, r 
Spre marea ei mirare, micuțul Merlin îi mîngiie 
încet obrazul și-i spuse : 

— Nu plinge, mamă, nu te necăji pentru astfel de 
"părozii. Îţi voi face atîta cinste încît, într-o zi. o să 
Je pară rău pentru vorbele pe care ţi le-au spus azi. 
Înduioşată şi uimită că un copil atît de mic era în 
stare să vorbească astfel, tînăra mamă a început să 
strige : 

- Minune ! minune ! Copilul meu vorbește ! 
$ o. vecină, auzind-o, fugi la altă vecină şi-i istorisi 
cele întimplate ; aceasta, la rîndul ei, spuse unei cu- 
metre şi, în mai puţin de un sfert de oră, în jurul 
teagănului lui Merlin se adunase o mare mulţime de 
oameni. 
Micuţul însă dormea dus, ca și cum n-ar fi. stiut 
nimic. Cumetrele care alergaseră să vadă un copil 
minune s-au înfuriat cînd își dăduseră seama că nu 
era decît un prunc ca toţi ceilalți şi începură să 
strige la sărmana femeie : 
—— Mincinoaso ! 
— Îţi baţi joc de oameni cumsecade! 
— Nu ne-ai chemat la nuntă, ca să nu faci cheltuieli. 
N-ai nici un pic de respect pentru noi. Ne-ai do- 
vedit-o cu ocazia nunţii şi azi vrei să ne îmbrobo- 
dești cu basmele tale despre copilul minune. 
—- Dar "mi-a vorbit, zău, mi-a vorbit. L-am auzit 
clar și l-am înţeles. 
Însă blindeţea ei întărita și mai mult pe rău- 
veitori. 
Atunci, micul Merlin, agăţindu-se cu mînuţele de 
volănaşele leagănului său, se ridică în vîrful pi- 
cicarelor şi roşu de furie începu să tipe cu vocea 
lui aseuţită de copil : 

- Terminați o dată, flecaritlor! Lăsaţi-mi mama 
în pace şi vedeţi-vă mai bine de defectele voas- 
tre. 

Vocea lui era atît de autoritară și uimirea oameni- 
lor atît de mare, încît toţi se retraseră în grabă, 
cerîndu-şi iertare. 

Cum numărul celor care îl auziseră pe Merlin vor- 
bind trecea de zece, vestea despre această minune 
se răspîndi mai repede decit dacă primarul ar fi 
pus oameni s-o strige la răspintii. 

Din toate părţile alergau cetăţenii oraşului la casa 
lui Merlin. 

— E adevărat, dragă doamnă, că pruncul dumnea- 
voastră vorbește ? 

—- Ca dumneavoastră şi ca mine. E o adevărată 
minune, răspundea mama cu blindeţe. 

—- Te rugăm, fă-l să vorbească să-l auzim şi noi, 

Dar micul Meriin nu era dispus să răspundă ori- 
cui. 

El vorbea frumos cu oamenii săraci şi buni, în 
schimb, se încăpățina să tacă atunci cînd îl încer- 
cau cei fuduli sau cei răi la suflet. Aceştia plecau 
furioși, ameninţind-o şi pe mamă şi pe copil că 
și-au bătut joc de ei. 

Altora, Merlin le vorbea în aşa fel, încît plecau de 
acolo ca din puşcă din pricina adevărurilor ustu- 
rătoare cu care îi blagoslovea. 

— Ce vrei să-ţi spun ? întrebă el pe ee cea 
lacomă, care-l ruga mereu să vorbească, Vrei să-ţi 
spun că dumneata mănînci pe ascuns pateurile și 

frigăruile pe care le pregătește soţul dumitale. şi 
pe urmă spui că le-a mîncat cîinele sau pisica ? 

Și fiindcă hangiul începuse s-o dojenească pe la- 
coma lui nevastă, Merlin se întoarse spre el : 

— Ca să nu mai bodogăneşti, vrei să ştii cîtă apă 
torni în vinul clienţilor tăi, ca să cîştigi cât mai 
mult şi mai necinstit ? 

Ca urmare, hangiul și hangiţa plecară certîn- 
du-se. 

În loc să învețe din această întîmplare, oamenii se 
încăpăținau să-i ceară lui Merlin să vorbească şi cel 
mai ades el le arunca în obraz tot ce ştia des- 
pre ei. 

— Să vorbesc? întrebă el, pe un negustor de o 
cinste îndoielnică ; am să-ţi spun că dumneata în- 
şeli la cîntar şi la măsură. 

Cu vreo zece răspunsuri de acest fel şi vreo două- 
zeci de tăceri, micul Merlin tulburase tot oraşul. 

În loc să se supere pe ei înșiși că-și căutaseră be- 
leaua cu luminarea, oamenii plecară să se plingă 
judecătorului. Unii îl acuzau pe micul Merlin că-i 
dispreţuia şi că nici nu voia să stea de vorbă cu ei. 
Lucru care părea destul de neserios, dacă stai să 
te gîndești că bietul copil n-avea decît cîteva ore 
de cînd se născuse. 

Ceilalţi îl acuzau că le-a vorbit fără respect, ceea 
ce părea și mai ciudat pentru un nou-născut. 

Neînţelegind nimic, judecătorul se hotărî. să. se 
ducă elî însuşi la maica luj Merlin. : 

- Doamnă, îmi puteţi adeveri că fiul dumnea- 
voastră vorbește ? $ 
În faţa judecătorului cel aspru şi a felului în eare 
pusese întrebar ea, ceia femeie nu ştiu ce să răs- 
pundă. ` r 
— Dar bine, doamnă, de ce ați spus că fiul dum- 
neavoastră vorbeşte ? 
— Și de ce să nu grăiesc dacă-mi place? se răsti 
Merlin din braţele mamei sale.. 
Judecătorului i se tăie respiraţia. 
—- Cred că am halucinaţii, îşi spuse el, şi mie mi 
s-a părut că acest prunc vorbește. 
— Ce ai venit să faci pe grozavul aici, cu înfăţi- 
şarea ta ? Eşti atît de onorabil precum te lauzi ? 
De data aceasta, judecătorul fu obligat să recu- 
noască fără tăgàdă că micuțul vorbea şi-l privea 
drept în faţă. : f 
—' Încetişor, copile, îi spuse el, căutînd să-și ia un 
aer cît mai demn, însă privirea pătrunzătoare a 
lui Merlin îl obligă să-şi plece ochii, Ştii tu cu 
cine vorbeşti ? 
—- O ştiu prea bine, răspunse Merlin fără să se 
intimideze, eşti judecătorul oraşului şi mai. ştiu că 

faci dreptate după bunul dumitale plac. Ciştigă cei 
care te plătese mai bine. Faci pe omul sever, te 
lauzi că-ţi place să înveţi şi te închizi zile întregi 
în bibliotecă, dar nu pentru a citi cărți însemnate, 
ei .pentru a dormi ca un leneş sau ca să tragi la 
măsea, [i lil i 
Merlin spunea adevărul şi judecătorul da din colt 
în colţ, văzîindu-se descoperit. 

— Stimată doamnă, fiul dumneavoastră e prea mie 
pentru a vorbi așa de mult fără să i se facă rău. 
Așa că opreşte-l şi nimeni nu va mai veni să te 
tulbure. 

"Merlin, mulţumit de această tăgăduială a judecă- 
torului, tăcu ca prin farmec şi adormi, 

Judecătorul se retrase mulţumit că nu avusese pici 
un martor la scena care se petrecuse, 

Cetăţenii oraşului îl așteptau nerăbdători afară. 

— Cum a fost, cum a fost? îl întrebară toti, din 
toate părțile. 

Judecătorul nici nu se gîndea să le spună că Mer- 
lin îi vorbise şi cu atît mai puţin ce-i spusese. El 
Je răspunse numai că doamna Merlin era o adevă- 
rată sfintă şi adăugă cu un aer poruncitor : 

= Înterzic pe viitor oricui să-i. mai necăjească în 
vreun fel, - 

H Merlin preface trei femei în coţofene 


TOŢI VECINII ascultară de ordinul jude- 
cătorului şi nu mai tulburară pe Merlin şi pe mama 
tui. Dimpotrivă, le arătau mult respect şi le făceau 
tot felul de daruri: săracii le aduceau smîntînă, 
ouă proaspete, flori din grădină şi din cînd în cînd 
cîte un porumbel; cei mai bogaţi le dădeau scu- 
tece fine, costumaşe călduroase, faguri de miere, 
sticle cu vin. Astfel că şi mama şi micuțul nu 
duceau grija zilei de mîine şi trăiau în bună pace. 
Numai trei cumetre nu voiau să uite ceea ce le 
spusese Merlin şi de cîte ori treceau prin fața casei 
lui îi aruncau mamei tot felul de vorbe rele. 
Acestea erau nevasta hangiului, nevasta fierarului 
şi nevasta tîimplarului. 
Într-o zi, înfuriat de vorbele lor rele, micuțul Mer- 
lin spuse : 

— M-am săturat de flecărelile acestor cumetre 
care îndrăznesc să-mi batjocorească mama. Și, ca 
să le pedepsesc, le voi preface în coţofene. 

Spunînd aceste cuvinte, el întinse pumnul lui mic 
și spre marea spaimă şi mirare a celor ce erau de 
faţă cele trei femei se prefăcură pe loc în trei coţo= 
fene care începură să bată înspăimiîntate din aripi 
în jurul leagănului micuţului Merlin. Şi fiindcă 
făceau prea mare gălăgie, acesta le ameninţă : 

— Dacă nu plecaţi de aici, chem imediat o pisică 
să vă măniînce. 

Cele trei coţofene zburară mai încolo şi se aşezară 
pe firma hanului. Timplarul, fierarul şi hangiul, 
văzînd că nevestele lor nu se mai întorc, ieşiră să 
vadă ce s-a întîmplat cu ele. Abia acum aflară ce 
au păţit. Toţi trei alergară la Merlin să-și ceară 
nevestele înapoi. Timplarul și fierarul erau oameni 
la locul lor şi vorbiră respectuoşi cu Merlin. Han- 
giul însă nu putea să-l ierte că-l dăduse de gol în 
fața oamenilor că-şi botează vinul. De aceea 
începu să strige furios că este o neobrăzare să pre- 
faci în coţofene nişte femei onorabile şi că el 
cunoaşte copii care au fost bătuţi la spate pentru 
isprăvi mai mici decît astea şi că el... 

Dar hangiul nu mai apucă să-şi termine vorba. 
Merlin, care şedea în braţele mamei sale, îl ful- 
geră cu o asemenea privire, încît îi pieri glasul. 

— De cînd îndrăzneşti să-mi vorbeşti. aşa? Bo- 
neta jos, domnule hangiu, că de nu ţi-o lipesc de 
cap de n-ai s-o mai poţi scoate toată viaţa. 

Nu era un lucru oarecare să auzi un copil în scu- 
tece vorbind cu atita autoritate. Bietul hangiu în- 
cepu să se cam sperie şi să-i pară rău că nu s-a 
purtat şi el ca tîmplarul și fierarul. Voi să se desco- 
pere degrabă, dar nu mică îi fu mirarea cînd văzu 
că boneta se lipise atit. de tare de cap, încît nu mai 
putea s-o scoată. Trăgea sărmanul din toate pute- 

rile şi-i dăduseră lacrimile de durere, dar degeaba. 
Boneta părea crescută din trupul lui. 
Merlin şi toți gură-cască din jur se distrau bă 
pe seama hangiului. Pină în cele din urmă, la rugă- 
mintea mamei sale, îl iertă și hangiul Pica să se 
descopere. 
— Ei, aşa mai merge. Ce voiai să-mi spui ? 
Dar hangiul era încă prea furios şi-şi ceru nevasta 
pe un ton răstit, 
“Merlin, văzînd că tot nu se învățase minte, strigă 
la cei trei bărbaţi : 
— N-aveţi decît să vi le luaţi. 

Şi la un semn al lui cele trei coțofene coco tate :pe 
firma hangiului se prefăcură îar în femei, dar de 
mărimea unor coţofene. 
Îngrozite, ele plingeau și-și chemau bărbaţii să le 
ia de acolo. 
Hangiul era tot mai furios : 
— Ce să facem cu nişte neveste așa de mici? Nu 
vezi că nu sînt în stare nici să măture nici să spele 
o cratiţă ? 
— Atunci să crească, spuse Merlin. 
Şi, într-adevăr, ele începură să crească văzînd cu 
ochii tot mai mari, încît hangiul, de teamă să nu-i 
prăbușească firma, îi spuse lui Merlin : 

— Destul ! Ce vrei, să dărîme tot ? 

— Atunci să rămînă ca niște coţotene. Te învăţ eu 
cum să vorbeşti cu mine ! 

Apoi-nu mai vru 'să audă. şi să vorbească nimic, 
Degeaba îl rugară cei trei bărbaţi, degeaba îi ceru 
iertare hangiul. Merlin parcă adormise. 'Timplarul, 
hangiul şi fierârul luară o scară lungă, dădură jos 
pe cele trej femei înspăimîntate şi le duseră la casa 
lor, purtîndu-le pe palmă, așa cum porţi o păsărică. 
Au trebuit mai mult de cincisprezece zile de rugă- 
minţi, de promisiuni şi de lacrimi pentru ca să 
obţină iertarea lui Merlin. 3 
Särmancle noastre cumetre petrecură cincispre- 
zece zile în cine ştie ce ungher întunecat al casei 
Jor, de ruşinea vecinilor şi de teama pisicilor. După 
cincisprezece zile, inima lui Merlin se înmuie, în 
‘deosebi la rugămintea mamei sale. 

-— Eu le iert, spuse copilul. De azi în colo, pentru 
fiecare faptă şi gînd bun, vor crește cu citiva cen- 
timetri. Dar orice gînd sau faptă rea le va face 
să scadă cu cîţiva centimetri. 
Aşa că începind din ziua aceea le puteai vedea pe 
cele trei femei, ba crescînd, ba dînd înapoi, de era 
mai mare hazul. Cind văzură că nu-i de glumit, 
cumetrele noastre alungară gîndurile rele şi încet, 
încet ajunseră la mărimea firească. Cea din urmă 
a fost hangiţa. Dar de atunci să fi răscolit zece 
sate şi nu găseai temei mai gospodine și mai cin- 
stite ca ele. 

Toată lumea vorbea de această minune făcută de 
micul nostru vrăjitor. l 


Atunci un bătrin, pe care Merlin îl iubea pentru 
înțelepciunea lui, îndrăzni să-l întrebe : 

— Dragă Merlin, spune-mi cum de cunoşti tu tai- 
nele ascunse în inima omului, şi de unde ai 
această putere de a preface oameni și lucruri ? 

—- Uncheașule, mi-a fost hărăzit să primesc de la 
tata, care era duh al întunericului, ştiinţa de a 
cunoaște tainele oamenilor și ale lucrurilor petre- 
cute. Dar prin credinţa şi cinstea mamei eu am 
puterea de a cunoaște viitorul şi de a preface lucru- 
rile pe placul meu. Cine ne omeneşte o să aibă 
parte de ajutorul meu, cine nu, să se teamă de 
mine. 

—- Micuţule Merlin, strigară cei care erau de faţă, 
nici prin cap nu ne trece să nu respectăm două 
fiinţe așa de bune ca tine şi ca mama ta, 

Merlin își roti privirea peste toţi şi cum putea citi 
în inimile oamenilor, văzu că aproape toți erau 
sinceri și le surîse. 


Ili. La Împăratul Romei 


ALTĂDATĂ, Merlin s-a dus la Împăratul 
Romei, căci şi cei puternici ca și cei umili aveau 
nevoie de ajutorul lui. 

Împăratul se găsea atunci într-o de trei ori mare 
încurcătură : întîi, că nu ştia cu cine să se însoare; 
al doilea, că nu mai avea oameni pentru armată ; 
al treilea, că i se isprăviseră banii. Și pentru că 
auzise atîtea lucruri minunate despre’ Merlin, i-a 
trimis trei dintre oamenii lui cei mai credincioşi 
cu daruri şi cu o scrisoare, prin care îl poftea la 
palatul său. 

Vă închipuiţi că Merlin ştiuse de neajutorința îm- 
păratului chiar de la începutul începutului, şi vrînd 
să-l scoată din marea încurcătură trimise în faţa 
supușilor săi un cerb cu coarne cu totul şi cu totul 
de aur, înainte ca ei să fi parcurs nici zece kilo- 
metri de drum. Uimiţi, ei se uitau la cerb, cînd, 
spre mirarea lor, acesta le vorbi cu glas ome- 
nesc : 

— Stăpînul meu Merlin mi-a dat ordin să vă spun 
să daţi săracilor toate darurile pe care le aveţi pen- 
tru el şi să vă întoarceţi la împăratul vostru, ca 
să-l anunţaţi că miine Merlin vine la palat. După 
ce rosti aceste cuvinte, cerbul pieri în codru, iar 
oamenii împăratului făcură întocmai cum li se spu- 
sese. 

Îndată ce împăratul află de lucrul acesta, începu să ` 
facă toate pregătirile pentru primirea lui Merlin. În 
acest timp, micul nostru vrăjitor își îmbrăţişă mama 
şi suindu-se pe o rază de lună porni spre Roma. 

În zori, se odihni pe un pat de flori, se scăldă apoi 
în rouă și la ora prînzului se prezentă la palat. 
impăratul, înconjurat de toţi curtenii lui şi de doam- 
nele de onoare, îl aştepta în picioare. Si pentru că 
împăratul avea un aer îngrijorat, toți curtenii ară- 
tau întunecați ṣi trişti, ca să placă stăpînului lor. 
Nici: nu apucă Merlin să vadă bine mulţimea 
mutrelor triste ale curtenilor, că începu să rîdă 
cu hohote şi rise toată ziua. Din politeţe, împăratul 
îşi ascunse nemulțumirea şi nu zise nimic, A doua 
Merlin continua” să rîdă şi a treia zi la fel. În 
cele din urmă, împăratul nu mai putu să rabde şi-l 
întrebă : 
— Preacinstite Merlin, oare nu ştii de ce te-am 
chemat ? 
—- Ba da, răspunse acesta şi rizind şi mai tare îi 
înșiră cele trei mari griji care-l rodeau pe împă- 
rat. 
—- Atunci nu înțeleg de ce rîzi. Dacă ar fi fost 
altul în locul tău, mi-ar fi plătit-o scump, Ce gä- 
sești de rîs în grijile mele ? 
— Dacă ai vedea ce văd eu, ai ride şi tu, împărate. 
Încrede-te în mine şi-ţi voi deschide ochii asupra 
celor pe care acum nu le poţi vedea. 
— Mă încred cu totul. Ce trebuie să fac ? 
— Cheamă-ţi pe cea mai credincioasă slugă şi să 
plecăm toţi trei la vînătoare. Dar înainte de a pleca 
spune curtenilor că ne vom întoarce tîrziu, după 

căderea "sérii. Am să-ţi scot în 'căle un vinat “tare 
să te facă bogat pe toată viaţa. 

— Oare Ştii o comeară îngropată în Topa ăția mcă ? fu 
întrebă impăratul. 

— Nu, împărate, nu cunosc altă comoară decît aceea 
pe care supușii tăi ţi-o aduc zilnic, răspunse liniș- 

tit Merlin, | 

—. Cum, supuşii. mei ?. Vistiernicul meu zice că de 
multă vreme nimeni nu-mi mai aduce nimic, 

“Merlin schimbă vorba, fără să pară că-l auzise pe. 
împărat. ` Y 

—- Să descălecăm aici şi ehiabi-t hainele cu- ale 
slugii care ne însoţeşte. La căderea nopții, el: va 

veni la palat în hainele Luminăţiei Tale, ca să se în- 
tilnească cu noi. Împăratul făcu întocmai. Cât des- 

pre Merlin, cu puterea pe care o avea, putea să-și 

ia orice înfățișare ar fi dorit. Schimbaţi astfel, in- 

“trară în oraș și se pitiră în nişte tufișuri din apro- 

pierea casei primului ministru. Ore întregi împăra- 

tul văzu din ascunzătoarea lui cum toate darurile | 
supușilor săi erau luate de primul său ministru. | 

==. Vezi, împărate, spuse Merlin, cu cît miniștrii sint 
mai bogaţi, cu atit este mai sărac împăratul. Acum 

ştii unde se află comoara. Mută banii, din vistieria 
lui în vistieria ta și schimbă ministrul cu altul, 

mai cinstit. Si cu asta, una din grijile Sala ao 
Tale a încetat. i 

— Bun, zise împăratul. Acum -am bani pentru arme. 
Dar cine să le poarte? La curtea mea nu mai sint 
tineri aproape de loc. De ani-de zile nu se mai nasc 
decît fete. | 
— Eşti sigur, Luminăţia Ta? Te-ai uitat vreodată 
cu atenţie la domnişoarele de onoare ale prinţe- 
sei, cu care vrei să te însori? Ele au miini şi pi- 
cioare prea mari pentru nişte tinere fete. Să ştii, 
Măria Ta, că nu simt decît tineri care s-au îmbră- 
cat așa ca să nu fie luaţi în armată. Îmbracă-i în 
straie ostăşeşti şi ai să faci din ei niște soldaţi 
buni. Prinţesa nu merită să-ţi fie nevastă, deoarece 
ea cunoaște vicleșugul lor și totuşi îi protejează. 
La auzul acestor cuvinte, împăratul nu știa dacă 
să rîdă sau să plingă, fiindcă, pe de o parte cîştiga 
soldaţii de care avea nevoie, iar pe de altă parte 
pierdea.o logodnică frumoasă şi pe care o iubea. 

— Iată, spuse Merlin, đe ce am rîs cu atita poftă 
primele două zile-de cînd sînt la curte. 
Împăratul nu găsea că toate aceste lucruri sînt 
aşa de hazlii. 
— Dar'a treia zi de ce ai mai ris ? 
— Din cauza marelui căpitan de la curte. 
— A marelui căpitan ? După cîte știu este un om 
viteaz și înțelept. 
— E adevărat, dar Măria-Ta încă nu cunoşti toate 
calităţile lui. La noapte, «după ce toți vor adormi, 
să vii la mine, fără ca cineva să ştie. 

În seara aceea, după ce toţi curtenii adormiră, îm- 
păratul și Merlin se duseră la turnul unde locuia 
marele căpitan. Micul vrăjitor făcu un semn şi în- 
dată din pămint răsări un trandafir care crescu repede, 
înălțindu-se pînă la crenelurile turnului. Împăratul 
şi Merlin se căţărară pe trandafir şi priviră pe fe- 
reastră înăuntru. Lancea, scutul şi casca tinărului 
căpitan erau pe masă, iar acesta, învăluit într-o 
mantie, se uita într-o oglindă. Lîngă el era o bă- 
trină doică, mai potrivită să îngrijească de o tî- 
nără prințesă decit de un războinic. Ea-i pieptăna 
părul lung și i-l prindea cu o agrafă de aur, după 
care îi așeza. pe frunte o diademă bătută în pietre 
scumpe. Împăratul rămase uimit cînd își dădu seama 
că avea în faţa lui pe cea mai frumoasă fată pe 
care o văzuse vreodată. Era așa de mișcat încît, 
dacă Merlin nu l-ar fi prins la vreme, s-ar fi pră- 
buşit din înălțimea turnului. 

— Ai înţeles acum, Măria-Ta, că această nobilă fi- 
inţă pe care o credeai un cavaler viteaz nu este alta 
decît cea mai frumoasă fată din împărăție, care-ţi 
este întru totul devotată? Văzind laşitatea bărba- 
ților de la curte, ea s-a îmbrăcat în ostaș pentru a 
te sluji mai bine. Dăruieşte-i rochia şi voalul de 
mireasă şi vei avea alături de tine pe cea mai bună 
împărăteasă pe care ţi-ai putea-o dori. 

Împăratul fu așa de mulţumit de felul în care Mer- 
lin îl ajutase, încît voia să-l păstreze pentru toată 

viaţa la curte. Dar Merlin -preferă să se - întoarcă 
în satul copilăriei sale, spre marea tristeţe a împă- 
ratului, 


{V Merlin şi săracul 


ERA O ADEVĂRATĂ minune să-l pri- 
veşti pe Merlin cum creştea văzînd cu ochii. La 
cîteva luni începu să meargă și toţi se mirau cum 
zburda şi sărea, de ai fi zis că nu atinge pămîntul. 
Ar fi putut să crească şi mai repede, dar nu voia, 
pentru ca să lase mamei lui bucuria de a-l avea 
copil cît mai mult timp. 

Merlin făcea atitea fapte bune, încît ne-ar trebui 
multe tomuri de cărţi ca să le povestim pe toate. 
Vă voi povesti însă o istorie cu omul cel sărac. 

într-un cătun, vecin cu oraşul unde trăia Merlin, 
‘locuia un om de treabă. Curajos şi cinstit, muncise 
toată viaţa din greu, crescîndu-și copiii cu multă 
grijă “și adunind o brumă de avere pentru bătri- 
nete. 

Feciorii şi fiicele lui — cinci la număr — erau la 
fel de cinstiti şi de harnici ca şi tatăl lor. Cînd 
impliniră vîrsta potrivită, părăsiră - pe rind casa 
părintească, fetele măritindu-se, iar băieţii mer- 

gind în lume să-și încerce norocul. Şi oriunde s-au 
dus au făcut cinste tatălui lor. 
După o vreme însă, bătrîna lor mamă căzu. greu 
bolnavă. şi cum o nenorocire nu vine niciodată 
singură, de abia se ridică ea și căzu moșneagul greu 
bolnav. Tot ce adunaseră bătrinii în toată viaţa 
lor de muncă s-a risipit ca tumul pe doctori și.pe 
doctorii, aşa că o dată cu vindecarea bătrînului ei 
nu mai aveau în casa lor nici o coajă de piine. 
Pătrina începu să se 'văicărească, dar moşneagul 
cel vrednic îi spuse : 
— Lasă, babo, nu plinge că mai am încă deskit 
putere ca să pot cîştiga piinea pentru mine ṣi-pen- 
tru tine. i 
Îndreptindu-și cu greu spinarea gîrbovită, moșul 
puse mina pe hirleţ și porni pe la casele gospoda- 
rilor mai avuţi, ca să ceară de lucru. Dar toţi îi 
priveau cu mirare, văzîndu-l cît era de slab şi-i 
răspundeau în doi peri : 
— Dragă bunicule, n-avem cum te ajuta, fiindeă 
la noi munca e mult prea grea pentru un moşnegiț 
ca dumneata. 
— Dar nu sînt prea bătrin, protesta moșneagul. 
M-am sculat acum de pe boală și de aceea arăt 
așa de slab. Să știți însă că sînt foarte puternic, 
—- Atunci du-te și te odihnește și mănîncă bine și 
cînd ai să te simți ca la douăzeci ce ani, vino sä 
ne ceri de lucru. 

Alţii erau mai răi : 

— Nu vezi că nu eşti în stare de nimic, moşule ? 
Vezi-ţi de drum şi nu ne mai fiu aci capul cu pros- 
tiile tale. 

Bietul bătrîn, văzînd că n-o să capete niciodată de 
lucru, s-a gîndit să ceară împrumut ceva bani sau 
mîncare şi, ca să aibă credit, începu să vorbească 
de copiii săi : 

— Daţi-mi, vă rog, nişte grîu şi bani cu agatat 
Dacă n-o să pot să vi le plătesc la vreme, fiii şi 
ginerii mei o să plătească în locul meu, 

Vecinii ridicau din umeri : 

— Copiii tăi sînt prea departe. Cum ai să le tri- 
miţi vorbă, că, slavă Domnului, nu prea se vede 
să ai servitori ! 

— Am să-l rog pe poştaş să-i anunţe el. 

—- Pînă o să ajungă la ei ştirea, o să îmbătrinim 
şi noi. Nu, moşule, nu putem să-ţi dăm nimic, 

Un alt vecin îl milui cu un codru de pîine muce- 
găit, pe care la început bătrinul se gîndi să-l re- 
fuze. Dar cînd îşi aduse aminte de baba lui şi de 
foamea care-i bintuia, luă pîinea cu inima plină 
de amărăciune. Pe urmă plecă cu capul în pămînt, 
gindindu-se ce să facă să iasă din încurcătură. 
Răpus de supărare, se aşeză la marginea drumului 
sub un copac şi începu să plingă. 

Tocmai atunci trecea pe acolo Merlin, jucîndu-se 
cu o minge pe care o tot arunca în sus şi o prin- 

dea iar. Auzind gemetele moșneagului, care se spri- 
jinea în hîrleţul lui, Merlin începu să ridă. 

— Trebuie să fie cineva nebun ca să plîngă atunci 
cînd are un hîrleț bun cu care poate săpa. 

“Bătrînul ridică ochii privind cu mirare faţa fru- 
moasă a copilului, care își bătea joe de el. 

— La ce mi-ar sluji, frumosule copil, să sap ? Grîul 
pe care l-aș semăna acum, nu l-aș putea culege îna- 
inte de patru, cinci luni. Din ce vrei să trăim pînă 
atunci eu şi baba mea, cînd de ieri n-am mai pus 
nimic în gură ? Mai bine fă-ţi pomană şi dacă ai în 
puşculiţă vreun ban, dă-mi-l mie. Sînt sigur că mama 
ta nu are să se supere că ai miluit doi bătrini. Baba 
mea poate s-o ajute în gospodărie, iar cînd vor veni 
feciorii mei o să-ţi plătească tot ce-ţi datorăm. 
Dar obrazul frumos al lui Merlin nu arăta nici un 
fel de înduioșare : 

— Decit te-ai văicări şi ai cere de pomană, mai 
bine te-ai apuca să sapi. Sapă, îţi spun ! 

Bătrînul îl privi uluit. Nu ştiu ce-l făcea să aibă 
încredere în spusele copilaşului pe care încă nu-l 
recunoscuse. .Încercă să-i înșire din nou nenorocirea - 
în care se găsea şi ajutorul pe care l-ar putea avea 
de la copiii lui, dacă ar putea să le trimită vorbă 
prin cineva. 

— O să le trimiţi vorbă copiilor tăi să vină nu ca 
să te ajute, ci ca să împarţi cu ei averea. Sapă, şi 
nu te mai împotrivi ! 

Bătrinul îl ascultă, pentru că Merlin îi vorbise ; 
un ton foarte poruncitor. Apucă hirleţul şi încep 
să sape cu nădejde. Cu darul de a ghici pe care? 
avea, Merlin văzuse că la rădăcina pomului une 
so odihnea bătrînul se găsea o comoară, de aceea 
rizînd, îi spunea mereu să sape. i 
N-apucă moșneagul să arunce cinci lopeţi de pă 
mint şi simţi cum hirieţul: se loveşte de ceva tare. 
Dădu la o parte pămîntul şi scoase la iveală o lā- 
diță plină de galbeni și de pietre scumpe. Pe 
cînd bătrînul se uita uluit la comoara pe care o 
descoperise, auzi pe drum zgomot de paşi grăbiii 
și recunoscu glasul celor trei fii şi al celor doi gineri, 
care îi spuneau : 

— Tată, am venit. Ne-a spus un străin că ești 
mare nevoie. Am pornit degrabă incoace şi 
ştiu ce minune s-a petrecut, dar într-o clipă am | 
aici, Spune-ne : ce necazuri ai ? 

Rizind şi plingind de bucurie, moșşneapul îşi Ñ 
brăţișă fiii și ginerii, 

— Dragii tatii, v-am chemat să mă ajutaţi să € 
lada asta cu bani şi să alegem impreună cea r- 
arătoasă casă din împrejurimi, pe care să o cum} 
văm. Datorită statului acestui copil, am dat pe 
comoara pe care o vedeți. 

Dar cînd se întoarse spre Merlin, văzu că acest 
pierise. Abia atunci își dădu bătrinul seama cu cine 
avusese de-a face şi începu să strige : 

- Dumnezeu să .te binecuvînteze, Merlin, Tu m-ai 
IBiutat să găsesc comoara şi mi-ai adus copiii aici, 
„ca să văd cît sînt de buni şi cît mă iubesc. 
p şi ginerii bătrînului strigau şi ei cu tatăl lor : « 

— Să trăieşti, Merlin, să trăiești ! 

ar acesta nu mai răspunse, ci încălecînd pe o tH- 
_„belulă uriaşă, porni în aite părţi. ca să fie de folos 
„necăjiţilor.. 


V Merlin şi Gonnebert 


MERLIN ȘTIA să pedepsească pe cei răi 
„vi de cite ori era nevoie; dovadă renghiul pe care 
„a jucat lui Gonnebert cel zgircit. i 

onnebert cîştiga bine, cheltuia putin şi nu dădea 
"pe pomană nimănui nimic. Vorba proverbului : cînd 
i dădeai îi făta vaca, cînd îi cereai îi murea viţelul. 
„pirbit de josnicia lui sufletească, Merlin se hotări 
„mpi dea o lecţie bună. Pretăcîndu-se într-un vint 
sp primăvară, pentru că Merlin se putea preface: 
„apă plac tot aşa de bine într-un munte ca şi într-un 
„efir, îl urmări pe Gonnebert pe cimp și începu să-l 
Sirige cu-o voce slabă : 
,— Bunule Gonnebert, bunule Gonnebert, seapă-mă ! 
Deşi şi-a auzit numele, Gonnebert. făcu pe surdul, 

fiindcă nu voia să-şi piardă vremea ajutînd pe ci- 
neva. Dar Merlin începu să strige cu vocea mai pu- 
ternică : ` 

Bunule Gonnebert, nu ţi-e milă de un galben de 
aur rătăcit ? 

La auzul cuvîntului „galben“, lui Gonnebert începu 
să-i bată inima. 

— Un galben ? Un galben ? Cine vorbeşte de galben ? 
— Eu, galbenul pierdut pe marginea drumului. 
Gonnebert se aplecă şi începu să caute vorbind cu 
glas plin de dulceaţă : 

— Micule, scumpule, bine ai făcut că mi te-ai adre- 
sat mie. Nu există în tot satul ăsta un om mai pri- 
ceput decît mine la păstratul banilor. Să știi că eu 
nu te voi pierde niciodată. 

— Da, dar eu sînt al lui Nicaise cel sărac. 

— Nicaise n-avea decit să bage mai bine de seamă 
şi să nu te piardă. Te-am găsit, al meu eşti ! 

— Vezi însă că Nicaise e foarte sărac. 

— Cu atît mai rău. Asta o să-l înveţe minte să fie 
mai atent altă dată. 

Şi Gonnebert continua să caute galbenul. Părîn- 
du-i-se că-l vede sclipind la picioarele lui, se aplecă 
repede să-l ridice, însă nu apucă în mînă decit niște 
noroi. 

— Ce înseamnă bătaia asta de joc ? strigă el furios. 
— Nu-i nici o bătaie de joc, răspunse galbenul cu 
voce  blindă. Acolo jos era lumina reflectată de 

luciul meu. Dacă ai să ridici ochii, ai să mă vezi 
agăţat în mărăcinișul de deasupra ta. 

Gonnebert privi repede în sus şi un suris de bucu- 
rie i se lăţi pe toată fața. Într-adevăr, încilcit între 
spini, strălucea un galben de toată frumuseţea. 

Dacă Gonnebert nu ar fi fost orbit de lăcomia lui, 
ar fi trebuit să se întrebe cum de putuse un galben 
să se încîlcească acolo sus, în ramurile mărăcini- 
şului ? Dar în creierul lui nu era decit un singur 
gînd : să pună mîna cît mai repede pe galben. Nu-şi 
puse deci nici un fel de întrebare şi întinse mîna 
să-l ia, 

-— Vai! Neîndemiînaticule ! strigă galbenul, m-ai scă- 
pat în tufiş. | 
Gonnebert nu-și putea da seama cum, dar galbenul 
îi scăpase şi se rostogolise în mărăcinișul cel mai 
des. 

—— Răbdare, răbdare, mormăi Gonnebert. N-o să 
te las să te prăpădeșşti pe aici. 

Şi fără să ia în seamă spinii, începu să se strecoare 
spre galben, sfișiindu-și hainele și zeîriindu-se tot. 
Dar cînd crezu că a pus mîna pe el, galbenul începu 
să strige cu o voce plină de spaimă : 

— Vai, Gonnebert, mă rostogolesc pe pantă şi jos 
e o băltoacă, Galbenul spunea adevărul : în spatele 
tufişului era o groapă adîncă şi în fundul ei o băl- 
toacă urit mirositoare, RA 

Conneberi avea întotdeauna foarte multă grijă de 
hainele-săle, dar acum, de drágul galbenului, uită de 
toate. Trecu ca un fulger prin tufiș, lăsînd fișii în- 
tregi agăţate în spini și bucăţi de piele, şi începu 
să alerge pe pantă, indemnat de strigătele dispe- 
rate ale-galbenului : 
—. Grăbeşte, Gonnebert, grăbeşte-te ! Cad în băl- 
toacă, 

— Te caut.şi acolo, dacă e nevoie, îl asigură Gonne- 
bert gifiind şi repezindu-se, se poticni și se întinse 
cît era de lung în mijlocul băltoacei. 

În timp ce se bălăcea în mocirlă, auzi un hohot bat- 
jocoritor, care îl făcu să ridice ochii; așezat pe o 
piatră, nu departe de el, Merlin îşi ridea de el : 

=: Bătrîn nebun ! Ţi-ai sfişiat un costum care costă 
patru galbeni pentru un singur galben. 

CGonnebert lăsă ochii în jos: într-adevăr, hainele 
sale erau numai zdrențe. Aruncînd priviri furioase 
lui Merlin, ieși din băltoacă și fugi acasă, unde se 
dezbrăcă în grabă, ascunzindu-și hainele cît mai 
bine, să nu le vadă Marta, nevasta lui cea rea de 
gură. 

Merlin, care intrase nevăzut după dinsul și care îi 
citea gîndurile ca într-o carte deschisă, se hotări 
să-i mai joace un renghi, Prin puterea pe care o avea, 
îl aduse pe Nicaise sub ferestrele lui Gonnebert şi-l 
tăcu să cînte cîntecul [ui de cerșetor. 

Un zîmbet răutăcios apăru- pe obrazul lui Gonne- 
bert : ER 
- Din cauza -sărăntocului ăstuia şi-a bătut joc 
Merlin de mine. Să-i fac un dar aşa cum se cuvine, 
gîndi el. 
Şi alergind la fereastră începu să strige : 
—- Nicaise, Nicaise ! Aşieaptă să-ţi dau ceva pentru 
cdlragostea-pe care ţi-o poartă Merlin. 
Lui Nicaise nu-i venea să creadă urechilor, ştiindu-l 
pe Gonnebert cît era de zgireit. Dar sărăcia lui 
era așa de mare, încit tot ce i-ar fi dat era bine- 
venit, 
Gonnebert voia să-i arunce lui Nicaise hainele cele 
rupte şi pline de noroi, dar Merlin i-a tulburat ve- 
derea şi zgircitul, în loc de hainele rupte, a pus 
mîna pe cea mai bună vestă de sărbătoare, pe ghetele 
cele mai lustruite şi pe mantaua din cea mai bună 
stofă. Pe urmă alergă Ja fereastră, din nou le „ina 
lui Nicaise : 
— lată ce dar îţi fac pentru dragostea pe care ţi-o 
poartă Merlin. 
Nicaise, uimit de ceea ce primise de la Grete i, 
o șterse numaidecit .din loc, de teamă ca zgîrcitul 
să nu se răzgîndească. Ajuns în fugă acasă şi îmbră- 
cind hainele cele bune, începu să se tot foiască prin 
mahala, ca să-l vadă vecinii cit e de gătit. Oamenii 
îi întrebau : 
—- Nicaise, nu cumva ai descoperit o comoară ? 

— Nu, răspunse acesta, e un dar și dacă v-aș spune 
de la cine e aţi fi și mai uimiţi. 

Oamenii erau așa de nerăbdători să afle încît, pînă 
la urmă, Nicaise le spuse, dar nimeni nu voia să 
creadă că zgircitul Gonnebert i-a dat de bunăvoie 
bunătatea de haine. 

— Ba da, el mi le-a dat şi mi-a spus că sint pentru 
dragostea pe care mi-o poartă Merlin. 

Auzind numele lui Merlin, oamenii înțeleseră că 
micul vrăjitor era la mijloc, săvîrşind una din minu- 
nile lui, şi încă cea mai mare, fiindcă era aproape 
de necrezut să faci din Gonnebert un om milostiv. 
Uimiţi şi bucuroşi, porniră cu Nicaise în frunte, 
spre Merlin, pentru a-i mulţumi. 

Mama lui Merlin, văzînd de departe mulţimea ve- 
selă de oameni, se întoarse spre fiul ei, cum făcea 
de cîte ori era în încurcătură, 

— Ce s-a întîmplat, fiule ? 

— Prietenii lui Nicaise se bucură de dărnicia lui 
Gonnebert, care i-a dat lui Nicaise cele mai bune 
haine ale sale. 


La numele lui Gonnebert, mama holbă ochii și 
- rămase cu gura căscată, nefiind în stare să mai 
scoată nici un. cuvînt. În clipa următoare oamenii 
năvăliră în casă : 

— Minune ! strigau unii. 

— Îţi mulţumim, Merlin ! strigau alții. 

— Cum ai putut să faci dintr-un zgîrcit un darnic 
“şi dintr-un egoist un generos ? 

— Priveşte, dragă Merlin, ce mi-a dat Gonnebert 
pentru dragostea ta! De două ori mi-a spus: „iti 
fac acest cadou, pentru dragostea ce ţi-o poartă 
Merlin,“ îi explica Nicaise. 

— Ri bine, atunci duceji-vă la el şi-i mulțumiți, 
de ce veniți la mine ? Şi nu uita să-i spui din par- 
tea mea că sînt profund mişcat de ceea ce a făcut 
din dragoste pentru mine, adăugă Merlin rizind. 
Nicaise și vecinii făcură întocmai. 

Auzind zgomotul, Gonnebert şi nevasta sa ciuliră 
urechile : à 

-— Mi se pare, dragul meu, spuse madam Gonnebert, 
că oamenii strigă numele tău. 

Gonnebert auzise şi el foarte clar cum mulțimea 
„strigă : „Trăiască Gonnebert cel darnic“, dar cum 
el credea că își bătuse joc de Nicaise, socoti că 
aceste strigăte erau spuse în semn de batjocură, 
de aceea încercă să se strecoare pe uşa din dos, 
care dădea în cimp. Un curent puternic închise 
însă uşa prea repede după el, prinzîndu-i poala 
mantalei, încît bietul zgîrcit rămase priponit ca un 
cal. După cîteva clipe, Nicaise fu lingă dinsul şi 
începu să-i sărute mîinile și să-i mulțumească. Abia 
acum văzu Gonnebert hainele cele mai bune pe 
Nicaise şi înţelese ce renghi îi jucase Merlin. Dar 
nici el. nici nevastă-sa, care nu înţelegea nimic, 

nu îndrăzniră să se înfurie în faţa oamenilor, deși 
li se rupea inima de jale văzînd cum cele mai bune 
haine trecuseră din dulapul lor în spatele unui 
vagabond. 

Nimeni nu știe ce discuţii au avut cei doi soţi după 
plecarea alaiului, Dar de atunci nu-l mai vedeai. 
pe Gonnebert cu nasul pe sus și era de ajuns ca 
vreun cerşetor să-i spună : „Dă-mi şi mie cum i-ai 
dat lui Nicaise, pentru dragostea lui Merlin“, pen- 
tru ca zgîrcitul să-şi dezlege baierile pungii şi să 
dea, 

Aceasta a fost într-adevăr una din cele mai straş- 
nice minuni făcute de Merlin. 


Li e, 


În româneşte de GH. CALCIU 


POVESTE BRETANĂA 


Podul din Londra 


ÎN BRUZ-IZEL (Bretania-de-jos) locuiau, 
cu sute de ani în urmă, doi fraţi negustori, cărora 
nu le mergeau treburile de loc. Parcă-i urmărea 
vreo vrăjă sau vreun blestem, că n-ajungeau, sär- 
manii, să lege din tei curmei. 

Cel mai mare, Robert pe numele său, era cam hapsîn 
și era gata să-și vîndă şi sufletul pentru vreun 
cîştig. Cel mai mic era bun la suflet, își iubea fra- 
tele şi era în stare să-şi dea şi cămaşa de pe el, 
dacă i-ar fi cerut-o careva. Numele acestui frate 
era Olivier. 

Văzînd ei și văzînd că nici pomeneală să prindă 
un pic de cheag în Bruz-Izel, ce și-au zis : 

—- Ja să vedem noi, nu cumva norocul ne așteaptă 
prin alte părti și noi vrem să i găsim aici ? 

Şi fără să se mai codească multă vreme, cumpărară 
cu banii pe care-i aveau marfă, o încărcară pe doi 
cai și porniră după noroc în Anglia. 

Trebuie să vă mai spun că Robert cel apucător îi 
spusese lui Olivier : 

G Fiecare din noi să-și ia marfa şi banii lui, căci 

nu se ştie pe care-l aşteaptă norocul. Aşa că mer- 

gem împreună, dar vorba proverbului : „Frate, frate, 

dar brînza-i pe bani“. Tu cu negustoria ta, eu cu-a 

mea. 

— Bine, Robert, răspunse Olivier, dacă așa vrei 

tu, aşa să fie. Tu ești mai mare şi ştii ce faci. Numai 

că eu, cu mintea mea, cred că e mai bine să mer- 

gem împreună şi la cîştig şi la pagubă, ca doi 

fraţi buni ce ne aflăm. 

Robert însă nici nu vru să audă şi făcură așa cum 

hotărise el. 

lată-i dar pe cei doi fraţi şi caii lor încărcaţi cu 

marfă intrînd în Londra, peste. podul cel vestit. 
— În sfîrşit, văd şi eu podul ăsta, despre care am 

auzit atita vorbindu-se, spuse Olivier. Grozav mai 

e de lung şi de frumos. 

— Da, răspunse Robert. Ştiai că e de trei ori mai 

lung decît mila lui Dumnezeu ? 

Olivier își făcu cruce și scuipă în sîn : 

— Cum se poate să spui aşa ceva, Robert. Nu ştii 

oare că nimic nu poate atinge mărimea milei lui 

Dumnezeu ? 

—- Ai văzut tu mila lui Dumnezeu ? 

— N-am văzut-o, dar așa mi s-a spus. 

— Află că eu am văzut-o și ştiu cît e de mare. 

Este exact de trei ori mai mică decit lungimea 

Dar 


podului ăstuia. Şi, dacă nu mă crezi, să facem 


` rămăşag. 


— Fugi de-aici, Taies i 

— Ce să fug ? Uite ce facem : întrebăm trei oameni, 
primii pe care-i întîlnim şi dacă spun ca mine, 
îmi dai calul tău cu marfă cu tot şi banii pe care-i 
ai în buzunar. Dacă spun ca tine, calul meu, marfa 
și banii sînt ai tăi. 

— S-a făcut, numai că ai să pierzi. 

— Nu mă plînge tu pe mine. Hai să-l întrebăm pe 
preotul care tocmai vine încoace pe pod. 

Într-adevăr, un preot bătrin venea încet sprijinin- 
du-se în baston şi cei doi tineri îşi scoaseră pă- 
lăriile : 

— Părinte, spuse Róbert, nu-i așa că podul ăsta 
e de trei ori mai lung decît mila lui Dumnezeu ? 
Popa îşi ridică spriîncenele stufoase și spuse cu glas 
pătrînesc : 

— Feţii mei, eu, ca slujitorul lui Dumnezeu, pot să 
vă spun mai bine ca oricare .altul. Podul acesta 
este exact de trei ori mai lung decît mila Domnu- 
lui şi cine spune altfel e un mincinos. 

Sărmanul Olivier scăpă pălăria din mînă cînd auzi 
una ca asta, dar nu mai apucă să spună nimic, că 
Robert şi sărise cu gura : 

— Ai auzit ? 

— Auzit, dar tot nu-mi vine să-mi cred urechilor, 
Asta nu-i popă, ci drac... 

— De ce spui aşa despre un om care slujeşte la 
altar ? Dar ce să ne mai ciondănim degeaba, uite 
şi un judecător, Să-l întrebăm şi pe el. 

Judecătorul tocmai trecea pe pod mîngiindu-şi băr- 
buţa ascuţită şi filfiindu-şi haina roşie, cînd Robert 
îl întrebă plin de respect : 

— Domnule judecător, dumneavoastră, care ştiţi 
ce e dreptatea şi cum se împarte ea oamenilor, 
o să ne puteţi face și nouă dreptate. Iată, eu spun. 
că podui acesta e de trei ori mai lung decit mila 
lui Dumnezeu şi fratele meu nu crede. 

Judecătorul se vită cu dispreţ, la cei doi frați şi 
le spuse : 

—- Se vede treaba că nu TNR de prin partea locu- 
lui. În Londra și cerşetorii ştiu că e aşa cum spui 
tu, 

Și întorcîndu-le spatele, îşi văzu de drum. 

— Dracul să mă ia, dacă mai înţeleg ceva, spuse 
Olivier uitindu-şi învăţul. 

— Deocamdată judecătorul e al doilea, scumpe Oli- 
vier, şi simt cum banii tăi încep să sune-n buzu- 
parul meu 

În clipa aceea venea pe pod un călugăr, cu ochii 
în pămînt şi murmurînd rugăciuni, 

Robert se apropie şi de el : 

-— Preacuvioase, ai auzit şi sfinţia ta că podul din 
Londra e de trei ori mai lung decit mila lui Dum- 
nezeu ? 

—- Fiilor, răspunse acesta, e păcat să opriți un că- 
lugăr din rugăciunea lui, ca să-l întrebaţi ceva ce 
toatä lumea ştie. Podul acesta este de trei, ori mai 
lung decît mila Domnului. Je 
Călugărul îşi văzu de drum lăsiad,. pe cei doi fraţi 
să se. rătfuiască. 

- Dragă Olivi icr, am cîștigat rămășagul. | 

- L-ai cîştigat, dar să ştii că eu tot ce am îny: ătat 
cr cai Uite calul și marfa ! 
-— Nu ne-a fost vorba așa, Olivier! Dă și banii! 
— Se vede treaba, dragă frate, că vrei să mă pră- 
pădesce de foame pe aici, de-mi iei şi ultima. leţ- 
caie. 
— Eu nu vreau să te prăpădeşti, dar rămăşagu-i 
rămășag, Adă şi banii încoace și, ca să nu zici 
că-s rău, îți dau zece tranci, să ai de cheltuială 
două trei zile, pînă-ţi găsești de lucru. 
Și Robert luă amîndei caii de dirlogi pornind pe 
ali drum. 
— Frate, strigă Olivier după el, adică n-o să ne 
mai întiinim niciodată ? 
—- Ei bine, Olivier, vino peste un an. dar exact peste 
un an, tot aici pe pod, ca să vezi și tu ce om am 
ajuns. Atunci o să-mi fac mai multă pomană cu 
tine. 
Bietul Olivier, porni pe drum plin de obidă. dar 
era aşa de bun la suflet, încât nici nu se gindea 
să tie mînios pe fratele său. 

Pe cînd începea să se înnopteze, ajunse nu departe 
de un sat, care se vedea în zare. Pe marginea dru- 
mului văzu o ladă mare ; 

„Ce-o fi cu lădoiul ăsta aici?“ se-ntrebă el. 

Se apropie, ridică încet capacul şi văzu că lada e 
goală. 
„Tot am puţin noroc, se gîndi el. Îmi voi petrece 
ncaptea aici fără să plătesc nimic şi am să mănînc 
bucata de piine pe care o am în buzunar, așa, că 
nu voi cheltui. nici un ban, iar miine voi vedea 
eu încotro s-o iau.“ 

Zis şi făcut. Cum era tare amărit şi obosit, adormi 
de îndată ce mincă piinea. Spre miezul nopții, fu 
trezit de un zgomot, ca și cum cineva s-ar fi 
așezat pe capacul lăzii. După puţin timp, auzi un 
al doilea zgomot asemănător, şi pe urmă un al 
treilea. Așadar, trei oameni se așezaseră pe lada 
lui. 

— Fraţilor, începu unul din cei trei drumeţi, ce 
fel de zi aţi avut azi ? 

—- O zi nenorocită, spuse altul. N-am reuşit să pun 
mîna decît pe un prăpădit de beţivan bătrin, care 
a-ngheţat într-un şanţ și l-am trimis să se pră- 
jească puţin la noi. 

—- Mie mi-a mers ceva mai bine, spuse al treilea. 
Am trimis la iad, în acelaşi sac, un popă, şi un boier. 

— Astea-s fleacuri, spuse iar cel dintii, pe lîngă 
ce am făcut eu. 

— Ce-ai făcut? Spune-ne mai repede, că murim 
de curiozitate. 

-— Vă spun eu, dar aveţi răbdare mai întii să văd 
dacă nu e cineva ascuns în ladă. 

Sărmanul Olivier se credea pierdut, însă ceilalţi 
doi săriră cu gura : 

— Nu-ţi mai pierde vremea şi spune-ne mai iute 
că acuși cîntă cocoșul. 

— Bine, să vă spun, Aflaţi că am pus stăpinire: pe 
fata regelui Angliei şi de azi dimineaţă eu vorbesc 
prin gura ei. 

— Să fie cu noroc! Asta zic și eu ispravă dră- 
cească. Dar cum ai făcut ? 

— Să vedeţi : domniţa intrase-n biserică și se ruga 
de mama focului. Eu mă dau bine pe lîngă ea şi-i 
suflu în ureche că un frumos cavaler o mănîncă 
din ochi. Ea mă asculta cu plăcere şi tot aşa, cu 
şosele, cu momele, am intrat în cugetul ei. Şi de. 
atunci, să te ţii urlete şi înjurături, de mai mare 
dragul. Au trebuit s-o lege-n lanţuri ca pe-o fiară, 
că scuipa ca o mîță sălbatecă şi spunea c-o să-l 
omoare pe taică-său şi pe maică-sa. Au legat-o 
slugile cu patru lanţuri şi mîncarea i-o dau cu o. 
furcă lungă de fier. 
— Straşnică ispravă! Dar cum de-ai lăsat-o sin- ` 
- gură ? Ce, vrei s-o scapi din mînă ? 

==. Nici o grijă! L-am lăsat în locul meu pe cumă- 
trul Astarot şi voi ştiţi că. drăcuşorul ăsta nu-i din 
cei i tă lasă. prada din gheare, 
—- Și care-i leacul pentru prințesă ?. 
- Aşa. cum e- -legea noastră, a trebuit să fica şi 
„un, leac, dar. l-am ales. pe cel. mai- încurcat, ca 
nimeni să nu se gindească la el. Cine vrea s-o 
vindece trebuie să se ducă... Dar cred că tot e mai 
bine să mă uit mai întîi în ladă. 
—- Las-o-ncolo ! Eu aud. cum cocoșii se foiese în 
coteţele lor. Acuşi-acuşi cîntă, Spune mai repede! 
-— De fapt, aveţi dreptate : cine mai umblă-n cea- 
„surile astea pe coclauri afară de noi ? 
„E vremea să-mi deschid bine urechile“, gîndi Oji- 
vier. 


— Aşadar, cine vrea s-o scape pe prințesă trebuie 
‘să stea închis opt zile şi opt nopii în odaia ei şi 
s-o stropească cu apă dintr-o bute cu un şomoiog 
făcut din lăstari tineri de alun, pe care nu i-a 
atins mină omenească. Ha, ha, ha, spuneţi şi voi 
care muritor s-ar putea gîndi la un astfel de leac ? 
Ceilalţi draci nu mai avură timp să răspundă, fiindcă 
în clipa aceea începură să cînte cocoşii şi, aşa cum 
e legea dracilor, aceștia dispărură într-o clipă. 
'„lacă un leac care poate să-mi fie de folos“, gîndi 
Olivier. 
Cînd se lumină de ziuă, ieşi frumos din lădoi și, pe-aici 
{i-i drumul. Din prima prăvălie își cumpără o pan- 
i] 

glică lată, pe care scrise „Primul. doctor al regelui 
din Bretania-de-jos“. Puse panglica la pălărie, ca S-o 
poată citi oricine şi porni spre pâlatul regelui. 
Acesta tocmai dăduse sfoară-n: ţară: că de s-o găsi 
careva să-i tămăduiască fata, i-o dă de nevastă cu 
jumătate din împărăție, de orice: neani: ar fi omul 
" acela, i 

După ozi, Olivier bătea la poarta palatului. 

—- Ce vrei, flăcăule ? întrebă straja. 

„— Vreau să vorbesc cu regele. 

—- Dar cine eşti ? 

— Citeşte, răspunse Olivier arătind panglica. 

Dacă văzu străjerul ce era scris pe panglică, îndată 
îl şi duse la rege. 

— Tu eşti primul doctor al regelui din Bretania- 
de-jos ? 

—- Bu, Luminăţia Voastră, şi am venit să vă fiu de 
„ajutor. 

- Poţi tu să-mi vindeci fata ? 

.—- Pot. 

— Dacă mi-o vindeci, ştii ce răsplată te aşteaptă ? 
"Poţi doctorii și toţi vrăjitorii au încercat, dar zadar- 
nic. Inima mea de tată nu-şi mai află mîngiiere, 
“Olivier ceru să se bage-n odaia fetei o bute plină 
cu apă,-iar el, se duse prin nişte rîpi, pe unde picior 
de om nu călcase şi tăie vlăstare tinere de alun, cu 
care începu s-o aghezmuiască pe fată. Aceasta urla 
şi se zbătea de ceasul morţii, dar flăcăului nici că-i 


113 


păsa. Vezi bine că știa el ce știa. După trei zile, fata 
rupse un lanţ, după alte două, al doilea. În a opta zi 
rupse și ultimul lanţ, dar cînd se sculă era sănătoasă 
şi la trup şi la minte. Din ziua aceea, să fi dat în 
bobi şi nu mai găseai în toată Anglia o fată cuminte 
şi înţeleaptă ca ea. 

Aşa cum era făgăduiala, regele i-o dădu de nevastă 
lui Olivier, și, cum era bătrîn, la scurtă vreme muri. 
Olivier se urcă pe tron în locul lui, fiindcă regele 
n-avea alţi copii și aşa o duse el bine, domnind cu 
înţelepciune peste supuși, care erau tare mulțumiți 
: de noul lor rege. 

Cînd se împlini un an de cînd se- despărțise de 
fratele său, regele se-mbrăcă în nişte straie de negus- 
tor bogat şi se duse pe pod. După o vreme văzu 
venind un cerşetor, pe care-l întrebă dacă n-a vă- 
zut cumva un negustor bogat trecînd pe pod. 

— N-am văzut nici un negustor, spuse acesta, dar 
de ce mă întrebi ? 

— Pentru că trebuia să vină fratele meu, de care 
m-am despărțit acum un an și cu care azi trebuie 
să mă întîlnesc aici, pe podul acesta. 

Cerșetorul i se aruncă plingînd de gît : 

— "Olivier, eu sînt fratele tău, Robert. 

Olivier îl sărută cu dragoste și-i spuse : 

— Nu mă aşteptam să te găsesc în halul ăsta. Se 
vede că n-ai prea avut noroc. 

— Nu. În schimb, ai avut tu, pe cît se vede. 

— Da, şi încă așa de mult, că am ajuns regele 
Angliei. 

— Regele Angliei ? Îţi baţi joc de mine. 

— Ba de loc. De-acum, dragă Robert, ai să trăieşti 
şi tu bine la curtea mea. 

—- Dar cum de-ai ajuns rege ? 

— M-a ajutat dracul. 

— Aşadar, ţi-ai vîndut sufletul lui Satan ? 

— Nu, scumpul meu, stai să vezi... 

Și Olivier îi povesti de-a fir-a-păr toată tărăşenia. 
-— Dacă-i vorba pe-aşa, spuse Robert, mă duc şi eu 
la noapte-n ladă, ca să ajung și eu rege ca tine. 
Degeaba-l ruga Olivier să se lase de gîndul ăsta. 
El nu şi nu. Voia omul cu orice preţ să ajungă rege 
şi se duse de se piti în ladă. 

La miezul nopţii, iacă şi cei trei draci se aşezară pe 
lădoi și-ncepură tăifăsuiala : 

— Fraţilor, aţi avut o zi bună ? 

— Nici nu se poate mai rea. N-am pus mina pe 
nimic toată ziua, se văicăriră ceilalți doi. 

-— Eu am făcut una, de să vă cruciţi. 

— Spune-ne ce ai făcut. Tu ai totdeauna mai mult 
noroc ca noi ! 

— Vă spun, dar mai întîi să mă uit în ladă, ca să 
văd dacă nu e cineva în ea. | 
— Cine vrei să fie? Ştii că de la întîimplarea aceea 
cu fata regelui ai controlat mereu lada și n-a fost 
nimeni în ea. 

Doar n-o fi cineva tocmai azi. Spune mai iute că 
n-are cine fi. y , 
— Cine-necine, eu mă uit și de data asta. 

Cind ridică dracul capacul, hop. și dădu cu ochii de 
Robert. galben la față de spaimă, ca o turtă de 
ceară. 

— Gbhidi-ghidi, prietene Robert. Dar bine picași, 
neiculiță, că tocmai cu tine aveam treabă. Ai o 
datorie faţă de noi. 

Lui Robert îi îngheţase limba-n gură şi nu putea 
scoate nici un cuvînt, ; 

-— "Ţi-aduci aminte, spuse dracul mai departe, À 
acum un an ai cîștigat rămăşagul pe care l-ai făcut 
cu Olivier, fiindcă trei trecători au spus că podul 
din Londra e mai lung de trei ori decît mila lui 
Dumnezeu ? Află, drăgălaşule Robert, că cei trei, 
adică preotul, judecătorul şi călugărul eram noi, 
ăștia trei pe care ne vezi aici, slujitori credincioși 
ai Întunecimii Sale, A venit ziua să ne plătești 
pentru ajutorul pe care ţi l-am dat atunci. 

Şi, nici una, nici două, dracul îl imşfăcă pe Robert 
de păr, se ridică în văzduh cu el şi de-acolo coborî 


drept în fundul iadului, să-l mai încălzească puțin 
pe negustorul nostru, care cam începuse să dirdiie. 

Iar Olivier a trăit ani mulţi şi fericiţi și povestea 
spune că urmaşii lui ar fi şi azi regi ai Anglici. 


În românește de GH. CALCIU 

POVESTE NORMANDĂ 


Căpitanul şi logodnica lui 


VOI AŢI AUZIT de portul Le Havre, copii? 
E un mare port care se găseşte pe coasta de nord 
a Franţei, acolo unde Sena cea frumoasă se varsă 
în Marea Miînecii, : 
Ei bine, în vremuri vechi, cînd oamenii călătoreau 
pe mări şi pe oceane numai cu corăbii împinse de 
vînt, fiindcă nu descoperiseră încă puterea aburului, 
trăia în Le Havre un frumos căpitan de. corabie, 
care cutreierase toate mările lumii, şi pe cele ştiute 
şi pe cele neştiute. Ce nu văzuse el în aceste călă- 
torii : şi furtuni, şi pirați, şi ţări despre care se po- 
vesteau tot felul de minuni şi măcar că era tinăr, 
adunase o avere frumuşică, De însurat însă nu, se 
însurase, fiindcă nu găsea nici o fată pe placul lui, 
măcar că bătrina lui mamă îl ruga mereu să se 
însoare, ca să aibă şi ea o noră, s-o îngrijească, şi 
nepoți care să-i lumineze bătrîneţile. Căpitanul nos- 
tru căuta însă, după spusa lui, o fată frumoasă, bună 
şi vitează, care să-i dovedească lui că se poate 
descurca şi-n cea mai grea împrejurare. Tot orașul 

ştia ce fel de nevastă dorește căpitanul și multe fete 
îşi încercaseră norocul pe lîngă el, căci era un bărbat 
tare chipeş, dar degeaba. Pînă-n cele din urmă, 
cunoscu o fată bălaie, frumoasă de s-o sorbi într-o 
lingură de apă, veselă şi curajoasă, numai că era 
cam slăbuţă. 

„Fata-mi place, îşi spuse el, dar cum s-o încerce să 
văd dacă e şi vitează ?“ 

—N-ai decît să mă pui la probă, frumosul meu că-. 
pitan, îi spunea ea. Ai să vezi că nu mă vaiet în 
nici o împrejurare, oricît de grea ar fi, şi că nu mi-e 
frică nici măcar de moarte. 

— Te-aş pune bucuros, îi răspunse el, dar mîine 
plec din nou pe mări, după mirodenii, așa că n-am 
vreme. 

— Păi ăsta e cel mai bun prilej, căpitane. Ia-mă cu 
tine şi ai să vezi cine sînt şi ce pot. 

Căpitanul însă rîdẹa : 

— Crezi tu că o fată poate face față unei astfel de 
călătorii ? Sau poate-ţi închipui că e tot aşa de uşor 
să conduci o corabie sau să paşti vacile pe islaz? 
L.asă-te păgubașă, fetiţo, şi mai bine să fii cuminte 
pină mă întorc eu, ca să ne putem căsători, 

După aceste vorbe, el își îmbrăţișă logodnica şi porni 
la corabie, să facă pregătirile de drum. i 
A doua zi totul era gata, cînd secundul veni şi-i 
spuse că băiatul de corvoadă s-a îmbolnăvit de o 
boală tare ciudată și nu mai poate merge în călătorie. 

În schimb, a găsit un alt flăcăiaş, care vrea să plece 
cu corabia lor în locul băiatului. 

— Tu ştii că nu-mi plac începătorii. O să trebuiască 
să-l pedepsesc mereu, ca să facă treabă. Ia trimite-l 
la mine 1 

Secundul aduse un flăcăiaş subțire și sprinten, cam 
negricios la față şi cu o rană proaspătă pe obraz, 
peste care el pusese un plasture mare. 

Căpitanul tresări : 

„Dacă n-ar fi așa de negricios, aş jura că e logodnica 
mea deghizată-n marinar,“ îşi spuse el, 

— Ascultă, băiete, eşti din Le Havre ? 

— Nu, căpitane, sînt dintr-o insulă sălbatică din 
Pacific, Tatăl meu era însă din Le Havre şi am venit 
cu el şi cu mama încoace. Am călătorit pe o corabie 
cu trei catarge ca şi asta a dumneavoastră. Pe ocean 
am fost atacați de pirați şi părinţii mei au fost ucişi 
amindoi, jar eu m-am ales cu rana pe care o vezi 
pe obraz. N-am nici rude, nici bani şi nu doresc 
decît să mă întorc pe insula mea, aşa că te rog să 
mă iei ca marinar, 

Căpitanul văzu că nu era vocea logodnicei lui, aşa 
că se mai linişti. 

— Băiete, nu pot. Semeni așa de mult cu logodnica 
mea, încît n-aș putea să te pedepsesc cînd nu vei 
executa cum trebuie ordinele. Dacă n-aş şti că e 
singură la părinţi, aș jura că eşti frate cu ea. 

— Şi eu am fost singur la părinţi, tie 
căpitane, te rog. 

— Ai văzut ce ţi se poate impia pe mare, Wels să 
cazi iar în ghearele piraților ? 

—. N-am ce pierde. Cînd m-am întîlnit prima. oară 
cu ei, m-au lăsat orfan, Acum nu mai au ce-mi lua 
decît viaţa, care nu mi-a adus prea multă fericire, 
Ce să vă mai spun, căpitanului i-a plăcut mult 
răspunsul curajos al tinărului şi l-a angajat, trimi- 
țindu-l pe covertă.. 

După ce urcă pe bord, băiatul răsuflă EEEN Căpi- 
tanul nu-l recunoscuse căci, aşa cum, fără-ndoială, 
ați ghicit, băiatul era chiar logodnica frumosului 
căpitan. Cu nişte zeamă de coji de nucă își înnegrise 
pielea şi părul, în pantofi îşi băgase niște plută 
groasă, ca s-o facă mai înaltă, iar rana din obraz 
şi-o făcuse cu un ghimpe de trandafir, Cît despre 
voce, şi-o schimbase lipindu-şi pe limbă o bucată de 
cauciuc, care o făcea să vorbească peltic. Așa reuși 
fata cea isteaţă să pătrundă pe corabia căpitanului, 
care voia neapărat'să aibă o nevastă vitează. 

Spre seară, cînd prinseră un vînt bun, marinarii 
înălțară pînzele şi corabia luă drumurile nesfîrşite 
ale apelor. 
Flăcăiaşul nostru muncea din greu şi, în curind, 
palmele lui se umplură de băşici, pe urmă se bătu- 
ciră, aşa că, în scurtă vreme, părea marinar de cînd 
lumea. Spăla coverta, se urca pe catarge, se-nvăţase 

cu legănările vasului, care la început îl făceau să-și 
verse și maţele din el și mînca fără să strimbe din 
nås pîinea uscată şi peştele sărat-ocnă pe care-l 
mîncau toţi marinarii. 

Niciodată nu se gîndise să-i spună căpitanului cine 
era, ca nu cumva acesta să-l protejeze. E drept că şi 
căpitanul îl avea tare drag, poate tocmai fiindcă se 
asemăna cu logodnica lui, și nu dădea voie celorlalţi 
marinari să-l bată, 

În această călătorie fură atacați de o corabie și se 
încinse o luptă pe viaţă şi pe moarte, din care, pînă 
le urmă, căptianul nostru ieși întrînt. Duşmanii se 
apropiară de corabia lui şi săriră pe bord, ca să-i 
măcelărească pe toți. Căpitanul vasului dușman vru 
să-l străpungă cu sabia pe căpitanul nostru, dar, în. 
clipa aceea, ţișni de undeva băiatul de corveadă, care 
înfipse pumnalul în inima dușmanului. Văzindu-și 
căpitanul mort, marinarii străini o luară la sănă- 
toasa. 
Vă închipuiţi ce drag i-a fost băiatul căpitanului, de 
la întimplarea asta, mai ales că fiăcăul îi spusese 
că e gata oricînd să-şi dea viaţa pentru el. 

Corabia trecu prin multe furtuni şi colindă multe 
mări, încît proviziile se cam terminaseră şi căpitanul 
nu avea de gînd să se oprească undeva. Marinarii 
începuseră să cam murmure, cînd, în zare, se arală, 
un port primitor, către care se îndreptară. N-apucară 
ei să facă nici jumătate din drum, cînd izbucni un 

uragan, de ridica valurile cît casa. Pină la urmă, 
corabia începu să piriie din toate încheieturile, apa 
năvăli înăuntru şi, după două zile de vijelie, oamenii 
recură pe plute, părăsind corabia în mijlocul ocea- 
nului. La scurtă vreme, vasul se scufundă, iar ma- 
rinarii pluteau la întîmplare, căci nu știau unde-i 
împinsese furtuna. Aveau provizii tare puţine, care 
se terminară curînd. După trei zile de foamete, 
hotărîră să-l mănînce pe cel mai tinăr, adică tocmai 
pe băiatul care era de fapt logodnica frumosului 
căpitan. Acesta, fiindcă ţinea mult la băiat, rugă pe 
marinari Să-i mai îngăduie trei zile si, dacă nu vor 
ajunge la uscat sau nu vor întilni vreo altă corabie, 
să-l mănînce. 

A treia zi, văzură o corabie, care însă nu-i observă, 
aşa că trecu mai departe. A patra zi, în zori, mari- 
narii ascuţiră cuţitele ca să-l mănince pe cel mai 
tinăr, cînd unul din ei strigă, nebun de bucurie : 

— Pămînt, pămint ! 

Mare le fu mirarea cînd văzură că norocul îi adusese 
chiar pe coasta Franței. 

De cum ajunseră pe mal, băiatul cel nepricios © 
rupse la fugă și dus a fost. Nimeni nu i-a mai dat 
de urmă. 

După alte trei zile, căpitanul ajunse la mama lui, 
care-l primi cu lacrimi în ochi şi pe care o întrebă + 
-— Bună mamă, ce mai ştii de logodnica mea ? 

Dintr-o odaie vecină alergă și aceasta strigind < 

— Tată-mă, frumosul meu căpitan. Cred că acum 
mă recunoşti. 

Mare i-a fost mirarea căpitanului cînd își dădu 
seama că băiatul era chiar logodnica lui. Obrazul ei 
era ars de soare şi slăbit de suferinţă, dar ochii îi 
erau plini de îndrăzneală și, îmbrăcată acum în 
hainele ei de fată, era şi mai frumoasă decit o știa el, 
Pucuria lui nu mai cunoștea margini văzînd că are 
o logodnică frumoasă şi vitează așa cum şi-o visase. 
Făcură o nuntă ca-n poveşti, la care au jucat toţi 
marinarii din Le Havre şi căpitanul nostru n-a mai 
plecat pe mări fiindcă adunase destulă avere ca să 
trăiască fericit și el şi copiii, şi nepoții lui. 


În românește de GH, CALCIU 


POVESTE NORMANDĂ 


Cei patru fraţi 


UNDEVA, într-un sat din Normandia, trăia 
odinioară un timplar bogat şi vestit în toate satele 
din jur pentru măiestria lui. Omului nostru nu-i 
lipsea nimic pentru a fi fericit : avea o casă frumoasă 
ca un adevărat palat, cu o livadă de meri de jinduiau 
toţi localnicii la fructele lor, bunătățile nu-i lipseau 
hicicînd de la masă, iar cidru bun ca cel pe eare-l 
făcea el, parfumat şi dulce-înţepător la limbă, nu 
cred că mai găseai la cineva în tot satul. Ce să vă 
mai spun, avea omul nostru şi patru feciori frumoşi 
de picau, voinici ca patru brazi, harnici de nu-i 
prindea locul şi cuminţi ca nişte fete mari. 

Să nu credeţi însă că timplarul era mulţumit ! Dim- 
potrivă. Toată ziua cîrtea împotriva sorții sale, şi se 
plingea că-l nedreptăţise şi-l ţinuse legat de satul lui, 
“încît omul nu călătorise niciodată mai departe île 
orașul cel mai apropiat. 

Desigur, aţi putea să-mi spuneţi că și voi cunoaşteţi 
mulţi bătrîni, care s-au apropiat de pragul morţii, 
şi n-au ieşit niciodată din satul lor și totuși nu se 


124 


E i 


pling. Numai că satul timplarului nostru era așezat 
pe malul: mării, și mărea, cum să vă spun, cînd o 
vezi cît e de întinsă şi de frămintată, îţi înfige-n 
inimă un dor de ducă, de-ți vine să laşi totul şi să 
te duci încotro vezi cu ochii. 

Si, cum vă spuneam, omul cel veşnice nemulțumit 
şi-a chemat într-o bună zi cei patru feciori şi. le-a 
spus : 

-— Dragii tatii, să ştiţi de la mine că omul nu trebuie 
să stea fixat într-un singur loe ca un copac. Vă 
sfătuiese să plecaţi în lume, ca să nu vă pară rău 
mai tîrziu că. nu ştiţi nimic din ce e pe faţa pămin- 
tului. Uite, vă dau bani de drum ca să cutreieraţi 
țara-n lung şi-n lat, iar dacă vreunul dintre voi 
are prilejul să meargă şi-n ţări străine, cu atît mai 
bine pentru el. După trei ani de zile, după ce veţi 
vedea tot ce trebuie văzut şi după ce veţi învăţa 
lucruri pe care nu le-aţi putea învăţa stind acasă, 
să vă întoarceţi toţi patru chiar în ziua asta. Atunci 


„am să vă pun la încercare și care din voi s-o dovedi 


mai vrednic, aceluia am să-i las toată averea mea. 
Cei patru flăcăi sărutară mina mamei şi-a tatei şi 
cu lacrimi în ochi, porniră-n lume şi duşi au fost pe 
trei ani de zile. 

Dar timpul zboară şi iată că a sosit şi sorocul ca cei 
patru voinici să se întoarcă acasă. Aşa se face că-n 


„ziua hotărită toţi patru băteau la uşa casei părin- 
teşti. Cind i-a văzut tatăl, îi creștea inima-n piept 

de bucurie, căci, pasămite, se făcuseră feciorii şi mai 
mîndri decît îi ştia el. Acum trebuia să afle şi ce 
meserii învăţaseră, aşa că le spuse ; 

—- Ei, flăcăi, a venit vremea să-mi arătaţi fiecare 
ce puteţi, că de mîndri şi voinici vă văd pe din afară, 
Și să începem cu cel mai mare, că tot e timplar, ca 
mine, şi de s-a dovedi vrednic, îl las moştenitor. 

—~ Bine, tată, răspunse cel mai mare, să mergem în 
grădină ca să vă arăt ce pot. 

În grădină era un trunchi scurt şi noduros de copac 
necurăţit şi necojit. Flăcăul scoase de la briu nişte 
scule şi începu să. cioplească. Mîna-i mergea atît de 
repede, de nici nu i-o vedeai şi, înainte ca tatăl şi 
fraţii lui să se dumirească ce făcea, din trunchiul 
cel noduros el şi închipui un scaun de toată frumu- 
seţea, de nici n-ai fi crezut că era făcut din mînă 
omenească, 

—- Aşează-te, tată, îi spuse feciorul, ca să vezi dacă 
e și bun pe cît e de frumos ! 

Tatălui nu-i venea să creadă şi se freca mereu la 
ochi. 

— Mare minune mai văzui și azi. Dragul tatii, 
multe am văzut şi am petrecut în viaţa mea, dar 
` meşter ca tine nu mi-a fost dat. să întîlnesc şi dacă 
n-aş fi văzut cu ochii mei nici n-aş fi putut crede. 
Tu ești moştenitorul meu. 

— Nu te grăbi, tată, săriră cu gura ceilalţi trei 
feciori, că pe noi încă nu ne-ai încercat. 

— Aveţi dreptate, răspunse acesta. Dar pînă să se 
ivească prilejul să-l încerc şi pe al doilea, haideţi 
în livadă să vedeţi cum au crescut merii în lipsa 
voastră. 


Pe cînd se uitau ei la meri, numai ce se. întunecă 
cerul și începe o ploaie cu fulgere și tunete şi cu o 
grindină cît oul de porumbel. Pas să mai scape 
vreun măr teafăr după o asemenea grindină. 

— Iacă, tată, şi prilejul să-ţi arăt ce sînt şi eu în 
“stare, spuse al doilea fecior, care învățase meşteşu- 
gul armelor. Și spunînd vorbele astea scoase de la 
şold o sabie lungă-lungă și subţire pe care începu 
s-o răsucească aşa de straşnic, încît nici un bulgăre 
de gheață nu căzu nici pe meri, nici pe tatăl și 
fraţii lui. Era o adevărată minune să-l vezi cum se 
răsucea. Dar ce spun eu să-l vezi, fiindcă nici nu-l 
puteai vedea. Nu era decit un virtej selipitor şi 
gheaţa care zbura în toate părţile. 


După cîteva minute, vijelia trecu, lăsîndu-le livada 
neatinsă, dar distrugînd livezile vecine. 

— Băiete, îi spuse tatăl, asta a fost curată vrăjitorie. 
— Nu-i ceva chiar aşa de grozav, tată, răspunse 
băiatul ştergîndu-se de nădușeală. Îţi trebuie doar 
puţină îndeminare. 

„După isprava asta, tatăl, care nu-și mai încăpea în 
piele de bucurie, porni cu feciorii prin sat, ca să-l 
vadă toată lumea. Ajungînd ei în dreptul fierăriei, 

îi spuse , celui de al treilea, care > învățase meşteşugul 
de fierar : za 

- "Acum e rîndul tău să ne ar aţi ce poti. 

Dar cum. tocmai. atunci se vedea un călăreț venind 
în goana calului, flăcăul le făcu semn să tacă, îşi 
puse urechea Ja pămînt, apoi, ridicindu-se, le spuse : 
= Calul călăreţului care vine n-are potcoavă la 
piciorul stîng din faţă. Dacă ciuliți bine urechile, 
puteţi auzi și voi zgomotul numai a trei potcoave 
Pe urmă alergă în fierărie, apucă în cleşte un fier 
înroşit, pe care fierarul tocmai voia să-l bată, şi 
din cîteva lovituri de ciocan făcu o potcoavă de ai 
îi zis, că-i scrisă, o răci, îi băgă caielele şi ieşi în 
drum în clipa în care călăreţul se apropia de îieră- 
rie. Chiti bine locul şi zvîrli potcoava cu caielele în 
sus, tocmai sub piciorul cel despotcovit al calului 
care, căleînd în fugă, înfipse adine caielele în copită 
încât dacă doi meşteri ar fi poteovit o oră calul nu 
i-ar ti putut prinde potcoava atit de bine. Totul se 
petrecuse atit de repede, încît călăreţul nici nu şi-a 
dat seama de ceea ce făcuse flăcăul nostru şi trecu 
pe lîngă ei ca fulgerul, fără să se oprească. Dar cei 
cinci bărbaţi auzeau acum limpede şi țăcănitul celei 
de a patra potcoave. 

Tatăl se cruci : aşa ceva nu vede un om de două ori 
în viață. 

Dar cum ceasurile trecuseră, oamenii noştri porniră 
spre casă, fiindcă începuseră maţele să le cam 
chiorăie de foame. 

La plită, bătriîna lor mamă nu-și mai vedea capul de 
treburi, căci nu e o glumă să faci mincare pentru 
cinci bărbaţi voinici de ar mînca şi pietre. 

—- lacă, a venit și vremea mea, spuse mezinul, 
Măicuţă, se adresă el mamei sale, omleta nu se face 
așa. Trebuie s-o arunci în sus și pe urmă s-o prinzi 
iar în tigaie, ca o clătită, dacă vrei să fie pufoasă. 
-— Apăi, dragul mamei, după cîte văd eu, te-ai cam 
zăticnit prin cele străinătăţuri, Uite ce : a ajuns oul 
mai deştept decit găina ? Cine a mai văzut să arunci 
omleta ca pe clătite ? Mai bine cată-ţi de treburile 
tale, că m-a prins amiaza şi eu încă n-am gătat 
mâncarea. 

-— Ba nu, mamă, lasă-mă să fac eu omleta de data 
asta, şi dacă nu i-o plăcea, nu-mi mai bag nasul 
în bucătărie cîte zile oi avea dumneata. Tată, ia 
matale tava asta şi duceţi-vă toţi în curte, de așteptați 
omleta. 

Pieţii oameni nu mai pricepeau nimic. Dar cum 
ceilalți feciori dovediseră cît erau de firoscoşi şi 
îndemâînatici, nu mai spuseră nimic şi făcură cum 
le spusese mezinul. 

Băiatul bătu omleta repede, deschise ușa cuptorului, 
după ce aţițase bine focul şi zvirli omleta prin 
flăcări în aşa fel, încît ea să iasă pe hornul casei, 


129 

Pe urmă alergă în curte, luă tava de la tatăl său, 
tecmai la timp, ca să prindă omleta, care cobora 
dia văzduh, după ce ieşise pe horn, rumenă și mus- 
toasă ca o pasăre de aur. 

— Gustaţi, spuse flăcăul, întinzînd tava către tatăl 
şi mama sa. Era așa de aromată și mindră omleta 
asta, că de te-ai fi sculat atunci de la o masă împă- 
rătească şi tot ti-ar fi lăsat gura apă privind-o. 
— Dragii mei, le spuse tatăl, nu cred că e cineva pe 
lumea asta care să-mi poată spune care din voi e 
mai îndemînatic. Eu, unul, nu pot şi de aceea vă 
las casa şi averea mea la toți patru, s-o stăpiniţi 
sănătoşi şi să trăiţi ca niște fraţi buni pînă la sfirși- 
tul zilelor voastre. Şi-acum să mergem să mîncărm, 
căci e păcat să lăsăm să se răcească o asemenea 
minune de omletă. 


În românește de GH. CALCIU 


POVESTE NORMANDĂ 


Povestea celor trei călugări isteți 


TREI CĂLUGÂĂRI-PELERINI, de la trei 

mânăstiri deosebite din Normandia, s-au întilnit în- 
tr-un han și fiindcă aveau toţi aceeași ţintă, s-au 
hotărît să facă împreună restul drumului. Era şi - 
cazul să-și unească puterile, căci mai aveau încă 
mult de mers şi desagii lor de merinde, bine garnisiţi 
la plecare, scădeau văzînd cu ochii. 
În vara aceea fusese o secetă cumplită şi cînd au 
străbătut cîmpia Limousin credeau că o să le crape 
țeasta de căldură. Satele erau tare rare în această 
regiune și locuitorii nu prea se omorau cu pomenile, 
așa că cei trei călugări rareori găseau la cite un 
gospodar vreun codru de piine uscată sau vreo cană 
de cidru acru de-ţi strepezea dinţii. 

Nu ştiu cum se făcuse, dar cei trei călugări erau 
tare deosebiți unul de altul, deşi cam de aceeași 
vîrstă. Astfel, unul din ei, cel care venea de la mînăs- 
tirea Thorigny era mare și gras şi cu toate că bas- 
tonul de care se folosea îl ajuta mult, asuda din 
belşug şi abia-abia izbutea să se ţină de tovarășii 

săi. De altfel, el era cel mai circotaș şi mereu găsea 
cîte ceva de care să se plingă: ba că e prea cald, 
ba că cidrul căpătat de pomană e prea acru, ba că-l 
dor șalele, mă rog, nu se putea să nu găsească 
el o pricină de văicăreală, Al doilea era un călugăr 
de la mînăstirea Bec-Hellouin, subţire ca o vargă, nu 
se plingea niciodată de nimic şi-avea o limbă mai 
ascuţită și mai veninoasă decit acul unei albine. 
Vedea tot, trecea fără să-i pese. peste toate cele 
ce-l supărau pe călugărul cel gras, înţepa pe toată 
lumea şi, mai cu gluma, mai cu cîntecul, parcă 
alături de el era drumul mai uşor. 

Cel de al treilea nu era nici gras, nici slab, nici 
ursuz, nici prea vorbăreţ, nici nu se văicărea, dar 
nici nu se omora cu cîntatul, mă rog, unul din 
oamenii cu care poţi porni la un drum greu, care nu 
te va lăsa niciodată la jumătate cale, dar nici n-o 
să zboare ca vulturul spre ţintă. 

Cel gras bodogănea tot timpul : 

—- Blestemat ţinut, unde oamenii îți dau mai de- 
grabă un ciomag în cap decit un codru de piine şi 
unde nu găsești măcar un piriiaș ca să-ți potolești 
setea. Cît despre cidru, ce să mai spun, e tot așa de 
scump la vedere pe cît e de prost la gust. 

— Fă o minune, frate, îl înţepa călugărul cel slab. 
Am auzit că-n vremuri vechi călugării credincioşi 
ca dumneata făceau să ţișnească apa din pămîntul 

cel mai sterp doar lovindu-l cu toiagul. De ce nu 
faci la fel ? Toiag ai, pămînt sterp, slavă Domnului, 
așa că nu ştiu ce-ţi lipsește ca să ne faci o minune. 
— Văd eu că-ţi arde de glume, dar pe mine mă 
arde setea ca un pirjol. Cit despre foame, simt un 
gol așa de mare-n piîntec încit, nu ştiu zău, ce 
minune l-ar putea umple. 

Şi iacă aşa, glumind și ciondănindu-se călugării 
noștri înaintau și se apropiau de ţinta lor, mai mult 
fripţi de sete şi rupți de foame, fiindcă abia mai 
găsiseră niște apă clocită pe un fund de ploscă. 

Dar soarele cobora spre asfinţit și începuse să adie 
un vîntișor, care le mai răcorea pojarul. După-o 
vreme chiar şi călugărul cel gras prinse parcă aripi 
la picioare, căci în. zare se vedea un cătun și cînd 
se apropiară, auziră dintr-o ogradă risete şi cîntece, 
care le mai puseră inima la loc. 

— Fraţilor, spuse călugărul cel mijlociu, care tăcuse 
tot timpul, să intrăm aici, Dacă nici de Ja cheflii 
ăștia nu căpătăm nimic, o să-mi scutur sandalele şi 
de praful din ţinutul acesta blestemat. 

Ceilalţi n-aşteptară să Je spună de două ori şi in- 
trară în curtea gospodăriei, unde ai casei şi cîțiva 
vecini, bine mincaţi și băuţi, sărbătoreau tocmai 
sfîrşitul secerișului. Se vede treaba însă că stăpînul 
casei era vreun zgirie-brînză că, numai ce dădu cu 
ochii de călugări și începu să zbiere : 

— Afară, ieşiţi din ograda mea! Să nu vă văd în 
faţa ochilor, că popii numai necazuri mi-au adus + 
Ştergeţi-o pină nu pun ciinii pe voi. 

Bieţii călugări spălară putina imediat, ca să n-o pă- 
țească şi mai rău. După o vreme se opriră să mai 
răsufle și atunci călugărul cel slab le spuse : 

— Era cît pe-aci să ni se-nfunde. Păcat că n-am 
putut să facem ce făcea Jeannot, administratorul 
moșiei mînăstirii noastre. 

— Și, mă rog, spuse cel gras, care era şi cam curios 
din fire, ce făcea Jeannot ăsta ? 

— Privea, preacucernicilor, privea la alţii. 

—- Privea la alţii ? Cum adică ? 

— Staţi să vă spun povestea, poate ne mai trece 
supărarea. Straşnic om Pierre Jeannot al nostru. 
făcea, tăcea, dar şi cînd îţi trintea cîte una, 
rămineai cu gura căscată, Să vedeți bunăoară, cum a 
fost cînd a venit să dea socoteala moșiei, părintelui 
stareţ. Acesta, adică stareţul, tocmai şedea la masă 
cu alţi călugări și tocmai mincau un fazan rumenii, 
umplut cu trufe și mustind... 

— Frate dragă, îl rugară ceilalţi doi călugări, treci 
peste amănuntele astea, că ne apucă leşinul. 

— Bine, trec peste ele. Cum vă spuneam, starețul 
rupse cea mai bună bucată din fazan și o dădu 
călugărului care-l urma în grad. Acesta rupse și el 
ce era mai bun și dădu restul următorului, aşa că 
celui din urmă îi rămase numai gitul, fiindcă acest 

ultim călugăr era abia un novice. Toți mincau de le 
trosneau fălcile, numai bietul Jeannot înghiţea în 
sec, Printre îmbucături, starețul îl întreba : 

— Hei, Jeannot, cum mai merge moșia mînăstirii ? 
— Minunat, părinte stareţ, minunat. Griul e cit 
trestia, cirezile lucesc de grase şi tocmai ieri a fătat 
o vacă. 

-— A fătat o vacă? Bravo, Jeannot, eşti bun de 
cinste. 

— Păi, nu-i vaca mea, preacucernice ! 

— Nu-i nimic. Și cîți viței a fătat? mai întrebă 
starețul dînd de duşcă o ulcică de cidru plină-ochii. 
— Cinci, părinte stareţ, răspunse Jeannot cu ochii 
holbaţi la fazan şi la cidru și înghițind în sec. 

-— Cinci? Nemaipomenit. Părinte cronicar, asta tre- 
‘trebuie serisă-n cartea de aur a minăstirii ! 

— Înţeles, răspunse cronicarul între două îmbucă- 
turi. 

—— Ia stai, Jeannot, spuse iar starețul, dar vaca are 
numai patru ţiţe, deci pot suge numai patru viței. 
Al cincilea ce face, Jeannot ? 

— Ce să facă, preacuvioase, face şi el ca mine. Se 
uită la ceilalţi. 

Călugării se mai dezmorţiră după povestea asta cu 
haz şi mai cu una, mai cu alta, mai făcură o bucată 
de drum, pină ce călugărul cel gras spuse : 

— Eu nu mai fac un pas, măcar, de-aș şti că peste 
o jumătate de ceas dau peste o masă cu plăcinte 

calde. Pentru azi, ajunge. Ne culcăm, că-mi ard 
tălpile de parcă am mers pe jeratec, 

— Să ne facem un culcuș, răspunse călugărul mij- 
lociu. 

— Vai de mine şi de mine, se tinguia pe nas 
călugărul cel gras, dacă nu bag ceva-n burtă nu pot 
da geană de geană toată noaptea. 

Deodată, călugărul cel slab care tocmai aduna nişte 
iarbă, începu să strige: 

— Fraţilor, minune ! Am găsit un ou. Să fie bine- 
cuvîntată orătania căreia i-a dat prin minte să se 
ouă chiar aici ! 

Grasul sări sprinten ca un cocoş : 

— Să-l mincăm ! Dar imediat se întristă: Ce să 
înțelegem trei oameni lihniţi de foame dintr-un 
amărît de ou ? Mai bine să-l tragem la sorţi. 

— Cum la sorţi, păcătosule, sări călugărul mijlociu. 
Asta-i treabă de păgini. Eu vă propun ceva: să ne 
stoarcem mintea şi cel care o găsi un text din 
biblie, cel mai potrivit pentru împrejurarea asta, 
să-l mănînce. 

— S-a făcut, s-a făcut, săriră ceilalți doi cu gura. 
— Să încep eu, spuse cel gras, 

Și luînd oul, îi dădu un bobiîrnac de-i sări cît colo 
coaja de la capătul cel gros, ca un căpăcel şi spuse: 
— Eppheta ! adică deschide-te ! 

— Bravo! Bine ales! Acum e rîndul meu, spuse 
mijlociul şi scoţind nişte sare, o presără peste ou, 
zicînd : | 

— Accipe sol sapientiae ! adică : primește sarea în- 
ţelepciunii ! 

_— Asta-i chiar mai bună decit prima, spuse călug- 
rul cel slab. Acum e rîndul meu. 

- Luă deci oul de la călugăr, îl privi îndelung şi apoi 
murmură : 

— Intra în domum domini tui ! adică : intră în casa 
slăpînului tău și dădu oul peste cap. 


În românește de GH. CALCIU 


POVESTE NORMANDĂ 


Uicica de sare 


ÎN SATUL MONTAIGU trăia un bătrin 
singuratec şi ursuz — Moş Richardais — care era 
cel mai vestit zgîrcit din întreaga regiune, Era de 
o zgîrcenie proverbială încit, zece sate-n jur, cînd 
oamenii. voiau să spună despre cineva că e avar, 
spuneau : „Parcă ar fi moş Richardais“. 

Bătrînul ducea o viață mizerabilă, într-o căsuță 
părăginită de la marginea satului. Trăise toată viata 
singur, fiindcă, — spunea el — o femeie înseamnă 
o cheltuială în plus la casa omului. Nu-și mătura 
niciodată casa, ca să nu roadă mătura și nu ștergea 
geamurile, de teamă să nu se spargă vreunul. 

Singura plăcere a lui moș Richardais era să se judece 
cu vecinii săi — ca orice bun normand — dar cum și 
procesele costă, bietul bătrin nu știa cum să facă 
să se judece, dar să nu cheltuiască nici cu avocaţii, 
nici cu drumurile. 

În dimineaţa zilei cind începe povestea noastră, moș 
Richardais se sculase foarte prost dispus, fără să 
fi avut vreun motiv, Dar asta i se poate întîmpla 

oricui. Numai că zgircitului i-a mers toată ziua 
prost. Mai întii că şi-a rupt gulerul cămășii cînd a 
vrut să se îmbrace și îi venea să urle de supărare. 
O purta de vreo zece ani şi pînă atunci nu i se 
întimplase așa ceva. Pe urmă, a trebuit să strice 
trei bețe de chibrit, ca să aprindă focul, lucru care 
de mulţi ani nu i se mai întîmplase. În sfirşit, colac 
peste pupăză, cînd a vrut să-şi pună sare-n ciorbă, 
“nu ştiu cum s-a făcut, dar parcă diavolul i-ar fi 
dat. peste mină şi scăpînd ulcica jos, s-a făcut praf. 
N-a rămas măcar un ciob mai de doamne-ajută, să-l 
poată folosi. Dar ca să nu fie păgubit de tot, a 
început să adune sarea de pe jos. Vă închipuiţi cam 
cum arăta sarea după ce căzuse pe dușumeaua pe 
care de luni de zile n-o mai măturase nimeni, Dar 
moş Richardais zicea că e mai bine să mănince 
sarea cu praful de pe jos, decît să aibă o pagubă 
atît de mare. După ce a pus sarea în două grămăjoare 
pe masă, se trezi într-o încurcătură şi mai mare: 
ce să facă, unde s-o păstreze ? Aşa n-o putea lăsa, 
pe masă. Putea intra vreo pisică şi s-o împrăștie, 
doamne fereşte. Îi trecu prin minte un gînd: să 
cumpere o ulcică nouă, dar se scutură ca de un fior, 
Deodată se lumină. Cel mai bine era să se ducă la 
vecin, să împrumute o ulcică pe care să i-o dea 
înapoi cît mai tîrziu posibil. | 

Vecinul era tot un moșneag ursuz, care nu se prea 
prăpădea de dragul lui Richardais, dar, între vecini, 

trebuie să te mai ajuţi din cînd în cînd, aşa că 
zgîrcitul nostru se-ntoarse acasă triumfător cu ulcica 
pe care o împrumutase. 

O nenorocire însă nu vine niciodată singură, Abia 
reuşise moş Richardais să pună și ultimul grăuncior 
de sare în ulcica vecinului, cînd, ca prin farmec, o 
scăpă din mînă și se sparse-n două. Mai întii s-a 
gîndit că poate era crăpată şi cînd i-o duce-o înapoi 
vecinului să-i facă puţin scandal că i-a dat o ulcică 
spartă. Dar, din nenorocire, se vedea bine că spăr- 
tura era proaspătă. 

Pe Richardais îl trecu toate năduşelile : să spargă 
două ulcele într-o zi era prea de tot. Trebuia să 
facă orice, ca să nu-i plătească paguba vecinului. 
Lipi cum putu cele două cioburi şi se prefăcu că a 
uitat de ea. Dar vecinul nu era nici el omul care să 
uite de un lucru pe care l-a dat cu împrumut și 
peste cîteva zile îi ceru ulcica, 

— Adevărat, adevărat, mormăi moş Richardais, ui- 
tasem, Dar miine ţi-o aduc, pe cuvîntul meu de 
normand. 

A doua zi pîndi, cînd vecinul era plecat, se strecură 
în casa lui. Puse ulcica pe dulap în așa fel încît, 
privită-n grabă, să nu se observe că era spartă, 

Seara, moş Richardais căută să-l întilnească pe vecin, 
care, bine-nţeles, îi ceru iar ulcica, 

— Ulcica ? făcu zgiîrcitul pe miratul, nici nu mai 
ştiu de cînd ţi-am adus-o înapoi. Se vede că ai 
început să îmbătrinești, de n-ai văzut-o. 

Vecinul intră în casă, dar peste citeva zile ieși 
valvîrtej şi începu să strige la Richardais : 

— Bătrîn ticălos, mi-ai spart bunătate de ulcică şi 
mai faci şi pe ăla care nici usturoi n-a mîncat nici 
gura nu-i miroase, 

— Eu ţi-am spart ulcica ? Vezi-ţi de treabă ! În viaţa 
mea n-am făcut vreo pagubă cuiva. 

— Aha, va să zică ai spart-o şi mi-ai adus-o pe 
furiș, ca să mă înşeli. Să nu crezi însă că-ţi merge, 
Cine sparge plăteşte. 

Faţa lui Richardais se întunecă. Ştia că nu va plăti 
niciodată, dar numai cuvîntul ăsta îl făcea să se 
îngălbenească atunci cînd îl auzea. 

— Să aștepți tu pînă ţi-oi plăti ! 

— Ba ai să plăteşti cu virf şi îndesat. Lasă că-i 
arăt eu ţie. 

Pe urmă, cei doi moşnegi își întoarseră spatele și nu 
mai vorbiră de loc. 

Dar după o săptămină, poștaşul îi aduse lui moş 
Richardais o citaţie, prin care era chemat la jude- 
cătoria de pace pentru săptămîna viitoare. După 
cum vedeţi, treburile începuseră să se cam încurce 
si zgîrcitul nostru nu știa ce să spună în apărarea 
sa. Cu cît se apropia ziua procesului, cu atît era mai 

încurcat, aşa că, pină la urmă, se hotări să se ducă 
la un avocat. 

După ce-l ascultă cu răbdare, acesta-l întrebă : 

— Cînd vecinul ţi-a împrumutat ulcica era cineva 
pe aproape ? 

=- Nimeni, domnule avocat. Doar pisica lui, care 
dormea pe prichiciul sobei. 

—— Atunci n-ai nici un motiv să te sperii. Apărarea 
dumitale e foarte ușor de făcut. Mai întii poţi să 
susții că atunci cînd ţi-a împrumutat ulcica, aceasta 
era deja spartă sau poţi să spui că a spart-o. e], 
după ce i-ai adus-o, sau poţi să spui sus şi tare că 
n-ai împrumutat nici o ulcică, fiindcă, neavînd mar- 
tori, el nu va putea dovedi nimic. 

Moş Richardais îşi întipărise bine în minte tot ce-i 
spusese avocatul şi dădu să plece. Dar acesta-l opri : 
— Îmi datorezi o sută de franci, moșule ! 

Sărmanul zgîrcit trebui pînă la urmă să plătească, 
dar atîta a suspinat de ţi se rupea inima. 

În ziua judecății, Richardais n-avea nici o grijă, 
fiindcă băgase bine-n cap tot ce-i spusese avocatul. 
Cînd judecătorul îi adresă prima întrebare, meşnea- 
gul începuse să turuie : 

— Domnule judecător, e uşor să-mi fac apărarea şi 
să dovedesc că vecinul meu e un mincinos. 

— Dovedeşte ! 

—- Mai întîi că atunci cind mi-a dat ulcica, ea era 
deja spartă. În al doilea rind, cînd i-am dat-o înapoi 

ea era bună, așa că vecinul meu a spart-o după 
aceea, şi, în sfîrşit, în al treilea rind, pot să vă spun 
că niciodată n-am împrumutat de la el vreo ulcică 
de sare... 

Sărmanul moș Richardais, nici după ce a plătit 
ulcica şi cheltuielile de judecată, n-a înţeles de ce: 
l-a condamnat judecătorul cînd el adusese nişte 
dovezi atît de straşnice în apărarea sa, 


În româneşte de GH. CALCIU 


POVESTE NORMADĂ 


Povestea lacomului şi a prietenului siu 


ÎNTR-O VARA, pe un drum prătuit și sub 
dogoarea fierbinte a soarelui, mergea pe jos un 
tînăr frumușşel, care din cînd în cînd își punea mia 
streaşină la ochi, doar-doar o vedea vreo zare de 
umbră unde să se mai odihnească un pic și să prindă 
puteri. Flăcăul, tare chipeș, după cum v-am spus, 
pornise-n lume să-şi caute norocul și cum prin im- 
prejurimi se ţinea un mare tirg, se gîndise că poate 
acolo o să şi-l găsească.. Mergea de mai multe zile 
pe jos, căci n-avea bani să-și cumpere un cal, dar 
îs ziua aceea căldura îl istovise de tot. În cele din 
uimă zări un tufiş sărăcăcios şi alergă la umbra iui. 
Acolo însă dădu de un alt tinăr, care se tolănise 
ocupind toată umbra tufișului și sforăia de mama 
focului. După o vreme, flăcăul cel adormit se trezi, 
şi văzindu-l pe ţăranul nostru îi făcu loc la 
umbră și, din vorbă în vorbă, văzură că amindoi îşi 
căutau norocul şi amindoi se îndreptau spre același 
tîrg. Plăcăul cel adormit părea bun la suflet, dar 
cam blesui, şi nu vorbea decit de mincare, așa că 

noi o să-i spurem lacomul. După ce vorbiră ei o 
vreme, hotăriră să facă restul drumului împreună 
şi o porniră voinicește la drum. După un timp, 
tocmai cind soarele da spre amiază, intrară în pă- 
dure. Deodată auziră nişte ţipete și alergînd într-a- 
colo, dădură peste trei tilhari care jefuiau o tinără 
fată. Cei doi flăcăi, măcar că nu aveau nici o armă, 
puseră mîna pe niște bețe și începură să-i croiască 
pe hoţi care, speriaţi, o rupseră la fugă. Biata fată 
nu mai știa cum să le mulțumească, pentru că o 
scăpaseră de la mare necaz și-i pofti pe amindoi la 
casa părinţilor ei, care nu era departe de acolo. 
Cum tinerii erau osteniţi și flămînzi primiră cu 
mare bucurie şi porniră toţi trei la drum. În scurtă 
reme ajunseră acasă la fată şi tinerii noştri ră- 
maseră uimiţi cînd văzură ce gospodărie frumoasă 
aveau părinţii ei. Aceştia, cînd aflară cele petrecute, 
nu știau cum să le mulţumească celor doi flăcăi. 
Lacomul nu mai putea de bucurie că o să poată 
mînca după plac. Într-adevăr, gospodinele pregătiră 
o masă ca-n poveşti şi-i poltiră pe cei doi flăcăi să 
mănînce. Lacomul înfuleca de zor, de parcă-i era 
frică să nu-i ia strachina dinainte, pe cind prietenul 
său mînca cu grijă şi vorbea politicos cu gazdele, 
Bietul tînăr schimba feţe-feţe cînd își vedea priete- 
nul cum se îndoapă. După ce terminară, merseră 
îînpreună în odaia lor să se odihnească un pic, 

fiindcă mai aveau de stat pină seara şi noaptea 
următoare, iar în zori voiau s-o pornească iar la 
dram. ; 
Cind rămaseră singuri, flăcăul îi spuse lacomului : 
— M-ai făcut să-mi crape obrazul de rușine. Înfu- 
tecai ca un nesimtit. Nu te gindeşti ce-or să creadă 
camenii aceștia despre noi, cînd te-au văzut cum 
te porţi ? 

- Ai dreptate, răspunse celălalt ruşinat, dar ce să 
fac, simţeam că leşin de foame şi cu cît mîncam 
cu atît foamea parcă-mi creștea. 

— Uite ce-i, spuse iar flăcăul, deseară să nu te mai 
prind că mă faci de ris. Dacă am să văd că te 
repezi iar ca un. lup la mincare, o să te cale pe 
picior, aşa că atunci tu te oprești imediat. 

— Foarte bine, zise lacomul, în felul acesta am să 
pot să mă port și eu frumos ca tine. 

Seara îi poftiră la masă din ncu și bucatele, care 
de care mai rumene, începură să treacă prin faţa 
tinerilor. Mincaseră chiar ciorba şi peștele și ajun- 
seseră la friptura de pui, cind pisica gazdei se 
strecură în odaie și intră sub masă. Se apropie de 
tacom și începu să se frece de picioarele lui, nădăj- 
duind să capete o bucată de friptură, 
„Drace, își spuse aceasta, te pomenești că iar am 
făcut-o de oaie că văd că prietenul meu mă calcă 
pe picior“. 

Și pe loc lăsă jos cuțitul şi furculiţa şi nu mai vru 
să mănînce nimic, mai ales că pisica se freca mereu 
de picioarele lui. 

Degeaba- îmbiau gazdele care, ştiindu-l de la prînz 
cît era de lacom, se mirau ce l-o fi apucat. Nici 
chiar prietenul său nu înţelegea nimic. În cele din 
urmă masa s-a terminat, iar lacomul care înghiţise 
tot timpul în sec, simţea un gol nesfirșit în pîntece 
şi o jale fără margini cînd se gîndea la bucata ru- 
menă de pui și la plăcintele ce miroseau de-ţi venea 
să le înghiţi pe nemestecate. 
Înainte de a se duce ei la culcare, fata se rugă s-o 
ia cu dînșii la tîrg, fiindcă voia să-și cumpere niște 
găteli și n-ar fi vrut să meargă singură. Tinerii se 
prinseră bucuroși şi plecară să se culce, ca a doua 
zi să se scoale cu noaptea-n cap și s-o pornească la 
drum. 

Dar lacomul simţea cum îi chiorăie maţele de foame 
și se-ntorcea cînd pe-o parte, cind pe alta, ocărin- 
du-și: prietenul că din cauza lui rămăsese flămînd. 
În cele din urmă, acestuia făcindu-i-se milă de el 
îi spuse : 

— Am văzut că gospodina a pus porția ta de friptură 
în dulapul din bucătărie, iar pe fereastră este o oală 
mare cu lapte pus la prins. Du-te și tu de-i mai 
pune burta la cale, dar să umbli cu grijă, că pe 
patul din tinda bucătăriei doarme servitorul eel 
bătrîn. 

—- Mulţumesc, spuse lacomul, se vede că-mi ești 
un adevărat prieten. Mă duc numaidecit, că simt 
cum îmi tremură genunchii de foame. 

În bucătărie era un întuneric să-ţi scoţi singur 
ochii, 

Dar lacomul nostru se duse întins la dulap, puse 
mîna pe friptură şi cît ai număra pînă la douăzeci 
nu mai rămăseseră nici oasele din pui. Dar o frip- 
tură bună te trage și la sete. Se duse deci la fereas- 
tră şi începu să bea la lapte fără să ridice oala, 
direct cu gura, fiindcă nu avea nici o lingură la 
îndemină. Cu cît scădea laptele, cu atit băga el 
capul mai adînc, pînă cînd se trezi că a intrat cu 
totul în oală şi că nu-și mai poate scoate capul. 
'Trase-n dreapta, trase-n stinga, dar degeaba. Speriat, 
începu să urle, de ridică toată casa în picioare. Cînd 
aprinseră lumina şi-l văzură cu oala-n cap şi cu 
laptele scurgîndu-i-se pe haine, nu ştiau dacă să le 
fie milă sau să se prăpădească de rîs, 

Încercară cu toţii să-i scoată capul din oală, dar 
parcă crescuse acolo. Atunci servitorul cel bătrîn, 
ca mai înţelept, le spuse : 

— Lăsaţi pe mine, că-l descotorosesc eu de beleaua 
asta ! Şi luîndu-l de mînă îl duse-n ogradă. Acum, 
zise el, repede-te cu capul înainte în zidul din faţă 
şi oala o să se spargă. 

Lacomul se dădu cîțiva pași înapoi și se repezi cu 
toată viteza spre zid. Nu ştiu însă cum făcu de se 

răsuci puţin și, în loc s-o ia spre zid, se năpusti ca 
un orbete peste nevasta gospodarului, prăbușin- 
du-se amindoi în praf spre hazul tuturor. Pînă la 
urmă, slugile sparseră oala cu niște ciomege, scă- 
pîndu-l pe sărmanul lacom, pe care-l trecuseră toate 
nădușelile. 

Dar prietenul său se supărase foc şi-i spuse : 

—- Trebuia să te croiască pe tine pe spate cu ciome- 
gile acelea, nătîngule, M-ai făcut de ris, nici nu 
vreau să mai aud de tine. Să piei din fața mea şi 
să nu te prind că-mi ieşi în cale în drumul spre 
tîrg că-ţi rup șalele. 

— Foarte bine, îi răspunse lacomul, așa voi 
face. Dar să ştii că puiul a fost grozav, iar laptele 
şi mai şi, Rămii cu bine. 

A doua zi, fata însoţită de flăcăul nostru se duse la 
tirg şi-și cumpără tot ce voise să-și cumpere. Se 
vede treaba că și flăcăul şi-a găsit acolo norocul, 
fiindcă la înapoiere cei doi tineri se căsătoriră. Ce 
s-a petrecut după aceea, nu e treaba mea, aşa că 
eu îmi închei povestea aici, 


În românește de GH. CALCIU 


BASM AL POPULAȚIEI MONGU 
DIN CHINA 


Luptătorul Balin 


DEMULT, DEMULT, în Balin trăia o bă- 
trină lăptăreasă. Bătrinica avea un singur fiu, căruia 
de mic copii îi plăcea să se lupte. De aceea bătrina 
i-a făcut un sac din piele de vițel lăsîndu-l să se 
joace ew el, cînd se ducea cu vitele la păscut. Fe- 
ciorul, cum ajungea la cîmp, umplea sacul cu hisip- 
si se lupta. Ca o clipă au trecut cîţiva ani şi co- 
pilul a devenit un flăcău în puterea cuvîntului. 
Acum, sacul din piele de vițel nu mai era potrivit 
pentru el şi de aceea i-a făcut un sac mai mare, din 
pielea unui bou. 

Așa se scurgeau zilele și flăcăul era din zi în zi mai 
voinic şi mai puternic. Putea să ridice lesne sacul 
deasupra capului și să-l arunce departe, departe, 
Dacă-l lovea din fugă, cu piciorul, îl dobora și se 
bucura grozav, 

În fiecare an, tribul lor sărbătorea „Ziua Zeilor“. 
G dată s-a rugat să-l lase și pe el să ia parte la 
această sărbătoare. Mama s-a dus la căpetenia tri- 
bului. După multe stăruinţe, căpetenia tribului Ba- 

lin a încuviințat ca fiul lăptăresei să fie primit în 
echipa păstorilor. Totodată i-a dăruit o haină de 
Tuptător şi o pereche de cizme vechi. 

Fiul bătrînei lăptărese a luat parte la lupte de 
„Ziua Zeilor“ și a ieşit învingător. 

Văzînd asta, căpetenia tribului Balin, ca să se min- 
drească, s-a apropiat repede de el, zicînd : 

—- De azi înainte ești păstorul meu. 

“Căpetenia nu l-a mai lăsat să meargă cu vitele la 
cîmp, dindu-i titlul de luptător. Trei ani la rind, 
fiul bătrinei lăptărese a cîștigat premiul de „ziua 
Zeilor“. Faima lui era atit de mare, încît se răs- 
pîindise pînă departe şi oamenii îi ziceau „Viteazul 
Balin“. ; l 
Dar, iată, că marele şef U Giu Mu-sin a împlinit 
50 de ani. El a invitat la această sărbătoare 49 de 
triburi mongu şi 57 de peste graniţă. 

Căpetenia din Balin a pregătit multe daruri pen- 
tru aniversarea căpeteniei U Giu Mu-sin. Dar, pe 
lingă daruri, el dorea să arate și puterea tribului 
său şi de aceea l-a chemat pe Viteazul Balin şi i-a 
73 

— Să mergi cu solul meu şi să iei parte la ani- 
versarea căpeteniei U Giu Mu-sin. Tu trebuie să 
cîştigi premiul cel mare la întrecerile de acolo. 
Dacă n-ai să cîştigi, am să te omor. Să ne aduci 
calul pe care-l dă drept răsplată U Giu Mu-sin. 
Căpetenia i-a dat luptătorului Balin o zăbală si un 

căpăstru. Luptătorul Balin știa că dacă va pierde 
i seva tăia capul. A plecat foarte amărit acasă. A 
rugat-o pe mama lui să se roage pentru el, iar la 
despărţire i-a cuprins pe amindoi o mare tris- 
tete. 

Viteazul Balin şi solul, cu darurile trimise de că- 
petenia tribului, au ajuns curînd la tribul lui U Giu 
Mu-sin. Tocmai atunci acesta dădea o serbare în 
cinstea solilor trimiși.de diferite triburi cu daruri. 
Căpetenia U Giu Mu-sin, după ce a primit oas- 
peţii, s-a îndreptat spre luptătorul Balin şi l-a în- 
trebat : ; 

— Tu ești vestitul luptător Balin ? 

Viteazul Balin și-a aplecat capul și a răspuns : 

— Da, Măria-Ta. 

U Giu Mu-sin l-a întrebat iar : 

— Cînd ai plecat, căpetenia ta nu ţi-a dat nici un 
sfat ? ; 

Viteazul Balin a zis : 

— Măria-Ta, căpetenia noastră mi-a spus să cîştig 
premiul cel mare 

U Giu Mu-sin i-a mai pus o întrebare : 

— Aşa... Şi tu ce crezi ? 

Viteazul Balin, fără să ezite, a zis : 

— Cred că am să pot să călăresc pe calul pe care 
mi-l dăruiește Măria-Ta. 

Căpetenia U Giu Mu-sin, cînd a auzit acest răs- 
puns, s-a făcut foc şi pară, gîndind în sinea sa : 

„Acest flăcău sărac este prea îndrăzneţ.“ 

Pentru a-i încerca forța, U Giu Mu- sin i-a aruncat 

un os mare Viteazului Balin, poruncindu- i să mă- 
înce măduva. 

Viteazul Balin a luat liniştit osul și şi-a plecat capul 

în semn de mulțumire. 

Tocmai cînd ridica osul şi se pregătea să-l rupă, 

oamenii căpeteniei U Giu Mu-sin au izbucnit în 

hohote, batjocorindu-l : 

— Ai nevoie de cuţit sau de topor ? 

Viteazul Balin, ca şi cînd nu s-ar fi întîmplat ni- 

mic, a zis : 

— Nu-i mare lucru! N-am nevoie nici „de cuţit, 

nici de topor. 

Şi numai cu şase degete a rupt osul. 

Căpetenia U Giu Mu-sin a rămas mut de uimire și 

şi-a dat seama că Viteazul Balin este un om pu- 

ternic. 

De aceea el a amînat întrecerea de lupte cu o lună. 

A trimis pretutindeni oameni, ca să-i adune lup- 

tători, care să-l învingă pe cel al tribului Balin. 

Cind a avut 970 de perechi de luptători, a deschis 

lupta. 

Încă de la început, Viteazul Balin, iute ca vîntul 

şi înfierbîntat ca focul, a doborit o mulţime de ad- 

versari. Căpetenia U Giu Mu-sin, cînd a văzuţ că 

luptele nu se desfăşoară după așteptările sale, a 

dat în grabă ordin să se oprească și să se întreacă 

fiecare pe rind cu Viteazul Balin. Socotea că în felul 
acesta îl va face să obosească şi să părăsească lupta. 
Purtarea căpeteniei U Giu Mu-sin încălca toate re- 
gulile de luptă, lumea era nemulțumită și furioasă, 
dar nimeni nu îndrăznea să spună o vorbă. 

Dar U Giu Mu-sin voia cu orice preţ să-l. împiedice 
pe Viteazul Balin să ciștige, însă nimeni nu-l putea 
dobori. Acesta nici nu ridica bine piciorul şi ad- 
versarul său era la pămint. Din zi în zi numărul 
adversarilor scădea, însă a rămas faţă în faţă doar 
cu Sien, luptătorul căpeteniei U Giu Mu-sin. Acesta 
era îmbrăcat în zale de aur. Trei zile în şir s-au 
luptat Sien cu voinicul din Balin pînă şi-au rup! 
pantofii de piele şi zalele. 

Sien se gîndea să-l doboare pe cel din Balin, prin 
zind un moment de neatenţie din partea lui, dar 
picioarele acestuia prinseseră rădăcini, aşa de bine 
erau înfipte în pămînt. Pînă la urmă, Viteazul Ba- 
lin şi-a adunat toate forțele și şi-a înfrînt adver- 
sarul în zale de aur. 

Căpetenia U Giu Mu-sin, neavînd încotro, i-a dat 
calul Viteazului Balin şi pe lîngă el o căruţă de fier 
plină cu aur şi pietre preţioase, zicîndu-i : 

-~ La 15 km de aici se află boul meu roşu. la această 
căruţă și o împinge pînă acolo, apoi înhamă la ea 
Boul Roşu și întoarce-te, Dacă nu faci întocmai, 
înseamnă că ai încălcat ordinul meu și atunci voi 
pune să te omoare de îndată. 

Voinicul Balin şi-a plecat capul în faţa căpeteniei, 
s-a înhămat la căruţă şi a pornit cu pași grei spre 
locul arătat. 
Cind a ajuns aproape de staul, a văzut că Boul 
Roşu era de trei sau patru ori mai mare decît unul 
obișnuit. Avea ochii roșii ca focul şi coarnele pline 
de sînge omenesc. Aștepta tocmai să i se aducă un 
om să-l mănince şi se zbătea furios. Voinicul şi-a 
spus în sinea lui: „Dacă aș fi fost înfrînt și m-aș 
"fi întors acasă, căpetenia Balin îmi tăia capul. Dacă 
„am învins, căpetenia U Giu Mu-sin vrea să mă 
“omoare. Oricum, drumul morții mi-e pregătit de 
văpeteniile cu sufletul negru.“ 
Stînd aşa pe gînduri, își făcu puţin curaj: „Dacă 
"scap de această capcană a căpeteniei U Giu Mu-sin, 
poate găsesc totuși un mijloc să rămîn în viaţă.“ 
Si-a luat inima în dinţi, a deschis ușa staulului și a 
intrat. 
Boul Roşu, socotind că i s-a adus un om să-l mä- 
nince, s-a dat puțin înapoi, s-a ghemuit, și-a plecat 
capul şi sărind cu toate patru picioarele dintr-o 
dată s-a repezit spre voinicul Balin. Acesta s-a dat 
în grabă la o parte, a prins Boul Roşu de coadă, 
trăgindu-l din toate puterile. S-a încins o luptă pe 
viaţă și pe moarte. Viteazul Balin a tras atît de coadă 
pină a rupt-o şi Boul Roșu a căzut lat la pămînt. 
“Îndată luptătorul Balin s-a folosit de acest pri- 

lej, a sărit pe spatele namilei, i-a rupt un corn 
şi a început să-l lovească cu el, pină l-a îmblinzit. 
După aceea l-a înhămat la căruţă și-a luat-o în 
goană spre casă, 

Cum putea căpetenia haină U Giu Mu-sin să lase 
să plece un viteaz? De aceea a dat drumul la două 
cămile turbate, care să-l urmărească. Una din că- 
mile se numea Hangai şi cealaltă Maogai, Hangai 
avea obiceiul să lovească cu capul orice întilnea 
în eale. Maogai, dimpotrivă, alerga cu capul plecat 
şi sfărîma în dinţi orice obiect întîlnit. În vremea 
asta, voinicul Balin mina bucuros Boul Roșu spre 
casă şi se giîndea că peste puţin timp se va întilni 
cu mama lui. Deodată a văzut cele două cămile tur- 
bate alergînd către el. 

În grabă a sărit din căruţă, a scos drugul de fier 
de la roţi și s-a aşezat la marginea drumului. Han- 
gai se repezise sălbatic în faţa sa. 

Voinicul Balin s-a dat la o parte, a lăsat-o să treacă 
şi cînd i-a venit bine a lovit-o atît de tare, că a 
frînt-o în două. Pe Maogai, care alerga cu botul lipit 
de pămînt, a atacat-o din faţă, zdrobindu-i capul. 
Apoi şi-a continuat în goană drumul, crezînd că 
de data asta a scăpat şi că se va putea întoarce 
liniştit acasă. De unde să ştie că U Giu Mu-sin 
trimisese după el o sută de ostaşi, care stăteau as- 
cunși la hotarul dintre tribul U Giu Mu-sin și tri- 
bul Balin ? 

La miezul nopții, pe cînd trecea graniţa, voinicul 
Palin a fost ucis de vinătorii trimiși de căpetenia 
U Giu Mu-sin. Căpetenia Balin, cînd a auzit de 
moartea luptătorului său nu s-a întristat prea tare. 
Doar n-avea să se certe cu puternicul său vecin 
pentru un păstor de rînd. Și l-a uitat, 

Dar pe voinicul Balin nu l-au uitat oamenii din 
popor, iar păstorii și-l amintesc și azi povestin- 
du-i isprăvile, 


hRepovestire de LI IU-GIU 
și OLGA STRATULAT 


BASM AL POPULAȚIEI MONGU 
DIN CHINA 


Păstorul A Ni-gi 


DEMULT, DEMULT DE TOT, trăia un 
boier care tocmise un păstor, pe nume A Ni-gi. 
A Ni-gi era un băiat frumos, cu o înfăţişare atră- | 
gătoare și oamenilor le plăcea foarte mult să-l as- 
culte cîntînd la fluier. Avea un fluier simplu, din 
bambus, totuşi în miinile sale părea un instrument 
vrăjit. Cînd isprăvea lucrul cînta din fluier, iar | 
oamenii se adunau grămadă în jurul lui. 

„Boierul nu-l ţinea de loc ia inimă pe A Ni-gi cu 
fluierul său și se gindea într-una cum să facă să-i | 
găsească vreo vină. Adesea îl certa, zicîndu-i : 
— Diavole ! Crezi că vei trăi din fluier ? Ce nevoie 
am eu de fluierul tău ? 

De fapt, A Ni-gi cînta într-una din fluier, dar nu-şi 
uita treburile sale, 

Într-o zi, boierul, înfuriat pe A Ni-gi, l-a bătut 
crunt, i-a călcat fluierul în picioare și l-a gonit din | 
casă. 
— Hai să văd cum ai să mai cînţi de-acum îna- 
inte. 

Bietul A Ni-gi a părăsit casa stăpinului, plingind 
în hohote, încît ţi se rupea inima. A rătăcit pe dru- 
muri pînă a întilnit un unchiaș. 

— Vai, nepoţelule, ce ţi s-a întîmplat? Al cui eşti ? 
Si de ce plingi ? l-a întrebat unchiașul pe A Ni-gi, 
mingiindu-l pe cap. 

— Sint păstorul A Ni-gi, unchiașule. Boierul m-a 
bătut, mi-a călcat fluierul în picioare şi m-a 
alungat. 

— Nu mai plinge! Haide! Vino la mine acasă ! Te 
“voi învăţa cum să-i plăteşti pentru fapta lui. 
Unchiașul l-a condus pe A Ni-gi la el acasă şi 
dintr-un băț de bambus i-a făcut un fluier mult mai 
bun decit cel pe care- avusese înainte. 

— Am să te învăţ şi alte cîntece, i-a promis un- 
chiașul și l-a învăţat să cînte mai frumos ca îna- 
inte. Acum nu numai oamenii îl ascultau cu þu- 
curie, dar chiar animalele din pădure veneau în 
goană să-l audă, înconjurîndu-l tiptil și stind ne- 
mișcate. 

Așa s-au scurs multe zile şi A Ni-gi și-a făcut 
mulţi prieteni. Într-o zi, boierul și-a chemat fiii 
şi le-a zis : 
E= Azi-noapte am visat un iepuraş frumos, frumos, 
alb ca zăpada, cu o stea neagră în frunte. Mi-a 
plăcut atit de mult, că vă poruncesc să vă duceţi 
imediat în pădure, să-l prindeţi și să mi-l adu- 


Cum au auzit fiii, au răspuns într-un glas : 

— Yăticule, noi nu știm să existe un asemenea jie- 
pure. Unde să ne ducem ca să-l găsim ? 

-- Prostii! Adineauri v-am spus. Și înfuriindu-s 
tatăl, i-a certat. Trebuie neapărat să porniţi şi să- 
căutaţi. Cel ce-l va găsi va moşteni lipi mea 
avere, 

Fiul cel mai mare se gindea în sinea sa : „Bu sînt cel 
mai mare, chiar dacă nu voi prinde iepurele, tot 
eu voi fi moștenitorul“. De aceea s-a adresat fraţilor 
săi: í 
— Am să mă duc eu, oricît ar fi de primejdios, 
dacă-i face plăcere tatii. \ 
Și a pornit la drum, mergînd cu ochii în patru. Pe 
drum s-a întîlnit cu unchiașul, care l-a întrebat : 
— Încotro, flăcăule ? 

Atunci fiul cel mare i-a povestit unchiașului ce. 
căuta. Bătrînul l-a sfătuit să meargă pînă-n pădure 
şi să-l roage pe păstorul A Ni-gi să-l ajute. 

Fiul: cel mare, cum a intrat în pădure, a dat de A 
Ni-gi şi l-a rugat să-l ajute. A Ni-gi i-a răspuns 
zîmbind ; 

- Te voi ajuta să găseşti pe iepurașul cu stea în 
Gihte, Să vii deseară să-l iei, dar asta are să te 
coste 1 000 de galbeni. ; 
Fiul cel mare s-a bucurat foarte mult şi se gindea : 
„Ce contează 1 000 de galbeni ? Moşia valorează mult 
mai mult“, Seara s-a întors în pădure cu galbenii 

şi l-a zărit pe A Ni-gi stînd pe buturugă şi cîntînd 
din fluier. Cinta nespus de frumos și era înconju- 
rat de micile vieţuitoare, care-l ascultau nemiş- 
cate, cu urechile ciulite. Dintr-o dată a văzut şi un 
iepuraş alb acolo, un iepuraș alb cu steluţă neagră 
în frunte. Cînd A Ni-gi a zărit iepurașul, a pus 
fluierul jos, a întins mîna, l-a ridicat de urechi şi 
l-a dat fiului celui mare. 

— IJa-l şi du-te acasă. Să ai grijă de el. Dacă-i 
scapă pe drum, eu nu răspund. 

Fiul cel mare i-a dat galbenii lui A Ni-gi, i-a mul- 
tumit de mai multe ori şi ţopăind de bucurie a ple- 
cat cu iepurașul spre casă. Dar nici n-a ieșit bine 
din pădure și A Ni-gi a început să cînte din fluier, 
Jepurașul, cum a auzit melodia minunată, s-a zbă- 
tut din răsputeri şi dintr-o săritură a zbughit-o. 
Fiul cel mare l-a urmărit ce l-a urmărit şi a trecut 
mult timp, dar nu i-a. dat de urmă. Neavînd înco- 
tro, s-a întors la A Ni-gi și i-a spus : 

-— Tepuraşul a fugit. Ce să fac acum ? 

— Nu mai pot să te ajut. Adineaori ţi-am atras 
atenţia să-l ţii bine ? Cine e vinovat ? 

Fiul cel mare s-a întors acasă abătut, cu mîinile 
goale și i-a povestit tatălui cele întîmplate. 

A doua zi, fiul cel mijlociu s-a oferit să meargă el 
în căutarea iepurașului. Și lui i s-a întîmplat la fel 
ca fratelui celui mare. A dat și el degeaba 1 000 de 
galbeni. 

ji — Poveşti nemuritoare val, XIV 


A treia zi, s-a dus şi mezinul, dar nici el n-a fost 
mai deștept decit frații săi. Tatăl lor, văzind că cei 
trei fii ai săi au aruncat atîția galbeni în vint, fără 
să dobindească un fir de păr din blana iepureliui, 
s-a înfuriat grozav. 

— Ptroştilor, ce să mă fac cu voi? Miine mă voi 
duce eu în persoană. 

A doua zi a intrat moșierul în pădure şi A Ni-gi, 
cum l-a zărit, a văzut negru înaintea ochilor. Fără 
să aştepte să deschidă gura, a scos imediat fluierul 
şi a început să cînte. Din pădure au venit cele mai 


felurite animale — iepuri, urși, șerpi, lupi, vulpi şi 
tot felul de păsări mari şi mici, eare l-au înconjurat 
pe moșier. 


Acesta se făcuse alb ca varul de spaimă, a îngenun- 
cheat în faţa lui A Ni-gi, imploriîndu-l : 

_m— Seapă-mă ! Iartă-mă ! 

— Boierule, îl mai ţii minte pe păstorul tău A Ni-gi ? 
Dacă voi mai cînta o dată din fluier, vei fi mîncat 
de viu. 

— Ah! Drăguţule ! Să nu-mi plăteşti cu aceeaşi 
monedă, Îţi voi da tot ce vei dori, numai să nu cînţi 
din fluier. Mor de frică... Ni 
— Bine4-Astăzi te iert, dar de azi înainte n-ai voie 
să mai chinui oamenii săraci. Cînd vei ajunge acasă, 
să împarţi toată averea în două: jumătate s-o dai 
oamenilor săraci din sat, iar jumătate să ţi-o opreşti 
ție. Ai înţeles ? 

„— Am înţeles ! Am înţeles ! 
Boierul s-a ridicat în picioare şi-a rupt-o la fugă. 
„Cum a ajuns acasă, s-a ţinut de promisiunea pe 
"care i-a făcut-o lui A Ni-gi și a împărţit jumătate 
- -din averea sa'săracilor. 

De atunci A Ni-gi a fost şi mai iubit de oamenii 
| sărmani. : 


Repovestire de LI IU-GIU 

Nandi 


A FOST ODATĂ un orfan, căruia de mie 
copil îi muriseră părniţii şi-l lăsaseră singur pe lume, 
fără nici un rost. 

Într-o zi, a nimerit într-un sat, unde a dat peste 
o grămadă de copii, care se jucau cu pietricele. S-a 
apucat să se joace şi el cu ei. Jocul i se părea atit 
de nou și de atrăgător, încît nu și-a dat seama că s-a 
jucat toată ziua. Toţi copiii din sat aveau părinţi. 
La apusul soarelui, părinţii şi-au chemat copiii acasă, 
numai orfanul a rămas singur și lihnit de foame. 
Se gindea la soarta sa amară, stind pironit în 
locul în care se jucase toată ziua și privind apusul 
tulburător al soarelui. Treptat, treptat s-a întune- 
cat, apoi s-a făcut noapte, iar el sta acolo gîndind : 
„Toți copiii s-au întors acasă, i bine de rău au un 
acoperiș, dar eu unde să mă duc 2% 

S-a gindit ce s-a gîndit şi apoi s-a culcat în E 
ca să doarmă acolo. Asta s-a întîmplat mai multe 
zile la rînd. 

Într-un rînd, gîndindu-se la soarta sa amară, se 
întristase mai mult ca de obicei : 

„Vai! Bietul de mine! Decit să îndur atitea neca- 
zuri, mai bine să mor.“ Şi s-a gindit la un mijloc 
ca să moară cît mai repede. A ales drumul care ducea 
spre pășune, cu gînd să se culce de-a curmezişul 
lui, ca vitele care vor trece pe acolo să-l calce în 
picioare. 

Din întîmplare, în aceeași zi, prinții şi prinţesele 
din partea locului au trecut tocmai pe acel drum. 
Nepăsători ei au călcat peste orfan fără să le pese. 
Printre ei se afla însă și prinţesa cea mai mică, 
Nandi, care văzînd orfanul culcat de-a curmezişul 
drumului, l-a îndrăgit foarte mult, şi a trecut cu 
atenţie drumul, ocolindu-i trupul. Prinții şi prin- 
țesele au început să ridă, întrebind-o batjoco- 
ritor : 

— Vrei să-l iei de soţ, de-i arăţi atîta respect? 
Seara, cum au ajuns acasă, prinții și prinţesele au 
spus și părinţilor cele întîmplate. Aceștia au ris 
şi ei de Nandi, pentru mila arătată faţă de băiatul 
culcat în drum. 

Nandi, supărată de vorbele. celor din jurul ei, a 
hotărît în sine să se mărite cu acel orfan, stingher 
pe lume, care nu era de loc de lepădat. A cerut pă- 
rinților cîteva lucruri, ca să-şi întemeieze o fami- 
lie, dar aceştia i-au dat în bătaie de joc un cuţit 

refolosiior cu miner scurt și un căţel cu ochii 
bulbucaţi. 

Nandi nu s-a dat bătută în Pe nedreptăţii ce i 
se făcea şi a lucrurilor fără importanţă pe care le-a. 
primit drept zestre, ci, dimpotrivă, și-a părăsit fa- 
mila nemiloasă, plină de încredere şi de curaj, ca 
să se mările cu cel orfan. ; 
Nandi ducea o viaţă plină de lipsuri alături de or- 
fanul ei drag, cu care se înţelegea de minune. 
După o vreme, într-o zi, Nandi a spus soţului 
ER 

— Toți oamenii își caută norocul în pădure. Ce ar 
fi dacă te-ai duce și tu să încerci ? Ia cu tine cii- 
nele, Cind îl vei auzi lătrind, să-l strigi. Dacă îţi 
va răspunde, să nu iei nimic din ce găsești. Dacă 
nu-ți va răspunde, și va lătra mai departe, să iei 
orice lucru ar fi şi să-l aduci acasă. 

Ortanul a ascultat sfatul soţiei sale și a plecat spre 
pădure, luînd cu el şi cîinele cel cu ochii bulbu- 
cați. 

În pădure, orfanul cum a auzit cîinele lătrînd, l-a 
strigat și cîinele i-a răspuns. Ca să ştie de ce latră 
cîinele, minat de curiozitate, a mers înainte, tot 
înainte, pînă a dat peste o i de pietre scumpe. 
Amintindu- -şi statul soţiei sale, s-a hotărît să nu i-a 
nimic din această comoară, 

Însoţit de cîine, a mers mai departe și a pătruns 
mai mult în pădure si lucrurile s-au petrecut ca 

mai înainte. Cum a lătrat ciinele, l-a chemat şi 
<iinele i-a răspuns. Aşa s-au petrecut lucrurile «de 
două, trei ori, iar el a dat peste grămezi de aur şi 
argint. Ascultind de sfatul soţiei n-a luat nimic, 
şi mergea tot înainte. N-a mers prea departe şi 
cîinele a lătrat iar. De data asta lucrurile nu s-au 
mai petrecut ca înainte. Cîinele stătea nemişcat şi. lä- 
tra într-una. Orfanul s-a dus în fugă să vadă ce 
este. Vai ! Era un șarpe mare încolăcit pe- trunchiul 
unui copac. Avea în gură o piatră prețioasă ce stră- 
lucea de-ți lua ochii. Orfanul n-avea nici sabie, 
nici un topor, ci numai acel cuţit nefolositor pe care 
Nandi îl primise de la părinţii ei. Cum să facă ? Nea- 
vind încotro, a lovit șarpele cu acel cuţit. Cum a 
dat cu cuțitul, piatră prețioasă a căzut din gura 


sarpelui în fața sa. A ridicat piatra prețioasă şi fără 


să se uite în dreapta și în stinga s-a dus glonţ 
acasă. 4 r 

A sosit acasă foarte bucuros și a dat piatra prețioasă 
lui Nandi, care a ascunszo cu mare grijă într-un 
borcan. 

Într-o zi părinţii lui Nandi au pregătit o petrecere 
şi mulți oameni săraci se îngrămădeau pe la porţi. 
Nandi s-a dus în grabă la fraţii și surorile ei, în- 
trebîndu-i : 

— "Oare poate veni și soțul meu la serbare ? 

Fraţii și surorile ei i-au răspuns cu dispreț, : 


—— Oameni ca voi, fără nici un rost, săraci lipiţi 
pămîntului, ce să caute la petrecere ? Nu vă e ru- 
şine ? Cei care au bani pot veni. Voi cu ce? Vezi-ţi 
mai bine de drumul tău. 
Nandi, auzind toate acestea, le-a răspuns cu bună- 
tate : 

— Am acasă un borcan cu varză acră, Îi daţi voie 
soțului meu să vină la serbare ? 

Fraţii şi surorile erau din cale-afară de furioși, și 
scuipînd spre Nandi au plecat fără să mai scoată 
un cuvînt. 
Nandi, cum s-a întors acasă, s-a sfătuit cu soţul 
său ; ; 

— Cu toate că sîntem săraci, și cu hainele pe noi 
numai zdrențe, nu ne ducem la străini în vizită, 
ci în familia părinților mei. Nu contează cum ară- 
täm. 

Soţul a prins curaj și ascultind-o pe nevastă-sa, și-a 
pus pe umeri borcanul şi s-a îndreptat spre socrii, 
să ia parte la serbare. 

În drum spre palat a văzut oamenii deosebit de 
frumos gătiți și drumul ticsit cu un șir nesfîrșit de 
căruţe, Orfanul văzînd cum stau lucrurile s-a în- 
fricoșat tare, și pe măsură ce se apropia mai mult 
de palat, curajul îl părăsea de tot. S-a oprit în 
faţa templului Dai, neștiind încotro s-o apuce, 

Împăratul, socolind că toţi oaspeţii au sosit, a dat 
ordin să înceapă serbarea: Însă papagalul cel bă- 
irîn al curţii a început să strige : 

— Oaspetele de seamă n-a venit, este pe drum. 
Împăratul, neștiind cine n-a sosit încă, a întrebat 
oaspeții dacă n-au văzut să mai vină cineva după 
ei, Oaspeţii au răspuns în cor : 

— Nu mai trebuie să vină nimeni, n-am văzut pe 
nimeni. 

Unul din oaspeţi s-a ridicat și a zis : 

—- Pe drum e un om care duce un borcan cu varză 
acră, 

Papagalul, cum a auzit, a strigat : 

— Da, el este. 

Nedumerit, împăratul, neștiind cine poate fi acest 
oaspete. de seamă, s-a dus singur să vadă, 

Orfanul şi-a dat seama, după înfăţişare, că în faţa 
sa stă împăratul şi tremurînd de emoție a spus : 

— Tată-socru, Măria-ta, n-am putut să vă aduc 
altceva. V-am adus puţină varză acră. 

împăratul era foarte înțelept. Nu uitase vorbele 
papagalului și se gîndea... „Acest om sărman poate 
să fie într-adevăr oaspetele de seamă“, Şi plin de, 
speranţă s-a adresat ginerelui : al 
— Nu-i rău că ai adus. acest borcan cu varză, dia 
să gust, i 
A desfăcut borcanul. Deodată, tot orașul. s-a lus 

minat în roşu, așa de tare sclipea piatra prețioasă 
din borcan. Oamenii au venit în fugă cu mîncăruri 
şi băuturi. Împăratul a poruncit să se aștearnă un 
covor de aur, să se bată toba și să se închine cu 
toții la intrarea ginerelui său în palat. 

Pe loc, el a echemat'toţi demnitarii şi au discutat 
cam cît valorează piatra cea prețioasă. 

Fiecare demnitar credea altfel şi nu s-a ajuns la 
nici un rezultat. La urmă a intrat un bătrîn sfetnic, 
care văzînd, l-a sfătuit pe împărat aşa : 

— Măria-ta, după mine, această piatră e o comoară 
nepreţuită, a cărei valoare nu poate fi socotită de 
mintea noastră. Oricum, ea aparţine ginerelui tău. 
Poţi să o capeti, căci ai putere şi bogăţie. Dă- gi- 
nerelui o sumă mare de galbeni şi el ţi-o va da cu 
siguranţă. Împăratul a găsit bun sfatul bătrinului 
său demnitar și s-a hotărît să dea o sumă de gal- 
beni şi o parte din avere ginerelui său şi fiicei sale, 
Nandi. 

Nandi și soţul său nu mai erau săraci lipiți pă- 
mîntului ca înainte. Împăratul a trimis oștenii și 
muzicile sale, să-l petreacă atunci cînd a plecat 
acasă. 

Nandi, auzind toba, a fugit în grabă la sora ei și 
„i-a zis: 

— A venit soţul meu, auzi, bate toba. 

Sora ei a răspuns cu profund dispreţ : 

— Orfanui! e sărac lipit pămîntului, cum poate sosi 

acasă eu atita ceremonie? Dacă amindoi într-ade- 


~ văr sînteţi atit de norocoşi, atunci să vin la voi şi 
„să mătur coteţul porcilor. 


Nici n-a terminat bine de zis aceste vorbe, şi-n 
faţa lor a apărut orfanul. Sorei lui Nandi îi era ru- 
șine să se ţină de cuvînt, dar n-avea ce face. Numai 
că buna, blînda și dreapta Nandi a iertat-o. 

Ea și solul ei au împărţit la săraci și orfani toată 


averea. Amindoi erau harnici şi duceau o viaţă mo- 


Credinţa lui Nandi a rămas şi azi în popor: „Cind 
eşti sărac, să nu te plingi, cînd ești bogat, să nu 
te lauzi“, 

Ghitara 


VECHILE POVEŞTI spun că ghitara a 
fost născocită de un ciobănaş, pe nume Şubă, care 
trăia în stepa Ciahar. 

Şuhă a fost crescut de bunica sa şi amindoi trăiau 
de pe urma celor douăzeci de oi pe care le aveau. 
Şuhă ducea zilnic oile la păscut, iar seara și dimi- 
neaţa, cînd îi îngăduia treburile sale, își ajuta bu- 
nica la gospodărie. 

La 17 ani, Şuhă arăta ca un om în vîrstă. Avea un 
talent deosebit, știa să cînte din frunze, și păstorii 
din vecinătate erau foarte bucuroşi să-l asculte. 
Într-o zi, deşi soarele apusese şi se întunecase bine, 
Şuhă, nu se întorsese încă acasă. Nu numai bunica 
era neliniștită, ci și păstorii din vecinătate, 

Tocmai cînd oamenii se trămîntau mai tare, Şuhă 
intră în iurtă cu o blană albă în braţe. Într-o clipă 
oamenii l-au înconjurat să afle ce e; era un mînz 
abia născut. Şuhă, văzînd cît de uimiţi sînt oa- 
menii, le-a spus rîzînd : 

— Cînd mă întorceam, pe drum am dat peste 
această ființă culcată la pămînt şi zbătindu-se în- 
tr-una. Nu era nimeni în jur, nici iapa, și mă temeam 
tare că va fi mîncat de lupi cînd se va întuneca, aşa 
că l-am luat în braţe și am venit cu el. 

Într-o noapte, Şuhă s-a trezit din somn la neche- 
zatul speriat al mînzului alb şi s-a dus îndată să 
vadă ce este. Cînd a ieşit pe ușă, a auzit răgete spe- 
triate în staul. Uitîndu-se mai atent a zărit un lup 
mare, cenușiu, care tocmai voia să se repeadă în 
turma lui, însă a fost împiedicat de minzul alb. 

SŞuhă s-a -luptat cu lupul cenușiu pînă l-a gonit. 
Mînzul alb era ud leoarcă. Şuhă și-a dat seama că 
lupul cenușiu venise de mult, şi că datorită mînzului 
alb turma fusese salvată. Ca unui prieten apropiat, 
mîngîindu-l, i-a grăit : 

— Miînzule alb, mulțumită ţie... 

De atunci, Şuhă și mînzul alb au devenit prieteni 
buni și nedespărţiţi. 

Timpul trecea repede. Într-o primăvară, în stepă 
s-a răspîndit vestea că şeful tribului pregătește 
în templul Cama o întrecere de călărie, fiindcă fata 
lui vrea să-și aleagă soţ pe cel mai bun călăreț. 

Suhă a auzit şi el această veste, dar nu a luat-o în 
seamă, Prietenii săi însă îl îndemnau să ia parte cu 
mînzul alb la întrecere. În cele. din urmă, Şuhă s-a 
învoit și a plecat cu mînzul alb la alergare. 

Cînd s-a dat plecarea, o mulțime de călăreți voinici 
au plesnit din bici și au luat-o la galop în goană 
mare, dar cînd au ajuns la locul de sosire, mânzul 
alb al lui Şuhă era de mult acolo. Atunci, nu ot cp 
a dat ordin : 

— “Călărețul cu mînzul alb să urce pe podium ! 

Cind Şuhă s-a urcat la tribună, căpetenia a văzut 
„că învingătorul era un cioban sărac şi de aceea 
s-a prefăcut a fi uitat promisiunea şi i s-a adresat 
cu viclenie : 

— Îţi dau trei galbeni, lasă calul și du-te ! 

Suhă, cum a auzit vorbele căpeteniei, s-a făcut foc 
şi pară, gîndindu-se în sinea lui: „Cum pot oare 
să-mi vind. calul ?“ Și fără să gîndească la'urmări, 
a spus răspicat : 

—— Am venit la întrecere, n-am venit să-mi vind 
calul, 

— Tu, un sărăntoc, îndrăznești să te opui căpe- 
teniei ? 

Slujitorii nici n-au așteptat să termine vorba şi au și 
început să-l bată. 

După ce a leșinat, a fost aruncat sub tribună, Că 
petenia a luat minzul alb şi s-a întors mindru acasă. 
Șuhă a fost salvat de vecini și prieteni şi dus 
acasă, 
Bunica sa l-a vegheat cu credinţă şi după cîteva 
zile de odihnă a început să se înzdrăvenească. 

Într-o: seară, tocmai cînd Șuhă era gata să adoarmă, 
a auzit un zgomot la ușă și a întrebat cine e; nu 
i-a răspuns nimeni, dar zgomotul de la uşă nu îm- 
ceta. Bunicuţa a împins ușa și cînd a văzut că e 
chiar mînzul alb, a dat un țipăt de bucurie. Ţipătut 
l-a uimit pe Şuhă, care a ieşit în grabă. 

— E adevărat, s-a întors mînzul alb. 

În corpul mînzului ‘stau înfipte vreo 7-8 săgeți 
ascuţite ; era plin de sînge și ud leoarcă de tran- 
spiraţie. Şuhă, scrișnind din dinţi,” stăpînindu-și 
furia, i-a scos săgețile şi sîngele a ţișnit imediat 
din răni. Minzul alb fusese rănit de moarte și a doua 
zi şi-a dat sufletul. Ce se întimplase? Căpetenia 
îsi invitase rudele și prietenii la masă bogată, să-şi 
laude calul năzdrăvan. 

Abia încălecase și nici nu se aşezase bine în șa, 
cind mînzul alb, dintr-o săritură, l-a aruncat cu 
capul în jos. Apoi s-a zbătut din răsputeri, a scă- 
pat din hăţuri şi a luat-o la goană printre oa- 
meni, 

Căpetenia s-a ridicat de jos, țipind : 

— Prindeţi-l ! Dacă nu puteţi să-l prindeţi, omo- 
rîţi-l cu săgeți. 

Săgeţile arcașilor, iuți ca vintul și dese ca picătu- 
rile de ploaie, zburau spre minzul alb. Gonind fără 
` preget, mînzul alb dorea să moară sub ochii stăpi- 
nului său drag. 

Moartea mînzului alb l-a întristat mult pe Şuhă şi 
n-a putut să doarmă multă vreme. Într-o noapte, 
Şuhă a visat că mînzul alb era viu, cl îl mingiia, 
iar mînzul se apropia mereu şi-i şoptea : 

— Stăpine, n-ai putea găsi un mijloc ca să nu ne 
despărțim, iar tu să nu te plictisești ? N-ar fi bine 
să faci din oasele şi venele mele un instrument 
de cîntat ? 

Cind s-a trezit, Şuhă s-a gindit să înfiripe un ins- 
trument muzical din oasele, venele și coada min- 
zului alb. 

De cîte ori cinta, se giîndea cu ură la căpetenia tri- 
bului, care i-a răpit una din puţinele bucurii, şi 
dorul lui căpăta viaţă prin sunetele năvalnice. 

De atunci, instrumentul a devenit distracţia păsto- 
rilor, care cum îl aud uită de oboseală şi nu se mai 
pot despărţi de el. 

ETRE A 


BASM AL POPULAŢIEI MONGU 
DIN CHINA 


Vinătorul Hai Li-pu 


DEMULT, DEMULT DE TOT, era un om 


pe care-l chema Hai Li-pu, şi pentru că îşi cîştiga 


existenţa din vînat, lumea îi spunea ,,Vănătorul Hai 
Li-pu“, 

Îi plăcea foarte mult să ajute pe alții: păsările şi 
animalele vînate nu erau numai pentru sine, ci le 
împărțea familiilor sărace, după numărul persoa- 
nelor, și de aceea Hai Li-pu era iubit de toată lu- 
mea. Într-o zi, Hai Li-pu s-a dus să vîneze în inima 
munţilor, lîngă o pădure deasă, unde a văzut un 
șarpe alb dormind sub un măceş și s-a strecurat 
tiptil pe lîngă. dinsul, ca nu cumva să-l trezească. 
Nu mult-după aceea a trecut în zbor deasupra capu- 
lui său un cocostire cenușiu, care ţinea în gheare 
șarpele alb. 

— Ajutor ! Ajutor ! striga şarpele. 


0 Hai Li-pu a întins în grabă arcul, a pus săgeata și 


a ochit cocostircul, care a căzut mort la pămint, iar 
sarpele a scăpat. Hai Li-pu i-a zis ew blindeţe şar- 
pelui alb : 

— Bietul de tine, întoarce-te repede şi caută-i pe 
tatăt şi pe mama ta. 

Sarpele alb a dat din cap în semn de mulțumire și 
a ieşit grăbit din tufiş. Hai Li-pu şi-a strîns arcul 
şi s-a întors acasă. A doua zi, Hai Li-pu, trecînd 
prin locul pe unde fusese cu o zi mai înainte, a zărit 
o grămadă de șerpi, iar şarpele alb i-a ieșit în în- 
tîmpinare, Lui Hai Li-pu i s-a părut foarte ciudat 
si s-a gindit să-i ocolească, însă șarpele alb l-a 
oprit: l 

— Bunul meu salvator, ce mai faci? Poate nu mă 
mai recunoşti ? Sînt fiica balaurului. Ieri mi-ai sal- 
wat viața, tata și mama m-au rugat să te întimpin 
«şi să te invit la noi deasă. Tata ṣi mama îți mul- 
` tumesc. Sarpele alb vorbea într-una : Cind vei veni 
ia noi acasă, orice-ţi vor da în dar tata sau mama, 
să refuzi şi să ceri numai piatra prețioasă din gura 
tatii. Cînd vei avea acea piatră prețioasă în gură, 
vei putea înţelege limba tuturor animalelor, dar 
ceea ce vei auzi trebuie să ţii numai pentru tine, 
nu trebuie să spui altora; dacă vei spune altora, te 
vei preschimba în stană de piatră şi vei muri. 
Hai Li-pu a încuviințat din cap, și s-a ţinut după 
sarpele alb. Cu cît mergea, cu atît i se făcea mai 
frig. Au mers, au mers pînă au dat de o cămară cu 
tet felul de bogății, unde șarpele alb i-a zis : 

— Tata şi mama nu te pot invita în casă. Așteaptă-i 
în faţa ușii pînă vor veni să-ţi vorbească. 

Nici n-a terminat bine vorba şarpele alb și balau- 
rul ibătrin l-a și întimpinat foarte respectuos pe Hai 
li-pu : 

-— Dumneata ai salvat pe fiica noastră iubită. Ti 
mulţumesc ! Aici este cămara în care ţin lucrurile 
cele mai mare, te rog să intri și să-ți alegi arice îţi 
va plăcea, oricît de scump ar fi. 

Într-o clipă, ușa cămării s-a deschis. Hai iai a 
intrat și a văzut că erau numai pietre preţioase şi 
perle, ce străluceau de-ţi luau ochii. Bătrinul ba- 
laur l-a condus pe Hai Li-pu pînă-n fundul cămării 
şi i-a arătat toate comorile, o sută opt la număr, 
însă el nu și-a ales nici una. Bătrînul balaur l-a 
întrebat mirat : ; 

— Bunul meu salvator, nu-ți place nimic din cite 
vezi aici ? 

Hai Li-pu, fără să ezite, i-a răspuns : 

— Cu toate că aceste odoare sînt foarte frumoase, 
ele pot fi doar podoabe, ceea ce nouă vinătorilor 
nu ne este de folos. Dacă vreţi într-adevăr să-mi 
daţi un dar ca amintire, vă rog să-mi dăruiţi pia- 
tra prejioasă pe care o ţineţi în gură. 

Balaurul, cînd a auzit, şi-a plecat capul, s-a gindit 
ce s-a gindit şi neavînd încotro şi-a scos piatra pre- 
tioasă din gură și i-a dat-o lui Hai Li-pu, Hai Li-pu 
a primit piatra prețioasă, şi-a luat rămas bun de fa 
balaur, iar șarpele alb, la despărțire, l-a rugat dim 
nou : 

— Cu această piatră poţi ști totul, însă nu trebuie 
să spui nimic altora, Altfel vei fi în mare primejdie, 
Tine bine minte acest lucru, 

De atunci, Hai Li-pu vina mai uşor prin munţi. 
Înțelegînd limba tuturor vieţuitoarelor, știa ce ani- 
male sînt în Muntele Mare. Aşa au trecut cîţiva 
ani. Într-o zi, pe cînd vina, a auzit deodată un cîrd 
de păsări care trecea în zbor vorbind : 

— Haideţi mai repede în alt loc. Miine va fi pră- 
păd. Vine puhoiul și nu se știe cine va mai scăpa 
cu viaţă, 

Cum a aflat, Hai Li-pu s-a neliniștit tare, n-a mai 
avut chef să vîneze, s-a întors în grabă acasă şi 
le-a spus tuturor : 

— Să fugim cît mai repede. Cine nu va pleca va 
regreta, ? en 
Oamenilor li s-a părut foarte ciudată purtarea lui 
Hai Li-pu. Unii nu credeau că poate să fie adevă- 
rat, alţii bănuiau că vinătorul şi-a pierdut min- 
tile. 

Hai Li-pu lăcrima amar și gîndea : 

"< — Toată lumea aşteaptă ca eu să mor mai întii şi 
apoi or să mă creadă. 

Bătrinii au venit la el şi i-au spus: „Niciodată nu 
ne-ai păcălit, dar de unde știi că acest munte se va 
prăbuși, că apa va fi atît de mare încît va îneca 
totul ? Cum ai aflat ? Te rugăm să ne spui !“ 

Hai Li-pu se socoti: „Nenorocirea va veni îndată ! 
Dacă voi fugi eu singur, ceilalţi vor muri cu toții. 
Se poate să fac una ca asta? Mai bine mă sacrifie 
şi-i salvez pe ei.“ 

De aceea le-a povestit cum a căpătat piatra pre- 
țioasă, cum, l-a ajutat ea la vîinătoare, cum a auzit 
vorbind cârdul de păsäri despre primejdia care-i 
paşte şi faptul că dezvăluindu-le acest secret cu pre- 
țul vieții sale, se va transforma în piatră. Şi în 
vreme ce vorbea, Hai Li-pu încremenea. Cînd oa- 
menii din sat au văzut că Hai Li-pu s-a transformat 
în piatră, s-au mutat în mare grabă cu animalele 
domestice. Abia plecaseră, şi cerul s-a acoperit cu 
nori mari, negri. A plouat toată noaptea cu găleata. 
A doua zi, în zori, s-a auzit un tunet atît de pu- 
ternic, că s-a cutremurat pămîntul. Muntele s-a pră- 
vălit şi apa s-a revărsat ca o cascadă în valuri 
mari, 

Toți erau mișcaţi : Dacă Hai Li-pu nu se sacrifica 


pentru noi, am fi murit înecaţi. 


Priveau înmărmuriți piatra lui Hai Li-pu, rămasă 
lipită de vîrful muntelui. 


"De atunci, generaţii în şir aduc laude eroului Hai 


li-pu. lar locul acela se numeşte „Piatra lui Hai 
Li-pu“. 

Repovestire de LI IU-GIU 

şi OLGA STRATULAT 


RUJA ALEXANDRU-GRIBOUCHY 


Crăiasa Kira 


(basm: țigănesc) 


SE ZICE CĂ DEMULT, demult, tare de- 
mult, de pe timpurile cînd : 


Puricii'se dau pe gheaţă, 

Cînd ursii au jurat pe viaţă, 

Cu smerenie, să se plece 

În faţa... „Craiului- Berbece“ ! 
Cind lupii se pupau cu mieit 
Iar miâţele... cu şoriceii, i 
Cînd vulpea, blinda, bat-o vina, 
Era cumătră cu găina, 

Jar cîinii, din'- orice ogradă, 
Umblaw eu covrigi în coadă ! 
Cînd cocostârcul „Lungi picioare“ 
A scris povestea următoare : 
„Bine-i s-o creadă orișicine, 

Iar dacă nu... e şi mai bine !“ 


a fost odată un unchiaș și o babă. Acestora nu le-a 
fost hărăzit nici un copil, așa că, ajungînd la adinci 

_pătrineţe, n-au avut altceva decît o biată capră, 
| care, pentru grija ce i-o purta bătrinii, îi răsplătea 
cu puţinul lapte ce-l da, adică, hrana lor cea de 
| toate zilele. 

> Bătrinii noştri erau mulțumiți și cu atita şi pentru 
nimic în lume nu i-ai fi auzit văitindu-se că je 
merge rău. Bieţii făceau -ce făceau şi din putinul 
lapte şi poamele pe care le găseau prin păduri se 
 îndestulau. Ba nici de bucate nu se plingeau, că 
toamna găseau destule spice de grîu sau ştiuleţi de 
porumb rămași pe cîmp. Aşa că cei doi bătrini erau 
mulţumiţi de viața pe care o duceau şi trăiau fericită. 
Nimic nu le tulbura liniştea şi pacea care domnea 
„în bordeiul lor. 

T Asta a mers așa, ani în şir, pînă cînd într-o zi se 


scuture pe bietul bătrîn, să strige la el ca ieşită din 
T minți: 
T — Scoală, măi somnorosule, că toată viaţa ta numai 


că azi, miine, nu vom mai fi în stare să ne mai 
p  întreţinem nici pe noi, nici pe biata capră, care ne 
hrăneşte? Ce ne-om face dacă vom cădea la pat? 
Cine să ne îngrijească ? La asta tu nu te gindești ? 
Da”, bine, babă... reuși bătrînul să îngîne după po- 
- “topul de cuvinte. 

- Dar baba o știa pe a ei? 

— Nici un bine! Să-ţi intre în cap cele ce-i voi 
spune și să faci întocmai, că, de unde nu, cu mine 
nu vei mai avea zile bune ! 

— Bine, babo, bine, ci spune o dată ce-i cu tine şi 
ce-ţi poftește sufletul, că eu de voi putea am să-ți 
împlinesc dorința; doar ştii bine că toată viaţa 
ne-am înţeles, și am ascultat unul de celălalt şi am 
avut pace în casă. 

— Uite ce-i, Scoală-te să te pregătești de drum, să 
apuci pe calea care duce la tîrg. Prima viețuitoare 
ce-ţi va ieşi în cale, s-o iei şi s-o aduci acasă. Orice 
ar fi, orice s-ar întîmpla, îngrijim această vieţuitoare 
ca ochii noștri din cap, iar mai tirziu om vedea noi 
și folosul. 

— Păi, dacă-i vorba numai de atita, zise unchiaşul, 
eu mă pregătesc de drum și ce-o fi o fi ! 

Şi unchiașul noastru, cît ai bate din palme, fu gata 
pregătit de drum, cu traista la şold și toiagul în 
Taină, 

După ce-şi luă rămas bun de la babă, porni la drum. 
Tocmai răsărea soarele, cînd ajunse în dreptul pă- 
Gurli prin care trebuia să treacă pentru a ajunge la 
tîrg. În mijlocul drumului se tîra un puişor de şarpe, 
mic, mic, pe care unchiașul era cît pe ce să-l calce, 
dar se opri la timp și se uită la șarpe gîndindu-se 
ce să facă, Să-i dea una cu bita, să-i treacă durerea 
de cap, sau să-l ia şi să-l bage în traistă, că după 
spusele babei era prima vietate ce-i ieşise în cale ?, 

După ce se mai gîndi un timp, chibzui că e mai bine 
să ia puiul de șarpe şi să-l ducă acasă. Apucă şar- 
pele, îl băgă în traistă și făcu calea-întoarsă. 

Cînd îl văzu baba că s-a înapoiat așa de curind, 
să crape de necaz, nu alta. 

— Dar bine, măi omule, cum ne-a fost vorba ? se 
răsti baba la unchiaş. 


— Cum să ne fie, babo? Ti-am împlinit dorința, 


aşa cum mi-ai cerut tu, luînd prima vietate ce mi-a 
ieșit în cale, şi, băgînd mîna în traistă, scoase pu- 
iul de șarpe şi-l dete babei. Aceasta îl luă şi-i făcu 
culcuş într-un coșuleţ de nuiele. 

Bieții bătrîni se uitau la puiul de şarpe cum sta în- 
colăcit în culeușul pregătit de babă și nu ştiau ce 
să facă cu el, nu ştiau cu ce să-l hrănească, 

— Eu zic să-i dăm lapte, zise bătrînul, 

Şi-i turnară într-o lingură, cam pe jumătate, lapte 
de capră, din raţia lor. Cind se apropiară cu lin- 
gura de puiul de șarpe și acesta simţi mirosul de 
lapte, ridică capul și începu să sugă laptele, adevă- 
rat ca un şarpe, după care se încolăci din nou în 
culcușul său. din. coşuleţ. Bătrinii s-au bucurat vă- 
zînd că au cu ce-l hrăni fără cheltuială mare. 

Şi uite așa, bătrînii noștri nici nu simțeau cum 
trece timpul și erau bucuroşi că în casă mai e un 


suflet cu care să-și mîngîie puţinele zile ce le mai 


aveau de trăit, 

După un timp, băgară de seamă că puiul de şarpe 
cam crescuse, iar jumătatea de lingură de lapte a 
trebuit dublată, ba, de la un timp, nu-i erau de 
ajuns nici două, apoi nici trei linguri de lapte, ci 
tură siliți să-i dea cîte o cană întreagă, adică tocmai 
bine porţia unuia dintre bătrîni. Unde mai pui că 
din coșuleţul de nuiele au trebuit să-i facă culcușul 
într-un lădoi. 

Azi așa, miine aşa, pînă cînd, de la o vreme, bieţii 
bătrîni fură siliți să se mulțumească cu mămăligă 
goală, căci șarpele crescuse atit de mare, încît nici 
porţia celor doi nu-i era de ajuns. 

Văzind bieţii bătrîni că nu-l pot răzbi cù minearea, 
se hotăriră să meargă prin sat, să ceară ba cu îm- 
prumut, ba cu cerșitul, laptele trebuincios pentru 
hrana șârpelui. Dar, de la o vreme, oamenii din sat 
se săturară de atita pomană şi bieţii bătrîni de multe 
ori se întorceau cu oala goală. 

Ce să mai lungim vorba, veni timpul și şarpelui 
nostru nu-i mai ajungea nici o vadră de lapte; 
creştea şarpele pe zi ce trecea, pînă cînd deveni un 
adevărat balaur. ` 

Văzînd balaurul că bătrinii nu-l pot răzbi cu hrana, 
îl chemă la sine pe moșneag și-i grăi cu vorbă ome- 
mească : 

— Ascultă cu luare-aminte la cele ce am a-ţi spune, 
tată dragă! Nu-ţi fie teamă de mine, că nu ţi se 
va întîmpla nimic, Acum pregăteşte-te şi dă sfoară. 

în țară, răvaşe în oraşe, hirtii prin ţigănii, ca-n fie- 
care zi, din orice casă unde s-or afla două fete, una 
să-mi fie dată spre a o minca. Cei ce nu vor să se 
supună de bună voie, vai şi amar va fi de ei, căci 
eu cu puterea pe care o am, praf și cenuşe voi 
face din ei. 

“Cind bătrinii au văzut și auzit una ca asta, că şar- 
pele vorbește cu grai omenesc, avind o voce atit 
de puternică, de credeai că pereţii căsuţei lor n-or 
“mai rămîne întregi, fără a mai scoate o vorbă, se 
_duseră amîndoj în sat și spuseră oamenilor cele ce- 
E de balaur. În sat nimeni nu știa că bătrinii 
crescuseră în casa lor nenorocirea, ba nici nu le 
venea să creadă cele spuse de bătrini. 

Sfatul bătrinilor hotărî să fie dată balaurului una 
din cele două fete din prima casă a satului, a doua 
“zi altă fată, din a doua casă, şi așa mai departe. 
Părinţii fetei sorocite să fie înghițită de balaur au 
petrecut-o pină în apropierea casei balaurului. Jalea 
era mare, lacrimile curgeau şiroaie. După ce fata se 
despărți cu mare greutate de dragii săi, mai mult 
„moartă decit vie, se-ndreptă spre casa cu pricina. 
Balaurul, cum o văzu, numai ce se întinse pînă la 
"ea şi cît ai clipi din ochi o și înghiţi. ; 

Aşa urmară multe zile, balaurul înghițind în fiecare 
| zi cîte o fată. 

Acuma să vedeţi voi, dragii mei, că în satul ăsta cu 
“pricina.s-a întîmplat să trăiască un ţigan care avea 

o fată așa de frumoasă, de-n tot jurul așa ceva încă 
nu s-a pomenit, şi nici nu se va mai pomeni, că 
așa frumuseţe de fată nu se mai naște în veci, Ce 
mai vorbă lungă, la soare te puteai uita, dar la 
dînsa ba, de mîndră și frumoasă ce era. Dar cum 
bietului ţigan îi murise soţia, fu silit să se însoare 
a doua oară cu altă femeie, pentru a avea cine să-n- 
grijească de copilă. Însă nu-și găsi altă soaţă decît 
o femeie care avea și aceea o fată. Acuma, deși nu 
era așa frumoasă ca Kira, mama ei o-ndrăgea, că 
era doar a ei şi n-ar fi dat-o pentru nimic în lume. 
Ajunse rindul la casa bietului ţigan, să dea una 
din cele două fete nesăţiosului de balaur. S-a îm- 
potrivit bietul țigan să dea vreo fată, zicînd că el 
numai una are, ori balaurul ceruse de acolo unde se 
găsesc două fete. Dar sfatul bătrînilor găsind de cu- 
viință că și fata maşterii era îngrijită de el și minca 
ia aceeaşi. masă, însemna că era ca şi a lui, una 
din cele două fete trebuia dată balaurului a doua 
zi, 

— Ce să facem, femeie bună, spune şi tu, cum O 
scoatem la cap? Că, vezi tu, eu ţin prea mult la 
fata mea s-o dau balaurului, așa că... Dar tiganul 
n-avu timp să-și termine vorba, că maştera şi sări 
cu gura : 

—— Ascultă, bărbate! Cu mine nu-ţi merge, că 
doară nu-i fi vrind cumva s-o dau pe fata mea? 

Cu mine ţi-ai găsit-o? mai bine te las aici și mă 
duc cît văd cu ochii, decit să-mi pierd fata. 

După multă ciorovăială, tot femeia ieşi biruitoare 
şi-l convinse pe ţigan să-şi dea el fata. Biata Kira, 
auzind una ca asta, se duse la tatăl său şi-i ceru 
s-o ierte dacă i-a greșit cu ceva și să nu se supere 
dacă așa i-a fost sortit să piară, după care ea se 
duse pînă la mormîntul maică-si, să-și plingă acolo 
în liniște soarta nefericită care o aștepta. 

Ajungînd la cimitir, la mormîntul mamei sale, în- 


„cepu să bocească : 


Uschi, ușchi, gulie mamo ? 
Sicav man tu vareso, 

Ke o sap, o cior baro 

Chal agles moro sero !? 


Numai, ce să vezi, frățioare dragă, "minune |... Din 
cimitir se auzi glasul mamei sale : 

— Fi, afurisită de copilă, fie blestemat tatăl tău, că 
nu-mi daţi pace nici pe lumea cealaltă să mă odih- 
nesc ! Dar nu-i bai; te vei duce acasă și vei cere 
părinţilor tăi să meargă în nouă sate, să-ţi aducă 


—— 


1 Scoală, scoală, mamă dulce, 
Tu învaţă-mă ceva, 

„Că tiharul de balaur 

Capul vrea să mi-l mănînce 

mouă cămăși. Ai să le îmbraci şi așa te vei duce la 
balaur. 

Cînd va cere să te dezbraci, tu să-i răspunzi că 
atunci te dezbraci, cînd şi el își va lepăda o piele 
şi așa vei lepăda şi tu o cămașă; şi tot așa, pînă 
cînd va lepăda el nouă piei şi tu vei lepăda nouă 
cămăși. Acuma plecă și lasă-mă să mă odihnesc, că 
ceo mai fi, îi vedea tu. 

Kira nu stătu mult pe ginduri, ci degrabă se duse 
acasă și ceru ca părinţii ei să meargă numaidecit 
în nouă sate și să-i aducă nouă cămăși. 

Părinţii fetei se duseră în nouă sate şi cerură cete 
nouă cămăși de la oamenii mai înstăriți, care i-au 
dat cămășile cu dragă inimă, ştiind că și aşa biata 
Kira se va prăpădi. 

A doua zi dimineaţa, fata îmbrăcă cele nouă că- 
măși, însoţită de părintele ei și de maşteră, care-i 
plingeau de mită, știind că se duce la pieire. 

După ce se despărţiră, fata intră în casa balaurului. 
Cînd acesta îi spuse să se dezbrace, fata îi ceru să-şi 
lepede și el o piele. Şi aşa lepădară: unul pielea, 
iar Kira cămașa. Şi tot așa pină cînd fata a lepădat 
nouă cămăși şi balaurul a aruncat nouă piei. Dar... 
minunea minunilor! La așa ceva nu se așteptase 
nimeni, darmite biata Kira, care a rămas ca trăz- 
nită de uluială, cînd văzu că în locul bâlaurului i 
se întăţișă un tînăr chipeș cum altul ca el nu se mai 
văzuse pînă atunci. 

E} se uita la Kira cu dragoste şi din ochii-i ca Se- 
_ninut cerului se prelingeau pe obrazu-i ca marmura 
lacrimi de fericire, căci o dată scăpat de uricioasele 
piei de șarpe, scăpau și fecioarele pe care el ca 
balaur le înghiţise, 

„Acestea nu mai știau cum să mulțumească frumoasei 
Kira, care a scăpat pe fiul de împărat din blestem, 
căci fiu de împărat era, și pe ele din bezna în care 
"au fost ursite să stea poate pentru veșnicie. 

După ce tecioarele scăpate mai mulțumiră o dată 
frumoasei Kira, se îndreptară fiecare spre casele 
lor, primite fiind cu bucurie și dragoste de către 
părinții lor. 
Rămînînd în casa bătrinilor cei doi tineri, tinin- 
du-se de mînă, nu se mai săturau privindu-se. 

“Vestea se răspîndi ca gindul, nu numai în sat, ci 
în toate colţurile împărăției în care domnea Lola 
Împărat !, care aflind şi el vestea cu minunea cea 
mare, dete poruncă să i se pregătească cele trebui- 
cioase de drum, spre a se duce la faţa locului, să 
se încredințeze cu ochii săi de adevărul spuselor. 
“Mai dădu poruncă să se pregătească cea mai fru- 
“moasă trăsură din cele pe care le avea, lucrată din 
aur și împodobită cu pietre prețioase, la care au 
fost înhămaţi șase eai albi ca spuma laptelui, 


1 Roșu- Împărat. . 

După ce toate au fost pregătite după porunca și voia 
împăratului, trimbițaşii au dat semnalul de plecare, 
suflind din trîmbiţe și surle. Alai mare porni, în 
frunte mergind călare împăratul, urmat de domnii 
cei mari şi cei mici, apoi urma trăsura cea frumoasă, 
goală, străjuită de un regiment de cătane tinere, 
tot unul și unul. Pe unde treceau, fetelor le sfirtiau 
călcfiele, iar ochii aruncau văpăi de foc spre voinicii 
cu mustăcioarele răsucite. Dar să le lăsăm pe bietele 
fete să-și lungească mult şi bine gîtul privind oas- 
tea de tineri chipeși, care acum n-aveau grija lor. 
Împăratul, ajuns o dată la casa celor doi bătrîni, 
descălecă. şi ceru pe dată să-i fie înfăţișaţi cei doi 
tineri. Se minună de frumuseţea fetei, pentru că 
lui, ca împărat, așa frumusețe încă nu-i fusese dat 
să întilnească, dar mai tare se minună cînd își re- 
cunoscu feciorul, frumosul Kirişki, care a fost vră- 
jit de Mamon şi prefăcut în şarpe, spre a-i face 
împăratului zile amare, căci prea bun și milostiv 
era ca împărat. Kirişki, cînd îşi văzu părintele drag, 
nu mai putu de bucurie, se îmbrăţişară tată și fiu, 
plângînd ca doi copii, mulţuminid cerului şi frumoa- 
sei Kira, care de n-ar fi fost, apoi Kirişki și în 
ziua de azi ar fi purtat pielea cea de balaur, adu- 
cînd groaza în rîndul oamenilor, 

Împăratul hotărî ca celor doi bătrîni, care îngrijiră 
de șarpe cu atita dragoste, să li se ridice în locul 
căsuţei, un palat cu toate cele cuvenite, să trăiască 

de aici înainte, cîte zile or mai avea, ca împărații. 
Avea bătrina de aici înainte „zroaie“ care o îmbrăca 
şi o dezbrăca la fel ca pe doamnele cele mari; la 
fel bătrînul avea „inaș“ care și mustaţa i-o răsucea, 
ungînd-o cu pomadă frumos mirositoare, de cre= 
deai că bătrînul, grof mare, â fost de cînd îi lumea. 
Ce să mai vorbesc de slugi, slujnice, bucătari, gră- 
dinari și aşa mai departe ; dar la masa lor nu lip- 
seau niciodată oameni și copii nevoiaşi, care erau 
hrăniţi și îngrijiţi cu mare cinste, ` 
Acestea împlinițe fiind, împăratul incălecă pe cal, 
prințul Kirișki şi cu frumoasa Kia se suiră în ca- 
leașca pregătită anume pentru ei și s-au îndreptat 
împreună cu toată gloata, care venise pînă aci, spre 
palatele împărătești. 3 
Pe drum, cătanele își găsiră fiecare câte o fată fru- 
moasă, din acelea ce și-au lungit giîtul uitindu-se 
după ei ducindu-le în cetatea împărătească, căci 
pentru aceasta au avut slobozenie chiar de la îm- 
părat, *. 
Apoi, să fi trăit și să fi văzut pe acele vremuri 
nuntă, cum în zilele noastre așa ceva nù se mai po- 
meneşte ; un regiment de cătane miri și tot atitea 
fete mirese, Dar cei mai frumoşi şi mai mîndri din 
{oti au fost Kirișki şi Kira, 
Nuntă àceasta de neuitat a ţinut nici mai mult, 


nici mai puţin, o |ună de zile în cap. 

Fost-a acolo băutură şi mîncare atita, că nu numai 
oamenii, ci şi ciinii şi mîțele aveau foalele ca doba. 
Apoi, împăratul împărţi împărăţia în două, dînd ju-. 
mătate din c:: fiului său, pe care-l numi crai : Kirișkia 
Crai. 

Şi au trăit în pace şi fericire multe zile în şir cei 
doi tineri, îndrăgindu-se pe zi ce trecea tot mai 
mult, 

De la o vreme, crăiasa rămase însărcinată, dar chiar 
în timpul ăsta, craiul nostru primi o scrisoare, de 
la Kalo-Împărat t, prin care îi făcea cunoscut să se 
pregătească de război, 

Acuma, să vedeţi domnia voastră cum stăteau lu- 
crurile în acele vremuri : Kalo-Împărat, deşi toată 
viața nu făcuse altceva decit să se războiască cu 
alte împărăţii, de la o vreme se săturase de atita 
vărsare de sînge, astfel că își puse de gind ca din 
jafurile adunate şi din birurile mari pe care erau 
datoare să i le dea împărăţiile supuse, s-o ţină nu- 
mai în petreceri, zi şi noapte. 
Și chiar aşa şi făcu : zilnic se goleau butii întregi de 
vin, cirezile de vite, turmele de oi şi porci se topeau 
văzînd cu ochii. 

Se bea şi se mînca nu glumă: pivnicerii nu pri- 
dideau cu căratul buţilor cu vin, iar bucătarii cu 
friptul vitelor în frigările cele uriaşe. 


1 Negru-Împărat. 

Însă, vorba-i că din grămada din care tot iei şi de 
pus nu mai pui, o dată şi o dată tot se termină, 
Aşa se întîmplă și în împărăţia Împăratului Kalo. 
Cînd văzură că nu mai au ce bea şi ce mînca, înăl- 
țară ruguri mari de foc, în care fură jertfite nouă 
copile tinere, fiecare în vîrstă de nouă ani. Așa le 
cerea legea lor, atunci cînd voiau să aibă sfatul sau 
ajutorul duhului căruia se-nchinau : Mamono. 
Acesta nu se lăsă prea mult rugat și apăru la pri- 
mele mătănii făcute de drept-eredincioşii lui, în- 
soţit de clocotul iadului, de sunetul surlelor, de tu- 
nete şi trăsnete şi înconjurat de cele mai groaz- 
nice și uricioase gadine, ce azi cu greu se mai pot 
vedea. 

Cu cel mai fioros glas ce a putut fi auzit vreodată-n 
lume, îi sfătui : 

— Nenorociţilor ! Nu mai aveţi ce bea, nu mai aveţi 
ce minca, lenea s-a cuibărit în ciolanele voastre de 
trîntori !... Nu se trăieşte astfel în lumea asta, ci 
prin trudă şi bătaie de cap. Voi vedeţi bine că ve- 
cinii voştri -— Lolo-Împărat și fiul său Kitrișki-Crai 
trăiesc în pace şi fericirea domnește în împărăţia lor. 
Nimeni nu-i supără nici. cît negru sub unghie ! 

Un rău le-am făcut eu, cînd l-am prefăcut pe Ki- 
rişki în şarpe, şi şarpe ar fi rămas pină-n ziua de 
azi, de nu se nimerea să-l scape Kira, cum și-n ce 
fel, nici eu nu-mi pot da seama, măcar că am scor- 
monit peste tot să aflu. 

Dar îi viu eu și acesteia de hac! 

Voi să aveţi grijă de Kirişki-Crai, apoi pe bătrinul 
împărat lăsaţi-l numai în mîna mea. 

Nu mai staţi pe gînduri, ci iute, cu foc şi pară să 
pustiiți împărăţia vecinilor voştri !... 

„— O, Mamono, întunecatul nostru stăpîn ! Nu-i chiar 

„aşa de uşor să lupţi contra lui Kirişki-Crai, căci 

; ăsta e mai voinic ca mine și are o oaste numeroasă 

"și mai bine pregătită ca a mea. În prima zi mă va 
nimici. N-am curajul să lupt împotriva lui, grăi cu 

„teamă Kalo-Împărat. 

"— Eşti ca o femeie netrebnică și fricoasă, îl ocări 
Mamono. Te întreb : cîte războaie ai pierdut de cînd 
mi te-nchini mie ? Spune, câte ?... Ori crezi că acuma 
mă voi lepăda de tine şi voi lăsa pe cel mai aprig 
dușman al meu să fie biruitor ?... Aşa ceva să nu-ţi 
treacă prin cap, că m-oi face luntre şi punte, şi 
pînă la urmă vei reuşi să zdrobești toată oastea ve- 

cină. | 

La îndemnul lui Mamono, Kalo-Împărat trimise scri- 

soare vecinului său. 

Se uită Kirişki-Crai cînd la scrisoare, cînd la 

Kira și tristeţea îi cuprindea toată făptura. 

Nu s-ar fi dus el bucuros să se războiască cu îm- 

părăţia vecină, ci căută pe toate căile ca prin bună 

înțelegere să ajungă la o împăciuire dreaptă şi să 
pună capăt pentru totdeauna "neînțelegerilor. Dar, 

ţi-ai găsit. Toate încercările fură zadarnice, căci 
dușmanul nu voia cu nici un preţ să bage în seamă 
cererile craiului, și năvăli în ţara lui Kirișki-Crai. 
Acesta strînse o oaste numeroasă și porni în fruntea 
ei, în întimpinarea dușmanului. Dar cînd credeau că 
au nimicit oastea dușmană în întregime, ca din pă- 
mâînt răsăreau alte puhoaie de ostășime în rîndurile 
duşmanilor. 

Pe drept se întrebau cu toţii de unde răsărea atita 
ostăşime ? Aici nu putea fi lucru curat, cînd ve- 
deai cu ochii cum cade ultimul ostaș, cum fuge mîn- 
cînd pămîntul Kalo-Împărat, dar se reîntorcea cu 
alte puhoaie. 

Măcelul fu atit de mare, că pe cimpul de bătaie 
sîngele scurs din atîtea vieţi omeneşti ajungea pînă 
la brîu... Dar lupta nu slăbea nici într-o parte, nici 
în alta... 

În acest timp, la palatele crăiești, se aștepta pri- 
mul scîncet de copil crăiesc, căci crăiesei-Kira îi 
sosise ceasul să aducă pe lume copilul. 

Nimănui nu-i era îngăduit să tulbure liniștea ce 
domnea la palat, ca nu carecumva să-i facă rău 
crăiesei, pe care o iubeau cu toţii ca pe mama lor, 
ca pe sora lor sau ca pe copilul lor. 

Lîngă patul crăiesei sta de veghe mama cea vitregă 
— Baba Boghea — care fusese adusă în acest scop, 
ca singura rudă în lume pe care o mai avea. 

Ei, dar în capul ei, baba clocea ceva... Nu vedea 
cu ochi buni norocul ce dase peste Kira, pe cînd 
draga ci de fată, Kali-Boghea, nu era învrednicită 
nici măcar cu o privire din partea vreunui flăcău. 
„Să fie fata mea chiar aşa de urită ?“ se tot întreba, 
căci ea o vedea cea mai frumoasă fată din lume, 
la fel ca cioara, care nu vede alți pui mai frumoşi 
ca ai ei. 
Acu’ ce să mai lungesc vorba, destul că sorocul 
naşterii sosi și crăiasa dădu naștere nu unui băiat 
— asa cum se așteptau supuşii — ci... ci la doi feti, 
cum îi cașul proaspăt, cu părul totul şi cu totul de 
aur, jucindu-se în minuţe cu două mere de aur. 
Erau așa de frumoși, că strălucirea soarelui părea 
întunecată faţă de strălucirea şi frumuseţea lor. 
RBaba-Boghea, care-şi făcuse planul mai înainte, 
împreună cu fiică-sa — pe care o adusese în taină 
la palat, o apucă pe biata Kira şi o azvirli de pe 
fereastră, în tăul cel fără de fund, ce -se afla în 
faţa palatului. 
Steaua crăiesei însă n-a apus încă, aşa că soarta 
ei prea bună n-o lăsă să piară, ci în clipa cînd atinse 
luciul apei din tăul cel fără fund, se preschimbă în 
rață, care începu a înota în apa tăului. 
În locul crăiesei, baba o puse pe fiică-sa în pat lingă 
cei. doi feţi, îmbrăcînd-o cu hainele cele mai scumpe 
ale crăiesei, doar, doar, va arăta mai frumoasă. 

La primul miez de noapte, cînd toţi cei de la palat 
dormeau duşi, rața cea din tău se apropie de fereas- 
tra copiilor săi, cîntînd cu jale mare : 


Măre cuci racle ușchen, 
Tumaro dad te janela, 
La Pogheas vo nașavela ! + 


Dar cum toţi dormeau buștean, glasul raţei nu fu 
auzit decît de Baba-Boghea și de Cenușotea craiu- 
lui, Acesta nu era altul decit omul care prin fel de 
fel de năzdrăvenii îl înveselea pe crai ; culcușul şi-l 


“avea lîngă vatra căminului, în cenușă, de unde își 


avea şi porecla. 

Așadar, Cenuşotea, dacă auzi cîntecul raţei, numai 
ce sări o dată în mijlocul camerei și scuturîndu-se 
zdravăn, întunecă odaia cu praful de cenuşă. Se duse 
pînă la fereastră, să vadă ce poate fi, cînd colo nu 
văzu decît o rață albă plutind pe tăul cel fără fund, 
Urmară încă două nopţi de-a rindul, fără a fi băgat 
în seamă cîntecul jalnic al raţei. Dacă văzu rața 
că nimeni nu-i vine într-ajuor, se dete peste cap și se 
prefăcu din nou așa cum a fost Kira mai înainte de 
a fi aruncată în tău. Trecînd sorocul celor trei zile 
și vraja nemaiputind fi desfăcută, biata de ea tre- 
bui să părăsească meleagurile atît de dragi. 


1 reziţi-vă, copiii mei, 
Tatăl vostru dac-ar şti, 
Pe Boghea o ar goni! 

Nu ştia ce să facă, înevtro s-o apuce, căci nu mai 
avea pe nimeni în lume care să-i dea vreun sfat, 
se gîndi totuşi să meargă la mormîntul mamei sale, 
să-și verse acolo tot amarul. Cînd ajunse aici, în- 
cepu să se tînguie : 


Ușchi, ușchi, gulie dale, 
Sicav man tu vareso, 

Ke e Kali-Boghea, pale 
Camel te khal mo şero !! 


Nici nu sfirşi bine de bocit, biata Kira, că întregul 
cimitir se cutremură de zece ori mai straşnie ca 
prima oară. Şi asta nu din pricina că maică-sa s-ar 
fi supărat, ci biata de ea încurcase mormintele şi nime- 
rise la alt mormînt, la cel a lui Kharchiar-Faurul- 
Lumii. R 
— Ferice de tine, Anoa Kira, că bună ţiţă ai 
supt ! Norocul ţi-a îndreptat Paşii la mormîntul 
meu, altfel, nimic nu isprăveai, Acuma, uite ce ai 
£ făcut, fata mea : apuci drumul care merge spre 
oare-răsare ; la cale de nouă poşte ai să dai peste 
prg mcă, în care de cînd am adormit somnul 
ia PS de Yeci pimeni n-a Mai călcat. O dată ajunsă în 
ă 

făuriște, v vei săpa în mijlocul ei, pînă la o adincime 


i 3 Şcoală, scoală, dulce mamă, 


Si invață-mă ceva, x 
Căci Kali-Boghea iară 


Capul să-mi răpună vrea ! 

de nouă picioare : vei da peste barosul şi nicovala” 
mea, vechii mei prieteni credincioși. Vei izbi cu ba- 
rosul în nicovală de nouă ori: vor veni feciorii mei 
în număr de nouă, ei cunoscînd semnalul prin care ` 
îi chemam cînd aveam de pus ceva la cale. 
Să le spui că ai vorbit cu mine și eu, tatăl lor, le i 
cer să-ţi făurească un paloş din oţelul ce se află în- 
gropat la încă nouă picioare sub nicovală. Dar să 
le mai spui că acest paloș trebuie făcut din nouă= 
zeci şi nouă de lovituri de baros, fiecare dintre ei 
trebuind să dea nouă lovituri; nici mai mult nici 
mai puţin, altfel paloșul nu va preţui nici cât o, 
ceapă degerată... 

— Dar bine, prea bunule Kharchia, am priceput eu” 
tot ce mi-ai spus, numai un singur lucru nu-i limpede 
pentru mine : cum poate fi făcut paloșul din nouăzeci 
și nouă de lovituri de baros, dacă fiecare din cei 
nouă feciori are dreptul numai la nouă lovituri ?.., 
Asta ar însemna doar optzeci și una de lovituri, 
Aşa că pînă la nouăzeci și nouă... 

=- Ei fata mea, grăi din nou Kharchia-Faurul-Lumii, 
păi nu mi-ai dat răgaz să-mi gat vorba : feciorii 
mei yor da câte nouă lovituri de baros, alte nouă 
vei da și tu, iar celelalte nouă — am să vin eu la 
miezul nopţii — vor fi date de mîna mea. 

Acest paloș o dată făcut, va fi arma cea mai de 
temut în mîna cui s-ar afla: va avea tăria și iu-, 
feala oțelului färă pereche în lume, fiind singurul 

şi cel mâi bun oţel găsit de mine în decursul celor 
nouă sute de ani cît mi-a fost dat să trăiesc pe 
vămînt ; va avea puterea şi curajul celor nouă fe- 
ciori ai mei; nu-i va lipsi nici isteţimea şi deștep- 
tăciunea celeia care-i va da a nouăzecea lovitură de 
baros ; apoi, draga mea, să mai ştii că după cum mie 
nu mi se mai poate face nici un rău, tot asa nu i se 
va putea întimpla nimic celui sau celei ce-l va purta. 
Acum du-te și fă după cum ţi-am spus, şi cind vei 
auzi a nouăze i şi noua lovitură de baros, degrabă 
să dai fuga la făurişte, să pui mina pe paloş, ca nu 
care cumva să-l ia altul. Apoi te vei duce în ajuto- 
rul soţului tău iubit și veţi înfringe pentru totdea- 
una dușmanul, Fii binecuvîntată, fala mea, şi mergi 
cu bine ! 

O dată acestea spuse, Kharchia nu mai scoase nici 
un cuvînt, făcindu-se liniște și Kira nu mai auzi 
altceva decît bătăile inimii sale, 

Se ridică de pe mormiut și tinu drumul care i-a 
fost arătat. În zori sosi la făuriște, începînd să scor- 
monească pămîntul cu o casma veche ce se afla. 
acolo. 

Cînd ajunse cu săpatul la o adincime de nouă pi- 
cicare, dete peste nicovala şi barosul faurului. Izbi 
cu barosul de nouă ori în nicovală, aceasta scoţind 
un sunet atât de puternic, de credeai că ţi se sparg 
urechile. Trebuie că sunetul acesta grozav să se fi 

auzit hăt departe. Destul că la vreme de vreo cîteva 
ceasuri, se iviră cei nouă feciori ai faurului, toţi voi- 
nici ca niște tauri. 
Cei nouă, gata de harţă, tunară într-un singur 
glas : 
- Care a fost îndrăzneţul, care a avut curajul să 
dea semnalul știut numai de Kharchia, tatăl nos- 
tru? 

- Eu, le răspunse Kira din grabă. 
Si uite ce, și uite cum, le povesti cu de-amănuntul 
tot ce-i spusese bătrinul faur. 


Cei nouă își suflecară mînecile, scoaseră nicovala 
și barosul și mai săpară încă nouă picioare în adîn- 
cime, dînd peste oţelul de care pomenise bătrinul 
faur. Se puseră numaidecit pe treabă, dînd fiecare 
cîte nouă lovituri de baros în oţelul cel fără de 
nici o formă. Cei nouă avuseseră de grijă să-l în- 
roşească în foc și să-l întoarcă, cînd într-o parte, 


cînd în alta, dindu-i cea mai meșteșugită înfă-. 


țişare de paloș, așa că la a optzeci şi una lovitură 
paloşul era aproape gata. 

Îi mai dădu și Kira încă nouă lovituri, terminînd 
treaba chiar cînd cocoşii începură să pile de mie- 
_ zul nopţii. 

În clipa aceea se ivi ca din pămînt Kharchia, fa- 
urul cel bătrin, la vederea căruia cei nouă feciori 
căzură cu faţa la pămînt. Dădu ultimele lovituri de 

Daros. Loviturile erau așa de -straşnice, încît din 
paloș săreau scînteile, ajungînd pînă la nouăzeci 
și nouă de poște depărtare, iar sunetul era atit de 
puternic, de se cutremurau dealurile și munţii. Cei 
nouă feciori și Kira stăteau cu faţa la pămînt, as- 
upîndu-și urechile. 

Kira, care număra loviturile de baros, la ultima 
lovitură, cît ai clipi din ochi fu la paloș, punind 
mîna pe el... Se repeziră ei Și cei nouă feciori ai 
faurului, dar cu întârziere, căci paloşul de acum se 
afla în mîinile Kirei, care văzu că în afară de cei 
nouă au mai răsărit ca din pămînt o mulţime de 
pacitanii, care nu semănau nici a gadine, dar nici 
`a oameni. Cind se întoarse spre ei, aceștia s-au 
făcut nevăzuţi, luîndu-și tălpășița cu coada între 
picioare, pierind după cum s-au şi ivit. 

Kira mulțumi celor nouă feciori pentru ajutorul 
dat, dar faurului nu-i mai putu mulţumi, că acesta 
se făcuse nevăzut, 

Nu mai stătu mult pe gînduri, ci porni de-a drep- 
tul spre cîmpul de bătaie, unde soţul ei iubit, îm- 
preună cu o mînă de oameni ce-i mai rămăseseră, 
se luptau pe viață şi pe moarte. Dar se vedea cât 
colo, că pieirea lor se apropia pe fiece clipă, duş- 
manul — sau mai bine spus Mamono — aruncase 
în bătălie toate puterile pe care le mai avea, dîn- 
du-e înfăţişare de oameni. 

Acuma, Kalo-Împărat stătea în fruntea armatei 
såle fără teamă, văzînd cum slăbise oastea Craiului, 
acesta luptînd doar cu o mînă de oameni. 

La o vreme, cînd craiul își pierduse orice nădejde, 
văzînd “armată dușmanului din ce în ce mai nu- 
meroasă, se trezi alături cu un ostaș picat parcă 
din cer şi pe care n-avea de unde să-l cunoască, 
Crezu că îi vreunul din partea dușmanilor : ridică 
paloșul și-l lovi drept în creștetul capului... Dar, 
minune !... În loc să cadă ostașul zdrobit de: lovi- 
tură, se rupse paloşul craiului în nouă, rămînînd 
în mînă doar mînerul. La vederea celor întimplate, 
mâna de oameni ce-i mai rămăsese craiului săriră 
cu toţii asupra ostaşului necunoscut lovindu-l care 
pe unde apuca cu buzdugane, paloșe, sulițe şi alte 
arme ce erau în acele timpuri, dar nu reușiră să 
facă altceva decit să-și fringă armele, răminînd 
cu mîinile goale. Duşmanul, care atita așteptase, la po- 
runca împăratului dădu năvală asupra celor în ne- 
putință de a se mai apăra, cu gîndul să-i nimi- 
cească cu totul... Însă ostaşul cel necunoscut, tinu 
piept singur acestei armate numeroase : unde lo- 
vea el cu pâloşul, făcea potecă-ntre duşmani, iar 
aceştia, dacă reușeau să se apropie de el, își frin- 
geau armele în mii de bucăţi, ca apoi să fie 
omoriţi fără cruțare de către ostaşul cel necu- 
noscut. 

După o zi de luptă criîncenă, singele, curgea ca o 
Dunăre, iar stirvurile celor împelițaţi formau munţi 
întregi, nemairăminînd nici sămînţă din ei. În în- 
vălmășeală pieri Kalo-Împăratul, ba chiar și Ma- 
mono n-avu o soartă mai bună, căci în clipa cînd 
văzu că oastea rămase fără comandă, trecu el 
însuși în fruntea ostașilor, îndemnindu-i să lupte 
din toate puterile. Dar avură cu toţii aceeași 
soartă, 7 

Kraiul Kirişki căzu în genunchi, mulțumind cu 
lacrimi în ochi binefăcătorului ce-i venise într-a- 
jator. Îi sărută mîinile, nişte minuţe gingaşe ca de 
copil, iar ostașii ce-au mai rămas în viață îl pur- 
tară pe umeri, ducîndu-l pînă la palatul craiului. 
Înainte de a se duce să-şi vadă crăiasa, Kirișki- 
Crai „porunci ca tinărul viteaz să fie îmbăiat și 
îmbrăcat după pofta inimii și apoi să poftească la 
masă spre a fi cunoscut și de crăiasă, după care se 
indreptă spre odăile crăiesei, arzind de dorul de a 
a vedea. 

Cînd ajunse la ea și vru s-o îmbrăţișeze, se dădu 
un pas înapoi, frecîndu-se la ochi, crezînd că nu 
mai vede bine, că nici cum nu-i venea a crede că 
cea din pat să fie soţia lui. 

—- Unde-i crăiasa mea cea frumoasă pe care am 
iubit-o ca ochii din cap, căci cea pe care o văd în 
pat n-am de unde s-o cunosc? întrebă craiul, scos 

din minţi, încît Kali-Boghea, își trase plapoma cea 
de mătase pînă peste cap. 

Dar Baba-Boghea nu-și pierduse capul și gudurîn- 
du-se pe lingă crai ca un căţeluş îi zise : 

— O, luminatul nostru Crai! se poate ca Măria-Ta 
să nu-ţi mai cunoşti nevasta ?... Este prea adevărat 
că nu mai e așa cum Măria-Ta o știe, dar schimbarea 
asta îi urmarea nașterii grele pe care sărmana cră- 
iasă a avut-o. Şi baba îi arătă cei doi copii cu pă- 
tul de aur, jucindu-se cu cele două mere de aur, 
Ja pieptul lui lali-Boghea. 

Dar craiul nicicum nu se putea dumiri. 

O ţinea într-una că asta nu poate fi crăiasa lui, 
oricum s-ar fi schimbat după naşterea celor doi 
copii. 

Se grăbi să iasă din odăile crăiesei şi se hotări 
să-l primească pe viteaz singur, fără crăiasă. 

Dete poruncă să fie adus cu mare alai preacinsti- 
tul oaspete. 

Slujitorii cei mai de seamă se rînduiră pe două 
părţi, îmbrăcaţi în haine scumpe. 

Trâmbiţașii dădură semnalul de începerea marelui 
ospăț dat în cinstea unui viteaz aşa de însemnat, 
Primii sosiră curtenii şi marii dregători, urmaţi de... 
Crăiasa Kira, căci, cred că aţi ghicit că viteazul 
cel voinic nu putea fi altcineva decît Kira cu palo- 
şul] său făcut de faurul Kharchia. 

/ 
Craiul-Kirişki credea că este pradă unui vis ciudat, 
De cîteva clipe își părăsise crăiasa, care arăta atit 
de înspăimântător, încât nici nu putu sta în odăile 
ci, şi iat-o acum mai frumoasă de cum o știa. 

Dar, scumpa mea crăiasă, ce-i jocul ăsta de-a baba 
oarba, pe care-l jucaţi cu mine? Ce ai făcut de 
te -ai urîţit în halul în care te-am văzut numai acum 
cîteva clipe, neputind nici măcar să te pri- 
vese ? 


— Eu sînt viteazul care te-a scăpat de urgia lui 
Mamono, de data asta pentru totdeauna. Cuvine-se 
ca acest palog cu care am T minuni să-l porți 
de azi încolo tu scumpul meu crai.. 

Apoi începu: să-i: povestească tot ce a pătimit de 
cînd a plecat în război şi pînă în clipa de 
faţă, f 

Cenuşotea. craiului, care era şi el de față, cînd se 
scutură. oò dată, înnegri odaia: cea: mare de ospeţe 
cu praf de cenușă — şi, ba plîngînd, ba rîzad — 
adeveri cele spuse de- crăiasă, căci lui i-a fost dat 
să audă trei nopţi la rînd cîntecul plin de jale al 
rajet dintăul cel fără de fund. Apoi ceru : 

— Luminăţia Ta, îi păcat să vă pătaţi mîinile- cu 
pedepsirea celor două scorpii. Lăsaţi-le în seama 
mea, Voi ști eu cum să le pedepsesc: ochi pentru 
ochi, dinte pentru dinte. 

— Facă-se voia ta ! încuviinţă craiul. 

"Ca fulgerul: se repezi Cenușşotea în odăile în care 
se mai tolăneau pe perne de puf şi plăpumi de 
mătase cele două scorpii. Nici una, nici două, puse 
“mîna pe babă, azvirlind-o pe aceeași fereastră în 
tăul cel fără de fund, apoi întorcîndu-se la Kali- 
 Boghea o tiri şi pe aceasta din pat, aruncînd-o în 
~ acelaşi tău : în locul unde au căzut cele două nele- 
 giuite, pe dată s-au ridicat două stane de piatră 
neagră, parcă învechită de vreme. 

| Apoi, întorcîndu-se în sala cea mare, în care ospă- 
"4ul abia începuse, înveseli mesenii cu glumele şi 
- năzdrăvăniile pe care le făcea, ` 

T Şi cei doi tineri crai mai trăiesc şi azi, de n-or fi. 
murit cumva — împreună cu cei doi minunaţi copii, 
iar eu ; 


La ospăţul cu pricina 

Nu vă mint — mă bate vina. — 
Post-am şi eu nechemat, 

D-aia nici n-am apucat 

Să mănine, căci m-am grăbit, 
Basmul de l-am povestit. 


RUJA ALEXANDRU-GRIBOUCHY 


Manţica 


(basm ţigănesc) 


SE SPUNE că mai demult, cînd minunile 
nu erau rare, într-un sat îndepărtat, sau mai bine 
spus, la marginea acelui sat, trăia un biet ţigan, 
care avea atîția copii cîte găuri într-un ciur; ba 
— să-mi fie cu iertare — cu unul mai mult. 

Ce să vă mai spun, că erau atiţia în căsuţă acolo, 
de nici nu mai aveau loc unde să doarmă, nici pe 
jos măcar ; unii, mai uşurei, dormeau pe cuiele bă- 
tute în pereţi. Seara, tirziu, cînd în tot satul nu 
se mai vedea nici o lumină, în casa ţiganului lampa 
ardea pînă-n zori, căci mulţimea copiilor nu-şi mai 
afla locul, fiecare căutînd să-și găsească un col- 
țișor de dormit, din care cauză în casă nu era chip 
de dormit; era o zarvă şi un tămbălău în casa 
aceea, de credeai că-i muzica regimentului de că- 
tane din Bălgrad. 

— Scoală, măi uscatule, de sub scaun, că acolo e 
locul meu ! striga unul. 

— Ce cauţi pe cuiul meu, măi deşiratule! zbiera 
altul. 

— Aici sub masă, în stinga, am dormit eu, măi 
colţatule ! se văicărea un altul. 
Care era mai voinic îl trăgea pe cel slab la o parte, 
cuibărindu-se el în acel loc: cel slab primind pe 
deasupra și cîte un ghiont sau cîte un picior în 
spate, de la cel de-al treilea, peste care era împins, 
Cei de pe cuie erau traşi peste cei de jos, de la 
care — dacă aveau noroc să nu primească pe sub 
coaste — se alegeau cu nasul turtit sau cu cite un 
cucui în cap. j ; 
Şi uite-aşa, ciorovăiala nu se termina pînă în zori, 
cind obosiţi de atitea îmbrinceli, dormeau claie 
peste grămadă, pînă tîrziu... 
Bietul ţigan n-avea ce le mai face: mai scărmăna 
el pe unul, mai altoia pe altul, dar nu-și putea 
pune mintea cu mulțimea aceea de copii, c-apoi a 
doua zi n-ar mai fi fost în stare să tragă coasa. Ce-i 
drept că printre acești copii gălăgioși și veşnice por- 
niți pe harță era unul pe nume Manţica. Acesta era 
cu totul altfel decît fraţii săi. Era mai, blînd, mai 
cu judecată, nu se certa cu nici unul din fraţii săi, 
ci căuta să-i împace în tot felul. De multe ori își 
împărțea bucata de piine sau mălai cu fraţii săi 
mai mici. 
Într-o bună zi, Manţica ceru bătrinului să-i aducă 
din sat o cămașă şi o pereche de izmene, mai ca 
lumea, că cele pe care le avea erau ferfeniță, de 
nu se mai țineau nici petecele pe ele, 

— Apoi, bine, măi Manţica, ce ai tu de gînd să 
faci cu ţoalele astea ?... Ori ai de gînd să te-nsori ? 
se miră bătrînul, cînd auzi ce-i cere fiul său. 

— Da’ de unde, tată, n-am gînd de însurătoare, ci 
vreau să mă duc în lume, să-mi cîştig pîinea singur į 
m-oj băga undeva slugă, doar și așa îţi rămîn dès- 
tule guri de hrănit. 

— Dacă asta ţi-e dorinţa, iaca, mîine, voi munci 
la stăpîn pentru ţoalele tale, iară voi miine veţi 
pune gura-n pod, că nu cred să-mi dea stăpinul 
mai mult pentru o zi de lucru. Şi a doua zi seara, 
bătrînul se-ntoarse cu o cămaşă şi niște izmene 
destul de bune, în schimb mîncare... joc! Apoi să 
fi văzut, mamă dragă, urlete şi ţipete, căci toţi co- 
piii erau rupţi de foame. Începură a-l blestema pe 
Manţica, din pricina căruia trebuiau să se culce 
nemîncaţi. > 

Manţica, răbdător cum era, nu scoase nici un cuvînt, 
ştiind că frații săi au dreptate. 

A doua zi de dimineață, se îmbrăcă cu cămaşa și 
izmenele aduse de tatăl său, îşi legă cu o sfoară 
un briceag la brîu şi porni la drum în lumea mare, 
să-și încerce norocul. 

Merse el, merse, pînă ajunse într-o pădure mare 
și deasă. De la un timp simţi că maţele-i cîriie de 
foame ; şi tot cu ochii pe sus, doar, doar va da 
peste ceva poame sălbatice, se-ncurcă în nişte mä- 
răcini. Cînd reuși să se descurce din acei mărăcini 

Wlestemaţi, se trezi gol puşcă, cum îl făcuse mai- 


„că-sa: cămașa și izmenele îi atîrnau pe mărăcini, 


numai zdrenţe, nerăminîndu-i altceva decît bri- 


ceagul. 


Acuma, ce era să facă bietul de el? Să se-ntoarcă 
"acasă gol... nici vorbă. Să meargă mai departe așa, 


pt 


Jumea ar crede că nu-i sănătos la eap. Se gîndi, se 
răzgîndi, pînă ce-i trecu prin cap să se îmbrace 


"cu scoarța vreunui copac din pădure. Alese o ră- 
“chită și, cu briceagul, crestă cîteva fişii de scoarță, 
„pe care şi le înfăşură pe corp. 

“Cînd treaba fu terminată, numai ce se trezeşte în 


faţă cu o namilă de urs, venind în două labe spre 
el... Bietul Manţica, de frică, îngălbenise și tremura 
ca varga. Cînd mai, mai să leşine de spaimă, aude 


0 voce omenească : 


— Nu-ţi fie teamă, Manţica, nimic nu ţi se va în- 
timpla : poate norocul mi te-a scos în cale, și de 
va fi aşa, apoi n-are să-ți pară rău. Vino cu mine 
şi slujeşte-mă trei zile și răsplata va fi împără- 


" tească. Urmează-mă şi te ospătează întîi, că ştiu că 


ţi-o fi foame. După ce spuse acestea, ursul, căci 
el vorbise, o luă binișor pe o potecă, urmat de 
Manţica, mai mult mort decît viu, căci de 
frică nu scosese un cuvînt cel puţin. 

Ajunseră la un birlog, a cărui intrare era stră- 


" juită de un pietroi mare cît toate zilele. Dete ursul 


pietroiul la o parte ca pe o jucărie și-l duse pe 

Manţica înăuntru. Aici se afla un pat, o masă cu 
douăsprezece scaune, iar pe masă se aflau fel de 
fel de bucate, nici calde, nici reci, numai cum îs 
mai bune de mîncat. Manţica nu aşteptă ca ursul 
să-l poftească de două ori, ci se așeză la un colţ 
de masă, înfulecînd ca un lup, nu mai puţin de 
jumătate din cele douăsprezece porții, săturîndu-se 
burduf. 

Ursul, care-l privise tot timpul liniștit, îi zise : 

-— Acuma, Manţica, fiul meu, după ce te-ai săturat, 
ar fi bine să te odihneşti, că la noapte vei avea de 
furcă. Uite colea patul, întinde-te în el și dormi 
liniştit.. La miezul nopții vei fi trezit de cineva, 
dar tu să nu te temi, orice ar fi, orice-i vedea, ci să 
întinzi mîna la buzduganul ăsta ce stă atîrnat în 
cui deasupra patului, și cu tot curajul să-l folo- 
sești împotriva cui va veni. Eu acuma trebuie să 
plec și voi veni din nou miine, să-ţi văd isprava. 
Rămii cu bine, fiule, şi să ai noroc! 

--— Fii sănătos, bunule urs, şi îţi mulţumesc pentru 
ospătare. Dar spune-mi, mincarea ce a mai rămas... 
— S-o mănînci sănătos, Manţica, toată masa a fost 
pregătită pentru tine. Mănîncă cât îţi pottește inima. 
Și cu asta, ursul ieşi din biîrlog, așezînd piatra cea 
grea la intrare. 

Aștepiînd să se îndepărteze ursul cît mai mult, Man- 
tica încercă să dea la o parte pietroiul cel mare, 

dar ţi-ai găsit: nici cu toată herghelia fraților săi 
n-ar fi putut cel puţin mişca pietroiul. 
Dacă văzu că nu are nici un fel de scăpare din 
_birlog, singura ieşire fiind cea astupată de pietroi, 
se mai îmbună la gîndul că cel puţin are ce minca. 
„Apoi fie ce o fi“ își zise şi se apucă şi încet, încet, 
dete gata și restul de mîncare, după care se întinse 
în pat şi așa sătul cum era, somnul nu întir- 
Zie, 
“La miezul nopţii, fu trezit de o greutate ce-i apăsa 
pieptul, ca o piatră de moară, iar ceva rece şi umed 
îl plesnea peste obraz. Deschise ochii să vadă ce 
poate fi, dar numaidecit îi închise la loc, de groază, 
la vederea arătaniei... Ce credeţi domnia voastră că 
era ?.,. O broască mare, mare cît toate zilele şi 
grea ca o piatră de moară. Ea sălta pe pieptul lui, 
cu toată greutatea, ba pe deasupra îl plesnea cu 
labele pe unde apuca. Chinul ţinu multă vreme, 
pină cînd bietul Manţica era gata, gata să-și dea 
sufletul, dar cine știe cum îi veni în minte sfatul 
ursului și-și întinse mîna la buzdugan, luîndu-l din 
cui, Apoi mai de frică, mai de teamă, începu să iz- 
bească cu el in broască — cu toată puterea — de 
credeai că acu’, acu’ o dă gata. Dar nici broasca 

f nu sta de pomană, ci-l plesnea cu toată furia pe 
bietul Manţica, gata, gata să-l trimită în lumea 
drepţilor. Norocul lui, că pe la cîntatul cocoșilor, 

broasca nu mai avu putere şi se făcu nevăzută, 
lăsîndu-l întins pe pat, pe jumătate mort. 

Ziua următoare se trezi tîrziu, înviorat de aerul 
proaspăt ce se revărsa din belșug, pietroiul de la 
intrare fiind dat la o parte. Amintindu-și de cele 
petrecute în noaptea trecută, îl trecură fiorii și fu 
cît pe ce să-și ia tălpășița, cînd, dete cu ochii de 
urs — care deretica prin birlog. și îi trecu orice 
poftă de fugă. 

— Ei, dragul meu Manţica, bine că te-ai trezit, că 
masa este gata şi te așteaptă să te înfrupţi, că ştiu 
că-i fi tare flămînd după o muncă atît de grea, 
Proba din prima noapte n-a fost chiar așa de 
uşoară, dar ai trecut-o cu bine. Nu știu cum să-ţi 
mulțumesc, dragul meu, căci tu, prin vitejia ta, ai 
scăpat din blestem o fată de împărat: broasca n-a 
fost altcineva decît chiar fata împăratului Zelino, 
de a cărui soartă de multă vreme nimeni nu mai 
ştie nimic. 

— Bunule urs, numai să ştii că eu la noapte. n-aş 
vrea să mai am de a face cu broasca ceea de azi- 
roapte, c-apoi mai bine mă lipsesc de orice, îl în- 
trerupse Manţica. 

— Ei, şi tu, fiule! Nu te mai preface, că puterea 
ţi-am văzut-o ! La noapte, nu va mai veni broasca, 
ci altcineva, căci pe ea, cum ţi-am mai spus, ai 
scăpat-o din blestem. Dar ce să mai îndrugăm verzi 
şi uscate, mai bine stai colea și gustă din cele bu- 

nătăţi, c-apoi la miezul nopții cred că ai să faci 
— minuni cu buzehuganul cel din cui. 

| Bietul Manţica n-avu încotro, ci se aşeză la masă 
și dă-i, şi dă-i, pînă se sătură bine. Ursul plecă din 
F: nou, dar și de astă dată puse pietroiul cel mare la 
| „gura birlogului, 

j i Manțica se uită lung la pietroi, dar nu-și mai în- 
cercă puterile, știind că tot nu-l va putea mișca, 
ei se trinti pe pat şi obosit cum era din noaptea 
trecută, adormi buștean. 

Bi, dar numai ce să vedeți domniile voastre, că la 
miezul nopții se ivesc în birlog, unsprezece tilhari, 
înarmaţi cu spade lucitoare de oțel din cel bun 
Și cu o pereche de cărți de joc. Se așează ei la masa 
„cea cu douăsprezece scaune și unul începe să îm- 
i partă cărţile. Numai ce vede el că un scaun e gol, 
fără stăpîn. Atunci se ridică în, picioare şi strigă: 
j: — Păi bine, măi cîrtițe oarbe ce sînteți |... voi ve- 
"deţi că noi sîntem numai unsprezece, număr fără 
"soţ? Cum credeţi voi că putem juca ?, - 

k Are dreptate ! spuse unul din ei. 

| — De unde să-l luăm pe cel de-al doisprezecelea ? 
"se găsi să spună un altul. 

$ Numai ce să vezi, că unul din ei zbieră așa de tare, 
că toţi înlemniră pe scaunele lor. 

| — Măi neghiobilor! ori aveţi orbul găinii ? Voi nu 
k vedeţi că în pat e cel de-al doisprezecelea ? Ia fa- 

ceļi bunătatea şi scuturaţi-l pînă se trezeşte şi mi-l 
aduceţi la masă, să joace cărţi cu noi, 

— Că bine zici, frăţioare, ia uită-te că noi pe cel 
de colo din pat nici nu-l văzurăm, mai spuse un 
altul. 

Apoi cei unsprezece se sculară și cu toții îl ridi- 
cară pe sus pe bietul Mantica, triîntindu-l cu toată 
puterea pe scaunul de-al doisprezecelea. 

Abia atunci se trezi Manţica şi se uită ca buimăcit 
în jurul său, nemaiștiind unde se află. Dar tilharii 
nu-i dădură răgaz să se desmeticească : îl scuturau, 
îl trînteau pe jos, îl plesnea fiecare pe unde apuca, îl 
puneau din nou pe scaun, răstindu-se la el ; 

— Joci ori ba, măi voinic somnoros ? 

Dar bietul de el abia de mai putea să răsufle, ne- 
cum să le dea vreun răspuns. Noroc că-și aduse 
aminte de spusele ursului și cînd avu prilejul, puse 
mina pe buzdugan şi.. dă-i în dreapta, dă-i în 
stinga, “lovea cu sete pe care cum îl nimerea, Dar 
nici tilharii nu se lăsară mai prejos, ci îl trînteau 
și-l loveau cu tot mai multă furie... Noroc şi de 
data aceasta, că la cîntatul cocoşilor, tilharii se 
făcură nevăzuţi în timpul ăsta pierindu-le orice 
putere. 

Şi de data aceasta, bietul Manţica a fost lăsat le- 
-sinat, plin de vînătăi, 

Ziua următoare, cînd se trezi, se pomeni din nou cu 
ursul. 

— Bravo, bravo, fătul meu ! Din ce în ce mai bine. 


“Iacă două zile au trecut cu bine şi de data asta 
„ai scăpat pe cei unsprezece feciori împărăteşti de 


blestem. De acum mai ai o singură zi de furcă, apoi 
de vei reuşi să treci şi această probă cu bine, răs- 
plata ta va fi mare. Ia de te ospătează bine, apoi 


să te odihneșşti, iar-la noapte să nu uiţi de buzdu- 


gan, îl mai sfătui ursul, după care ieşi din birlog, 


“ propltind pietroiul cel mare la intrare. 


Vrind, nevrind, Manţica trebui să rămînă în birlog 
încă o zi. Inima i se făcea cît un purice, de frică, 


_gîndindu-se că la noapte cu cine știe ce blestemăţie 


va mai avea de a face. Se mai mingiia cu gîndul 


„că aceasta va fi ultima noapte. 


După ce miîncă, se trînti în pat şi nu peste mult 


“timp adormi. Și dormi pînă la miezul nopții, cînd 


simţi că plutește prin aer. Deschizind ochii, văzu 
cu groază că este ridicat şi izbit de tavanul bir- 
logului, după care, fu izbit cînd într-un perete, cînd 


în altul. Părul i se făcu măciucă văzînd că cel ce-l 


ta 


izbea de toţi pereții era o namilă de şarpe, mare, 
mare cît toate zilele, avînd douăsprezece limbi, cu 


ajutorul cărora era chinuit Mantica. 


Cum se făcu, cum nu, că numai ce ajunse o dată 


Manţica la buzdugan şi punînd mîna pe el, începu 


„a căra la lovituri. Și deşi da în șarpe cu toată pu- 


terea pe care ò mai avea, şarpele, mai întărit, în- 
cepu să-l încolăcească, stringindu-l ca-ntr-o men- 

ghină, încît îi căzu buzduganul din mînă ; răsufla- 
rea i se opri. Cînd fu lăsat din strîmtoare, căzu jos, 
în nesimţire. Norocul lui că era chiar pe la cîntatul 
cocoşilor, cînd şarpele fu părăsit de orice putere, 
trebuind să-i dea drumul și se făcu nevăzut. 

De data aceasta scăpase din blestem chiar împăratul 
acelei împărăţii. 

Cînd văzu una ca aceasta, duhul cel rău — Ol 
Beng — care avea înfățișarea unui liliac uriaş, de 
necaz, crăpă fierea în el. Ursul cel bun, care nu 
era altul decît duhul cel bun, de bucurie se dete 
peste cap de vreo. cîteva ori, căci prin Manţica a 
reușit să-l învingă pentru totdeauna pe Ol 
Beng. ; 

A doua zi după întîmplarea asta, Manţica deschise 
ochii : se uita de jur împrejur, se freca la ochi, îi 
închidea, îi deschidea din nou şi tot nu-i venea să 
creadă ceea ce vedea, Nu mai era îmbrăcat în 
scoarță de răchită și nu se mai afla în birlog, ci 
se afla într-un pat împărătesc, cu perne de puf şi 
albituri de mătase strălucitoare ; purta o cămaşă 
de noapte brodată cu fir de aur și argint. Totul 
i se părea un vis. Nu-și credea ochilor. Sări din 
pat, se duse la fereastră, dădu perdelele la o parte 
şi se uită afară: îl cuprinse ameţeala cînd văzu 
la ce înălţime se afla. „De aici — se gîndi — îi 
peste puterea mea să fug“. Acesta-i tu primul gînd. 
Totuși nu stătu mult pe gînduri, ci strînse toate 

albiturile din pat, le legă una de alta, făcînd un 
fel de funie, pe care o legă zdravăn de fereastră. şi 
apoi îşi dete drumul în jos, ajungind în grădina 
palatului. De aici, uşurel, ușurel o luă la sănătoasa, 
sărind zidul ce înconjura palatul şi porni pe dru- 
muri necunoscute. Rătăci aproape toată ziua, cu 
gîndul să iasă din cetatea aceea mare, dar nici cum 
ui nimerea marginea. 
Obosit și tămind, nimeri la o casă unde era atîr- 
nată o tablă de fier, pe care era pictată o cizmă 
şi ceva scria acolo, dar cum el nu știa carte, multe 
nu-nţelese. 
După ce se căscă un timp la firma aceea, își spuse: 
„Fie ce-o fi, dar eu voi intra în curtea asta și voi 
cere găzduire pentru oœ noapte și ceva mîncare.“ Și, 
fără să stea mult pe gînduri, intră în curte, dînd 
peste un om care trebăluia pe acolo. 
— Bună vreme, om bun. 
== Bună-ţi fie inima, îi răspunse omul. Dar ce vint 
te poartă pe la mine în straiele astea ciudate, pe 
deasupra. descult ? 
— Păi.. am văzut la poartă agățată cizma aceea. 
— Da, da, tinere, sînt cizmar, dar nu de nasul tău ! 
Eu nu lucrez decît pentru împărat și curtenii săi. Du-te 
şi caută-ţi alt cizmar, că eu n-am timp pentru tine. 
Uite, chiar azi mi-a cerut împăratul să-i fac o pe- 
reche de cizme pînă mîine în zori, pentru ginerele 
său, dar știi... nişte cizme cum altele să nu mai fie 


221 


in lumea-ntreagă, că, de unde nu, unde-mi stau 
picioarele, acolo-mi va sta şi capul. Acu lasă-mă-n 
amarul meu, că ştiu de bună seamă că miine n-am. 
să mai apuc să văd apusul soarelui... i 

— Şi pentru atîta lucru te sperii ? Păi ce ţi-a cerut 
împăratul îi un lucru ușor de tot! Eu am trecut 
prin greutăți mai mari şi tot n-am murit. Ia-mă 
de ajutor în seara aceasta și pînă miine în zoti. 
vom mai vedea noi... Spunînd acestea, Manţica se 
gîndea la o masă bună pe săturate şi apoi a vedea 
el! 

— Văd că ești un flăcău dezgheţat şi îmi placi, dar 
nu ştiu cum ai putea să termini o pereche de cizme 
pînă miine dimineaţă şi încă ce cizme ?... 

— Pune-mă la încercare şi ai să vezi ce meşter 
sint, Astea le spunea Manţica, pentru că stomacul 
său era flămînd. 

— Bine, flăcăule, fie cum zici tu. Dacă vei reuşi, 
vom împărţi cîștigul frățeşte, de unde nu, mîine 
îmi vei ţine de urit pe lumea cealaltă. 

Atita aşteptă Manţica al nostru și de bucurie îşi 
freca mîinile cu gîndul la mincare, căci era flă- 
mind ca un lup. 

Meşterul cizmar îl duse în casă, porunci soţiei sale 
să le servească cina. 
După ce mîncară bine și mai ciocniră și cîte un 
păhărel de vin, meșterul cizmar îl duse pe Manţica 
în “atelier, îi dădu talpa şi pielea trebuincioasă 

pentru cizme şi-l întrebă dacă mai are vreo dorinţă. 
Manţica îi ceru o măsură de alune. Cizmarul îi îm- 
plini dorinţa, apoi îl lăsă singur în atelier, pe care 
avusese grijă să-l zăvorească cu lacătul. De ieşit 


nu se mai putea ieşi din atelier, căci la ferestre 


erau puse niște gratii de fier gros, împotriva ho- 
ților, E) 

încercă el bietul Manţica să iasă pe undeva, dar 
nu fu chip. 

Între timp, cizmarul trimise pe nevastă-sa să tragă 
cu urechea la ușa atelierului, După ce aceasta se-n- 
toarse, îi spuse : 

— Măi bărbate, să ştii că flăcăul ăsta acuma cro- 
iește pielea şi talpa, că am auzit eu cu urechile 
mele hiîrşiitul cuţitului. 

Cizmarul trase o dușcă din ċana cu vin. 

Manţica, văzînd că n-are nici o scăpare, luă cuțitul 
şi începu să taie din piele şi talpă, potrivind bucă- 
ţile tăiate pe piciorul său, dar părindu-i că-s prea 


mari, mai croi din ele, apoi iar potrivea bucăţile 


pe picior şi iar tăia, pînă cînd nu mai avu ce tăia, 
căci stricase toată pielea şi talpa pentru cizme. 
Aruncă cuțitul şi luă ciocanul şi începu să spargă 
alune, una cîte una, pînă le termină pe toate. Chiar 
în timpul ăsta, cizmarul își trimise soţia din. nou să 
vadă dacă flăcăul lucrează sau ba. 

Femeia, auzind ciocăniturile din atelier, dete fuga 
la meșter, într-un suflet : 

— Măi omule, măi! Flăcăul ăsta e de toată minu- 
nea; de-ai auzi cum lucrează, te-ai minuna. Chiar 
acum, cînd am fost la el, l-am auzit cum bătea 
cuiele în talpa cizmelor. 

Cizmarul mai trase o duşcă. 

După ce Manţica termină de mîncat toate alunele, 
începu să se gîndească la ziua de miine, la spin- 
zurătoare. Îşi spunea : „Cine naiba m-a pus să mă 
fac cizmar, cînd eu în viaţa mea n-am avut vre- 
odată cizmă în mînă, darmite să fac ? Ei, ursule bun, 
dacă aş fi acuma în birlogul tău, cu toate suferin- 
tele aș fi mai fericit, că tot aş scăpa cu viaţă. Și 
tot oftînd și suspinind, îl luă somnul şi adormi 
pe scaunul cizmăresc. 

Dimineaţa, cizmarul se duse să vadă ce ispravă ar 
fi putut face cel din atelier... Cînd intră meşterul 
în „atelier, căzu în genunchi și începu să sărute 
podeaua, că de cînd a fost el meşter cizmar, aşa 
cizme încă nu văzuse . Soarele şi luna străluceau 
mai puţin cå cizmele tăcute de flăcăul cel necu- 
noscut. Meşterul se duse la el, îl ridică de pe scaun 
și începu a-l săruta ca pe un copil de al său. Man- 
tica se tot întrebă ce poate îi asta, dar după ce 
văzu cizmele cele frumoase, înţelese bucuria cizma- 
rului. Dar se tot întreba cine ar fi putut să facă 
aceste cizme. Însă niciodată nu ghici şi nimeni nu 
s-ar fi gîndit că ajutorul îi venise de la bunul 
urs, 

Meșterul nostru, mindru ca un curcan, luă cizmele 
şi nu se opri pînă la palatul împărătesc. Cind văzu 
împăratul cizmele, nu-i venea să creadă că le-a 
făcut meşterul său, căci cizme ca astea nu mai fă- 
cuse el niciodată, Îi porunci să-i spună cine le-a 
făcut. Meşterul o ţinea într-una că el le-ar fi fă- 
cut; însă pînă la urmă, de teamă să nu fie pe- 
epsit pentru minciună, spuse adevărul. 
Împăratul dete poruncă să-i fie adus adevăratul 
meșter, spre a fi răsplătit așa cum se cuvine. 
Manţica nu vru să se înfăţișeze la palat, dar fu luat 
pe sus de oamenii împăratului și dus. 
Cînd îl văzu împăratul şi prințesa, care urma să 
fie soţia lui, se bucurară nespus de mult, pentru că 
îl căutaseră în zadar o zi întreagă, fără să-i dea de 
urmă, 
— De ce ai plecat de la palat, fiule? îl întrebă 
împăratul ; trebuia să ne spui unde mergi, pentru 
că fiica mea a plins ieri toată ziua din cauza lipsei 
tale : a crezut că ai părăsit-o pentru totdeauna, 
— Înălţate împărate, grăi Manţica, dacă nu m-aș 
fi dus să fac cizmele eu cu mîna mea, apoi cine 
altul ar fi putut face treaba asta ? Răsplata pentru 
cizme, daţi-o cizmarului, că şi el are partea lui la 
făcutul lor. 
Împăratul se mîndrea cu un astfel de ginere, care“ 
a fost în stare să-i scape fata, ţara, ba chiar pe el în- 

suşi, din blestemul la care au fost ursiţi pentru 
„toată viaţa, dacă n-ar fi fost Manţica. 

Încercînd apoi cizmele, îi veneau ca turnate pe pi- 
cior, căci de, pentru Manţica au fost comandate. 
În timpul mesei, la care luară parte și sfetnicii îm- 
păratului, el nu se simţea în largul său, şi tot 
timpul nu făcea alta decit planuri de fugă. Nu-i 
plăcea aici și pace. 

Seara fu dus în camera sa, în care a mai fost și 
a dormit pînă în zori. Cînd se trezi făcu la fel ca 
şi prima dată : fugi din nou de la palat pe aceleaşi 
căi. Apoi hoinări toată ziulica, pină-l răzbi din nou 
foamea. Se opri în faţa unei firme, pe care erau 
pictate niște haine bărbătești, cum se purta în acele 
vremuri, 

Se uită el ce se uită la acea firmă şi numai ce-i 
trecu prin cap să intre în curte. Îl găsi chiar pe 
meşter, căruia îi dădu bineţe. Acesta, văzindu-l îm- 
brăcat numai în cămașă și izmene, și pe deasupra 
şi desculț, crezu că-i vreun tresărit scăpat de la 
vreo casă de nebuni. Îl luă cu binișorul, spre a 
scăpa de el cît mai de grabă... dar ţi-ai găsit : omul 
ăsta ţinea morţiş că e croitor şi încă din cei buni. 
— Bine, măi flăcăule, îi spuse meşterul, îi fi tu cro- 
itor, dar eu n-am lipsă de tine, că eu nu sînt un 
croitor de rînd, să lucrez pentru oricine, ci lucrez 
chiar pentru împărat şi curtea lui. Aşa că... în- 
cearcă-ţi norocul în altă parte. 

-— Meştere, dacă ai ști ce fel de croitor îs eu, n-ai 
mai vorbi așa, ci m-ai chema numaidecit în casă 


şi m-ai ospăta în toată legea. Păi eu în viaţa mea 


numai haine împărăteşti am făcut ! Croitor ca mine, 
mai rar... se lăudă Manţica, crezînd că doar, doar 
îl va chema meşterul în casă, să-i dea ceva să-și 
potolească foamea. 

— Bine, se-nvoi de la un timp meșterul, am să-ţi 
dau să lucrezi un rind de haine pentru ginerele îm- 
păratului, ce trebuie terminate pînă miine-dimi- 
neaţa. Nu care cumva să te pună păcatele să nu 
le termini, că apoi capul îţi va sta unde ţi-s pi- 
cioarele. Dar să mai știi că împăratul a cerut să-i 
fac nişte haine atit de frumoase, cum altele să nu 
mai fie pe faţa pămîntului. s 

— Hai, hai, meştere, pune-mă la treabă şi ai să 
vezi ce pot. Dar în gînd își zicea: „numai să mă 
saturi bine şi apoi... Radu mă cheamă ; n-am să mă 
mai opresc pînă acasă“, 


“Meșterul, care nu știa cum s-o scoată la capăt cu 


hainele cerute de împărat, crezu că poate, poate 
ăsta-i va fi norocul; s-ar putea să se priceapă şi 
poate minunea se va face, că în lume cite nu se 
pot întîmpla. Dar, vai, că de-ar fi ştiut el că bietul 
Manţica în viaţa lui nu văzuse pe el haine, ci în 
cămașă şi izmene se trezise şi așa era şi acuma, 
ÎL duse în casă, ceru soţiei sale să le servească 
masa, așa ca pentru oameni de seamă, iar după 

ce mincară și băură pe săturate, îl băgă pe ditamai 
croitorul într-un atelier, aidoma cu cel al cizma- 
rului, Îi dete cele trebuincioase pentru făcutul hai- 
nelor, adică stofa cea mai bună, ace, aţă şi alte 
mărunţişuri, după care ieşi avind grijă să pună ză- 
vorul pe dinafară. 

Rămas singur, Manţica încercă în fel şi chip să 
iasă din atelier, însă truda-i fu zadarnică, căci nu 
era chip de ieşit, ferestrele fiind bine zăbrelite și 
singura ușă, zăvorită pe dinafară cu un lacăt mare. 
Neavind altceva mai bun de făcut, luă Pa 
încercînd-o în tot felul, pînă-i află meşteșugul : 
timpul încercării, făcuse ferfeniță scumpete de ră 
încît de nimic nu mai era bună. 

„Cum să faci tu haine împărăteşti, măi Manţica, 
își vorbea el singur, cînd în viaţa ta n-ai avut nici 
„un fel de haine pe tine? Sărăcuţ de capul meu, 
cred că de data asta s-a sfîrşit cu mine!“ Plinse 
apoi cu lacrimi amare, părîndu-i rău după casa pă- 
rintească. Acolo, de bine, de rău, nimeni nu i-ar 
fi luat capul, de-ar fi făcut orice. 

În timpul ăsta, meșterul croitor îşi trimise soţia, 
să vadă dacă face vreo ispravă cel din atelier. Ea 
nimeri chiar în timpul cînd Manţica ciopirţea stofa 
cu foarfeca. 

Trăgînd cu urechea la uşă și uitîndu-se pe gaura 
cheii, ea dete fuga la meșter, mărturisindu-i : 

m Fii pe pace, dragă !-Eu cu ochii mei. am văzut 
cum croieşte stofa, -să ştii că ăsta te scapă de belea. 
Meşterul, de părere bună, luă clondirul eu vin şi nu 
“se lăsă pînă nu-l dete- gata. 

Dimineaţa, cu noaptea-n cap, se duse să ia hainele, 
Deschise ușa şi intră în atelier. Dar ce-i fu dat să 
vadă ? Pe masa de croit stăteau frumos rinduite 
hainele de cununie ale ginerelui de împărat ;. dar 
ce haine? Așa ceva încă mu se mai pomenise de 
cînd lumea și pămîntul ! Erau cusute cu fir de aur 
şi împodobite cu pietre preţioase; strălucirea lor 
îţi lua ochii. De bucurie îl luă pe Manţica în braţe, 
care mai dormea încă, îl îmbrăţişă și-l -sărută pe 
obraji. 

— Nevastă, vezi de omul nostru și omenește-l ca 
lumea, pînă vin eu de la împărat ! porunci meşterul, 
iar Manţica își frecă miinile de bucurie, căci atita 
așteptase. 

“Împăratul cînd văzu hainele pe care i le aduse meş- 
terul, nu-i veni să creadă că el le-ar fi făcut, cu 
toate că ăsta se jura că numai cu minuţele sale a 
lucrat rîndul de haine. Cind împăratul porunci să 
fie pedepsit pentru minciună, începu să se vaite, 
rugînd să fie. iertat că-i va spune adevărul; şi-i 
spuse toată întîmplarea cu omul al cărui nume nu-l: 
cunoștea, dar care în clipa de faţă era ospătat de 
soţia sa. 3 

Numaidecît împăratul trimise trăsura după Man- 
tica, gindind că numai el putea fi făcătorul acestei 
minuni. Dar cui îi trecea prin cap că adevăratul 
făptaş era tot bunul urs, care şi de data aceasta 
îl scosese din încurcătură pe Manţica ? 

Din nou acesta nu vru să se înfăţişeze la palat, 
dar oamenii împăratului îl luară pe sus și-l duseră 
în faţa împăratului. ~ 
Văzîndu-l împăratul şi prințesa, se bucurară nespus 
de mult, pentru că din nou îl căutaseră o zi întreagă, 
fără a-i da de urmă. 

— De ce pleci mereu, fiule, fără să ne spui nici 
un cuvînt? Iată, fiica mea din nou a plins ieri 
toată ziua, din pricina ta, crezînd că ai părăsit-o 
pentru totdeauna, îi zise împăratul. 

— Înălţate împărate ! grăi Manţica, dacă nu m-aş 
fi dus să lucrez eu cu miinile mele hainele, cine 
altul le-ar fi putut face? Răsplata ce:se cuvine 
pentru ele, daţi-o croitorului, că şi el are partea lui 
la făcutul lor. 

Împăratul nu-și mai încăpea în piele de bucurie, 
căci cine s-ar fi putut mîndri cu un astfel de ginere 
înţelept și bun ? 

Încercă apoi Manţica hainele, care-i veneau ca tur- 
nate pe corp, că doar pentru el au fost croite. 
Din nou luară masa împreună, cu toată curtea 
împăratului, dar în tot timpul mesei, Manţica își 
făcea planul cum să fugă de la palat şi să nu mai 


230 


fie găsit, că, oricum, aicea nu se simţea el prea, 
prea... 

Seara, din nou fu dus în camera sa, dormind pînă 
în zori, cînd se trezi și din nou fugi de la palat pe 
aceleași căi. 

Hoinărind toată ziua, nici nu băgă de seamă cum 
trecu timpul, numai că, ce să vezi, îl răzbi o foame 
de mama focului. 

Uitindu- -se în dreapta, în PE dete cu ochii de 
o firmă pe care era pictat un butoi și un pahar, din 
care se revărsa spuma deasă de bere. Își zise 
el: 

„Aici trebuie că stă un ‘berar. De voi intra, de bună 
seamă voi primi ceva demincare și pe deasupra 
şi un pahar de bere, drept răsplată pentru munca 


"ce-mi va fi dată s-o fac.“ 


Cu aceste planuri, intră în curte, dînd peste stăpinul 
berăriei. 

— Bun noroc și sănătate, jupîne berar, îi dădu el 
bineţe. 

— Să fii sănătos, fiule, îi răspunse berarul, Dar 
ce vînt te poartă pe la noi, îmbrăcat așa cum 
ești ? 

— Caut ceva de lucru, jupine, și m-am gîndit că 
poate ţi-oi fi de folos. 

— Măi, măi... apoi ştiu că mare brinză voi face cu 
tine! La ce mi-ai folosi? Ştii tu să faci bere, ori 
poate că nici n-ai băut așa ceva? Şi încă ce bere... 

pentru împărat, măi, pentru împărat !... M-auzi ce-ţi 
spun ? Şi dacă pînă miine dimineaţă nu va fi gata, 
apoi... s-a zis cu mine: capul ăsta pe care-l vezi, 
mîine nu va plăti o ceapă degerată ! 

— Şi numai pentru trebușoara asta te superi, meş- 
tere? Asta-i un fleac! Eu mă prind ca mîine- 
dimineaţă să-ţi dau gata berea pe care ţi-a cerut-o 
împăratul. 

— Ce spui tu, măi băiete? Treaba asta numai un 
vrăjitor ar putea s-o sfîrşească. Şi tu vrei să mă 
faci să cred că ai fi în stare una ca asta ? Hai, du-te, 
să nu pun mîna pe ceva, să te altoiesc ! 

— Nu te înfuria, meştere, de pomană, ci mai bine 
pune-mă la încercare şi, de nu-ţi va plăcea ce am 
să fac, voi plăti cu capul. 

— Ei, hai, fie şi-un lup mîncat de-o oaie! se-nvoi 
meşterul berar, 

Apoi porunci, jupinesei sale să le servească cina 
așa cum știa ea mai bine. 

După ce se ospătară, Manţica fu dus în atelierul 
de berărie. El ceru să i se dea o măsură de nuci, 
dorinţa împlinindu-i-se. 

La fel ca şi de celelalte dăţi, fu zăvorit. El nu mai 
încercă să fugă, ştiind că truda-i va fi zadarnică. 
Se uită el la butoaie, unele goale, altele pline cu apă. 
Puse mîna pe o cana, o suci şi apa pe dată începu 
să se scurgă din butoi. Neștiind cum să oprească 
apa, o lăsă să curgă toată din butoi. Chiar în timpul 

ăsta, nevasta berarului trăgea cu urechea la ușă 
Se duse într-un suflet la berar, spunîndu-i : 

— Dragul meu soţ, să ştii că poate norocul a dat 
peste noi: flăcăul ăsta e numai inimă; de ai auzi 
cu cîtă hărnicie lucrează una-ntr-una, nici nu-ți 
vine să crezi. Chiar acuma turna apă în butoaie, 
că se auzea bine clipocitul apei. i 
De bucurie berarul trase o dușcă bună din clona 
dirul cu vin. De ar fi știut el că bietul Manţiea 
înota în apă pînă la briu, i-ar fi pierit pofta de 
băut. 

Cu chiu cu vai, Manţica se urcă pe un butoi mare, 
luîndu-şi sacul cu nuci şi ciocanul şi începu a sparge 
la nuci, una cîte una, pînă le dădu gata. 

“Nevasta berarului, venind a doua oară, îi fu dat să 
audă ciocăniturile. Se duse la berar, spunîndu-i 
că flăcăul, chiar în clipa de față strînge cercurile 
butoaielor. De bucurie, berarul goli clondirul cu 
vin. ; 

Dimineața, cînd berarul intră în atelier, rămase cu 
gura căscată, văzindu-l pe flăcău moțăind călare 
pe butoi. Să înnebunească nu altceva de supărare. 
E adevărat că în atelier era o curățenie ca în far- 
macie. Luă el paharul de bere, ce se afla acolo, și 
îl umplu de la primul butoi din cale... Ce să vezi ?,.. 
paharul se umplu cu bere, cu spuma deasă, ştii, 
colea, cum ne place nouă! Dar minunea fu și mai 
mare : după ce bău berea și puse paharul pe masă, 

acesta se umplu la loc cu bere N.. Îl bău şi pe cel 
de-al doilea pahar, dar cînd acesta fu pus pe masă” 
se umplu din nou. Încercînd minunea, berarul trase 
nenumărate pahare. Se opri şi așa ameţit se duse 
la împărat cu paharul cu bere. 
Cînd gustă împăratul din bere se minună foarte 
mult, că așa bere bună încă nu băuse;, dar rămase 
şi mai uimit cînd punind paharul pe masă, acesta 
se umplu de la sine. 
Numaidecit trimise după Mantica, știind că numai 
el putea fi în măsură să facă astfel de minuni. Dar 
și de data aceasta minunea o săvirşise bunul urs, 
care-l scoase din nou din încurcătură pe Man- 
tica. 

Oamenii împăratului din nou îl luară pe sus şi-l 
aduseră în fața împăratului, 
— De aici înainte, iubitul meu ginere, n-ai să mai 
părăsești palatul pentru nimic în lume, că miine 
vom sărbători nunta ta cu fiica mea, care se cuvine 
să-ţi fie soţie, pentru că datorită ţie am scăpat din. 
ațurisitul de blestem: 
Acestea spuse, împăratul dete porunci slujitorilor 
să pregătească cele trebuincioase ospățului și chiar 
ei însuși supraveghea mersul pregătirilor, ajutină 
cu vorba sau cu fapta acolo unde vedea că treaba 
cam şehioapătă. 
Manţica fu dus în camera lui şi îmbăiat, ferchezuit, 
ce mai... Tot timpul n-avu vreme nici măcar să se 

gîndească la fugă, astfel că a doua zi fu îmbrăcat 
cu hainele cele frumoase și încălţat cu cizmele 
cele strălucitoare. Era frumos, bătu-l-ar norocul — 
încât nici unul din prinții chemaţi la nuntă nu era 
chipeș ca el. Dar nici mireasa nu era mai prejos, 
că şi ea cu frumusețea ei, le întrecea pe toate prin- 
țesele, încît şi soarele se oprea din mers şi se uita la 
ca ca un gură-cască, ajungînd cu întîrziere la as- 
finţit. Acu’ ce să mai lungim vorba, că nunta se 
porni, cu cei mai de seamă nuntaşi, cw lăutarii cei 
mai buni, mîncăruri și băuturi dintre cele mai alese, 
de-ţi lăsa gura apă cînd le vedeai, mă rog: nuntă 
împărătească, de se duse vestea peste nouă ţări şi 
nouă mări ! 

După nuntă, tinerii noştri trăiră în pace şi bună 
înțelegere, „pină cînd într-o zi lui Manţica i se făcu 
dor de casa părintească. Se înţelese cu soţia sa şi. 
hotări să meargă pentru vreo cîteva zile spre a-şi 
vedea părinţii şi fraţii, dar mai ales pentru a-i ajuta 
cu ceva bani, să le mai îndulcească zilele. Zis şi 
„făcut : termină pregătirile pentru călătorie, se îm- 
brăcă cu hainele cele frumoase, încălecă pe calul 
cel alb ca spuma, luă o măsură de galbeni, spuse 
rămas bun soţiei şi socrului și plecă, 

Merse el cale de citeva poște, ajungind în pădurea 
cea mare, în care se întilnise cu ursul cel bun. Tot 
mergând el prin pădure, numai ce aude el un strigăt 
poruncitor : „Halt !“ 

Se opri el să vadă cine-i, dar în mai puţin timp 
cît ai clipi din ochi, fu înconjurat de doisprezece 
tilhari, răsăriţi ca din pămînt și înarmaţi pînă-n 
dinţi, al treisprezecelea sărind în faţa lui și punînd 
mîna pe friul calului; bag seama, acesta era căpi-' 
tanul tilharilor. 

s— Ehehei, fîrtaţilor! Așa pradă mai rar, făcu că- 
pitanul tilharilor. Apoi, răstindu-se către Manţica : 
Ja fă bunătatea şi dă-te jos de pe cal și să te vedem 
dezbrăcat în pielea goală ! 

— Dar ce aveţi cu mine, fraţilor, începu a se văita 
Manţica. Eu nu v-am făcut nici un rău, sînt şi eu 
un biet băiat sărac, care pentru tot ce vedeţi aici 
am trecut prin grele chinuri, spre a-mi ajuta familia 
necăjită, 

— Auzi, auzi : „biet copil sărac!“ Ce fel de sărac 
îi fi tu cu o măsură de galbeni ce abia o pot ridica 
doi oameni voinici și îmbrăcat în straie atît de stră- 
lucitoare de nici împăratul n-a mai văzut aşa ceva ? 
D-apoi calul? Numai ăsta te-o fi costat o avere. 
Să te mulţumeşti că nu-ţi luăm capul, că asta pen- 
tru noi e un fleac! Hai, supune-te poruncii mele, 
ticălosule ! îi mai porunci căpetenia tilharilor, sco- 
tind sabia din teacă, 

>- Cer iertare Măriei Tale, dar lasă-mi cel puţin 
cămașa şi izmenele, că doar în pielea goală n-oi 
putea să mă arăt printre oameni. 

Ce mai vorbă multă, că bietul Manţica se trezi 
din nou aşa cum plecase de acasă: în cămaşă şi 
izmene, numai că acestea erau nou-nouţe. 

Şi uite-aşa, ajunse seara tîrziu la casa printească; 
nu-i vorbă că aici încă nu se culcaseră și cearta era 
în toi pentru locurile de dormit. 

Cînd văzură ei pe Manţica, încetă orice mişcare, se 
făcu linişte de auzeai musca cum scrie pe perete; 

dar deodată pufniră cu toţii într-un rîs nebun, de 
nu-i mai puteai opri. Îl arătau cu degetul și iar se 
strimbau de rîs. 

— Ia uite, măi, că s-a şi întors acasă harnicul nos- 
tru. Să nu-i fie de deochi, da-i mai spălat oleacă, 
ziceau unii. 

— Măi, măi! Da’ uite ce-nţolit s-a-ntors. Numai că 
tot în cămaşă şi izmene-i ! ziceau alţii. i 
Și uite așa, unu’, una, altul, alta, pînă cînd somnul 

începu a-i înmuia. Atunci Manţica, din locul lui 
de sub vatră, începu să-i lămurească ; 

— Măi fraţilor, eu îs ginere de împărat... 
— Îţi arde de glume? Lasă-mă să dorm, îi ceru 
cel de lîngă el. ji 
— Am o soție frumoasă ca o zînă... 

— Tacă-ţi gura ! 

— Dacă aţi şti voi pe ce cal am călătorit eu pină 
în mijlocul pădurii... 

— Ei, ajungă-ţi, că te plesnesc! Lasă-ne să dor- 
mim. 


NOT. 


—- Vă las, măi, vă las, numai că de-aţi ști voi ce 
imbrăcat am venit... 

— Tată! Spune-i să ne lase-n pace, c-apoi, de nu, 
îi astupăm noi gura. 

Ei, dar să-i lăsăm deocamdată pe aceşti fraţi, veş- 
nic porniţi pe ceartă, și să vedem ce se petrece cu 
soţia lui Manţica. 

Aceasta, ştiind că în pădurea cea mare, prin care 
trebuia să treacă Manţica, s-ar afla o bandă de til- - 
hari puşi numai pe rele, hotărî să-și urmărească 
soţul și să-l scape din primejdie, 

Se îmbrăcă într-c rasă de călugăr, își puse barbă 
şi mustăţi, își luă o desagă în care puse o evanghelie, 
o cădelniţă, tămiie și niște prapuri. Astfel pregă- 
tită, ieși din palat, fără să fi fost cunoscută de ni- 
meni. Jurai că-i un călugăr bătrîn. Apoi, hai, hai, 
hai, se luă pe urmele lui Manţica. Cind ajunse în 
pădure la locul cu pricina, la fel a fost oprită și 
înconjurată de tilhari. 

— Halt! îi strigă căpitanul tilharilor. 

— lacă am stat, îi răspunse ea, preschimbindu-și 
glasul. 

—- De data asta norocul nostru nu se potriveşte cu 
cel de mai înainte, dar oricum, desaga trebuie că-i 
plină, rînji căpitanul către tilhari. Apoi din nou că- 
tre călugăr : la fă bunătatea și deșartă desaga și 
buzunarele... şi nu care cumva să cauţi a ne trage 

pe sfoară, c-apoi cît ești de călugăr, ai să simţi ascu- 
țișul săbiei mele. 

—- Mă supun voinţei voastre, oameni buni, am să 
fac tot ce-mi porunciţi; dar zic c-ar fi mai bine 
să vă citesc ceva pentru iertarea păcatelor, că eu 
gîndesc că veţi fi avînd destule. 

—— Să ne citească, căpitane, poate că acest călugăr 
bătrîn să ne mai ușureze de atîtea rele cîte am să- 
vîrşit în viaţa noastră, se rugară tilharii. 

— Bine, fîrtaţilor, aprobă căpitanul. Fă-ţi datoria, 
moș călugăr, dar să n-o lungești cu slujba ! 

— Numaidecit, taică ! La mine treaba asta nu ţine 
mult ca la alţii. Înșiraţi-vă colea, unul lîngă altul, 
în genunchi, să vă tămiiez oleacă, şi toate vor merge 
strună. 

După ce tilharii îngenuncheară unul lîngă altul, cà- 
lugărul luă cîţiva cărbuni aprinşi, îi puse în cadel- 
niță, apoi puse tămiia. Se apropie de tilhari și în- 
cepu să-i tămiieze, cîntind ceva, mai mult pe nas, 
de nici dracul nu-l înţelegea ce spune, destul că, 
după terminarea tămiierii, nici un tîlhar nu s-a mai 
ridicat, toţi au rămas ţepeni ca nişte stane de piatră. 
Îi cădelniţase prinţesa cu praf de somnoroasă, din 
cel tare, care nu te mai trezeşte. À 
Călugărul nostru, sau mai bine spus soția lui Man- 
tica, recunoscu numaidecît calul, desaga cu galbeni 
şi hainele lui. Încărcă totul pe cal, încălecă şi ea și 

nu după mult timp ajunse în satul lui. Aici nu ştia 
în care casă să intre spre a întreba 'de soţul său, 
că peste tot era întuneric, fiind noaptea tîrziu. Nu 
zări în tot satul lumină decît într-un singur loc. 
Se îndreptă -spre casa aceea. Descălecă și ciocăni la 
ușă, dar cine să-l audă? Unii sforăiau, alţii 'se 
certau cu Manţiea. Dacă văzu călugărul că nu pri- 
meşte nici un răspuns, deschise ușa şi intră în casă. 
Cind îl văzură cei ce n-au adormit încă, s-au ridicat 
în capul oaselor și se uitau ca la altceva, că în casa 
lor pînă 'atunci nu călcase picior de popă, necum 
de călugăr. Călugărul recunoscu dintr-o ochire -pe 
Mantica. 

— Oameni buni, aş dori şi eu un colțişor în casa 
asta, să mă odihnesc, că am făcut cale lungă şi-s 
tare obosit, ceru călugărul, 

— Dg’ unde vrei să te culci? Nu vezi că nici noi 
n-avem loc ? Bucuros te-am primi, însă după cum 
bine vezi n-avem unde-ţi face loc, zise bătrînul ţigan. 
— Nu-i nimic, taică, eu mă mulţumesc oricum. Şi 
cu asta, călugărul se aşeză lîngă un perete, în capul 
oaselor, și cu capul rezemat într-o parte se prefăcea 
că doarme. 

Afară, calul începu a necheza şi a bate din copite. 
La auzul acesta, Manţica începu să depene mai 
departe şirul amintirilor ; 

— Spuneţi voi ce vreţi, dar să ştiţi că nechezatul ăsta 
îmi amintește de bălanul meu, cu -care am venit 

călare de la palatul împăratului pînă în pădurea 
cea mare... - 

— Măi Manţica ! Încetează o dată cu lăudăroşeniile 
şi lasă-ne în pace să dormim. 

— Uite, am să vă arăt că ştiu să călăresc, fie ce-o 
îi... Şi cu asta, ieșind din casă, dete cu ochii de cal. 
Semăna cu al lui. Îl mîngiie pe git, apoi se urcă în 
şa şi călări întîi în jurul casei, apoi prin sat, o 
ţinea numai în galop, stîrnind toţi cîinii. Fraţii lui 
văzînd că Manţica nu glumește, au început a se 
neliniști, 

— Păi bine, tată, tu stai şi nici nu-ţi pasă de boro- 
boaţele feciorului tău ; ce-are să spună călugărul 
ăsta bătrîn, cînd se va trezi şi nu-şi va găsi calul ? 
—— Lăsaţi-l în pace, că doar nu-l va mînca, mirii 
călugărul din locul său, și apoi cred că, dacă va 
vrea, să-l stăpiînească sănătos. 


. Cînd auziră una ca asta, nu mai vorbiră, ci se ghe- 


mui fiecare în culcușul său, fericiţi la gîndul că 
de s-ar îndura călugărul să dăruiască acest cal lui 
Manţica, ar da norocul peste casa lor; cîte n-ar 
putea face cu acest cal? Însă nu-şi putură termina 
gindurile, că Manţica se şi întoarse, cuibărindu-se 
sub vatră. Numaidecîţ întrebările curgeau ca ploaia : 
— Cu adevărat ai călărit ? 

— Îi frumos calul ? Ce culoare are ? 

— Nu-i nărăvaş ? 

Şi cite şi mai cîte, la care bietul Manţica nu putea 
răspunde dintr-o dată. Noroc c-a fost scos din 
încurcătură de călugăr : 

— Nu vă mai frămiîntaţi atita, că oricum calul nu 
va fi al vostru, chiar de-l va primi fratele vostru. 
E] are de făcut un drum lung, căci este așteptat de 
soţia sa... Ce zici, Manţica ? 

— Ce să zic... aşa cum sînt, n-aş putea să mă duc; 
am plecat de acolo îmbrăcat ca un împărat, cu bani 
mulţi, să-i fericese pe ai mei, dar pe drum am fost 
prădat. M-aş duce, cum să nu mă duc, că doar abia 
aştept să-mi văd soţia... 

-> Păi, dacă-i așa, atunci ia să aduceţi de afară 
desaga cea de lîngă ușă. £ 

Se făcu o învălmăşală cum nu s-a mai văzut în 
vreo casă: unii dau să se ridice din locurile lor, 
"cei de pe .cuie sărind peste ei, căzînd claie peste 
grămadă ; unii țipau, alţii urlau; nu lipseau nici 
loviturile, care cu picioarele, care cu pumnii, care cu 
“capul, care cu dinţii. 

Cu chiu cu vai, vreo patru inși au reușit să iasă 
din casă și punînd mîna pe desagă, mai mult tîrîş 
au adus-o în casă; era prea grea pentru puterile 
lor slabe. 

Călugărul deșertă desaga, făcînd să zornăie mulți- 
mea de galbeni, la auzul cărora încăierarea încetă 
ca prin farmec; gurile căscate se lărgiră pînă la 
urechi, Cînd călugărul le spuse : 


242 


| 
| 


g 


i 


il 


ri 


| 


—- Întreg bănetul ăsta e al vostru, să-l folosiți cu 
pricepere și chibzuială, iar de cei necăjiţi să nu 
uitaţi niciodată ! 

— Dar, moș călugăr, acești galbeni au fost ai mei! 
Nişte tîlhari m-au prădat cînd veneam spre casă, 
în mijlocul pădurii, Acu’ îmi dau seama că şi calul 
de afară e tot al meu. Cum ai ajuns în stăpînirea 
lor ? P. 

-- Ehehei, fiule ! asta-i o poveste întreagă pe care 
am să ţi-o povestesc la timpul său. Acuma ai face 
bine să te-mbraci; uite aici ţi-s hainele. Şi călugă- 
rul le scoase din desagă. 

N umaidecît, Manţica se îmbrăcă în hainele sale cele 
frumoase ; aşa îmbrăcat era frumos — bată-l noro- 
cul — arăta ca un prinţ adevărat. 

Călugărul îşi lepădă rasa, își smulse barba și mustă- 
tile şi în locul lui apăru prinţesa, în toată frumu- 
seţea ei. 

Se uita Manţica la ea şi nu-i venea să creadă că-i 
soția lui. Atunci ea îi povesti toată păţania, cum 
l-a urmărit pas cu pas. 

Cînd află una ca asta, o cuprinse în braţe și o 
sărută cu toată dragostea, legîndu-se cu jurămînt 
să n-o mai părăsească cîte zile va mai avea de 
trăit, Fraţii săi au rămas de-a binelea cu gurile 
căscate, nevenindu-le să creadă o astfel de minune, 
Apoi cei doi tineri, după ce şi-au luat rămas bun, 
-au încălecat pe cal, înapoindu-se la palatele împără- 

teşti, unde au trăit mult și bine, pînă la adinci 
bătrineţe, Manţica ajungind împărat după moartea 
socrului său, cîrmuind împărăţia cu înţelepciune și 
bunătate. 


Iară eu am apucat, 

Basmul de l-am terminat. 
Si n-am spus de astă dată 
Vreo minciună-adevărată, - 
Ci-adevăruri mincinoase, 
Știţi.., de cele sănătoase ! 


POVESTE POPULARĂ ETIOPIANĂ 


| Focul de pe munte 


ÎN SE POVESTEȘTE că în vremurile de 
I demult trăia la Adis-Abeba un tînăr pe nume 
| Arha. Tinărul venise în oraș din ţara Guraghe, pe 
cînd era băietan și intrase slugă la neguţătorul 
E “Haptom Hassey. Acesta era foarte bogat. Avea tot 

ee poţi cumpăra pe bani. Numai că îl apuca adesea 
uritul, căci era sătul de toate şi nimic nu mai era 
nou pentru el de multă vreme. 
"Într-o noapte friguroasă, cînd un vînt umed zburda 
„pe podiș, Haptom îl trimise pe Arha să aducă lemne 
„de foc. După ce Arha își termină treaba, Haptom se 
gîndi: „Cam cît timp ar putea oare un om să rabde 
| în frig ?“ După aceea zise: 
„N Arha, ce crezi, poate oare un om să stea o noapte 
- întreagă pe vîrful cel mai înalt al muntelui Sululta, 
unde suflă vîntul cel mai aprig, fără adăpost și 
; îmbrăcăminte şi să nu moară ? 

— Nu ştiu, îi răspunse Arha. Dar oare n-ar fi 

aceasta o faptă necugetată ? 


ht, 

— Poate că aceasta ar fi cu- adevărat o prostie, dacă 
omul care s-a învoit să stea o noapie întreagă pe 
munte, n-ar primi nimic pentru aceasta. Dar eu pun 
rămășag că nimeni nu poate să reziste. 

—- Eu, dimpotrivă, sînt încredinţat că un om viteaz 
ar putea să stea toată noaptea fără îmbrăcăminte pe 
muntele Sululta, fără să moară, zise Arha. Dar mie 
mi-e tot una, căci nu am pe ce pune rămășag. 

— Am să te ajut eu. De vreme ce ești încredinţat 
că aceasta e cu putinţă, eu am să fac prinsoare cu 
tine. Dacă tu vei sta o noapie întreagă pe cea mai 
înaltă stîncă a muntelui Sululta, fără mîncare, apă, 
îmbrăcăminte, adăpost şi foc, şi nu vei muri, eu îți 
voi da zece acri de pămînt bun, o casă şi 
vite; 

Lui Arha nu-i venea să creadă cele auzite. 

— Adevărat ? întrebă el. ; 

— Sînt stăpîn pe cuvintul. meu, răspunse Hap- 
tom. 

— Atunci miine noapte voi face precum ai spus 
domnia-ta, iar apoi toată viaţa îmi voi lucra pămîn- 
tul meu. 

Văzind cum bintuie vintul pe înălţime, Arha se 
neliniști din cale-afară. Către dimineaţă se duse la 
un bătrîn înţelept din tribul Guraghe și-i povesti 
tărăşenia. Bătrinul îl ascultă în linişte, se gîndi 
puţin, apoi zise : 

— Am să te ajut. Dincolo de poalele muntelui 

Sululta se înalţă un stei, care se vede numai ziua. 

“Miine seară, după apusul soarelui, voi aprinde acolo 

"un foc, astfel ca să se vadă de pe înălțimea unde te 

vei afla tu. Toată noaptea să te uiţi la flacăra focu- 

lui meu. Să nu închizi ochii și să nu îngădui piclei 
să pună stăpinire pe tine. Cind te vei uita la tocul 

“meu să te gîndești la căldura lui şi la mine, priete- 

nul tău, care va sta lingă foc ţinindu-ţi ţie tovă- 

rășie, Dacă vei -face întocmai cum ţi-am spus, vei 
rămîne viu, oricît ar bîntui vîntul nopţii. 

Arha îi mulțumi plin de recunoştinţă bătrinului şi 

se întoarse cu inima ușurată acasă la Haptom. 

După-amiază, Haptom îl trimise pe vîrful muntelui 

= Sululta, supravegheat îndeaproape de slujitorii săi. 

Acolo, cînd începu să amurgească, Arha se dezbrăcă 

şi se așeză în calea vîntului umed și rece, care înce- 

puse să sufle pe podiș, îndată după apusul soarelui, 

Arha zări atunci în depărtare lumina focului aprins 

de prietenul lui. Focul strălucea în beznă ca o 

Estea. 

" Vintul se făcea tot mai rece şi-i pătrundea în oase, 
Polovanul pe care se așezase era rece ca un sloi 
de gheaţă, la fiecare ceas Arha îngheţa tot mai tare 
și se giîndea că nu se va mai încălzi niciodată. Se 
uita însă într-una la luminița care licărea în vale 
şi-şi amintea că acolo stă vechiul său prieten și 

_aţiţa focul pentru el. Uneori picla învăluia focul și 

atunci Arha scruta cu multă trudă şi caznă, ca să 
nu-piardă din vederi lumina. Strănuta, tuşea, tre- 
mura și era mai-mai să-şi piardă simţirea. Astfel 
a petrecut toată noaptea. Abia cînd au mijit zorii, 
s-a îmbrăcat și a coborit în orașul Adis-Abeba. 
Văzindu-l pe Arha teafăr, Haptom s-a minunat 
nespus şi și-a întrebat slujitorii cu asprime : 

— Cum, a stat chiar toată noaptea fără mincare, 
fără apă, fără adăpost și fără îmbrăcăminte ? 

— Da, stăpîne. Totul a fost așa cum v-aţi înţeles, 
i-au răspuns slujitorii. 

— Prea bine, eşti un flăcău de ispravă, se întoarse 
Haptom către Arha. Dar, spune-mi, cum: de-ai 
izbutit ? | 

— M-am uitat la lumina unui foc de pe un deal 
îndepărtat, răspunse Arha. 

— Cum, ai văzut un foc? Atunci ai pierdut. Şi de 
acum încolo vei fi tot slugă la mine şi nu vei avea 
nici un fel de pămînt. 

— Bine, dar focul nu era aşa de aproape ca să mă 
poată încălzi. Era departe, pe partea cealaltă a 
văii. 

— Nu-ţi dau nici un pămînt, zise Haptom. Nu te-ai 
ţinut de cuvînt. Numai focul te-a scăpat, 

Arha se întristă peste măsură. Plecă din nou abătut 


la prietenul său din tribul Guraghe și-i povesti tot: 


ce se întîmplase. 

| — Trebuie să te plîngi neapărat judecătorului, îl! 
“sfătui bătrinul.. 

Arha merse şi se plinse judecătorului, Judecătorul 
"îl chemă pe Haptom. Popa ce Haptom îi povesti 
"totul şi slujitorii întăriră încă o dată că Arha se 
“uitase la un foc aprins departe în vale, judecăto- 
“rul hotărî : 

T — Da, Arha, ai pierdut, fiindcă toi să te afli 
“acolo fără nici un foc. Așa te înţeleseseşși cu 
| Haptom. 3 

Din nou plecă Arha abătut la bătrînul său prieten 
m ducîndu-i veşti triste; se vede că-i era sortit să fie 
i slugă toată viaţa. 

|— Nu-ţi pierde nădejdea, îl sfătui bătrînul. În firea 
lucrurilor găsești mai multă înţelepciune decît la 
| oricare judecător. 

T Bătrînul se ridică şi plecă în căutarea unui om pe 
nume Haylu, în casa căruia el slujise în tinereţe, 
"di povesti omului celui bun despre rămășagul dintre 
Ri. Haptom şi Arha și-l întrebă dacă nu l-ar putea 
"ajuta pe tînăr. 

„— Fii fără grijă, îi zise Haylu, după ce se gîndi 
„puţin. Am să iau asupra mea-această treabă. 

g Peste cîteva zile, Haylu îi înştiință pe mai mulți 
i locuitori ai orașului că-i cheamă la ospăț. Printre 
ei se găseau şi Haptom, şi judecătorul care hotărise” 
că Arha a pierdut rămăşagul. 

Sosi şi ziua ospăţului. Musafirii începură să vină 
călare pe catiri împodobiţi cu cioltare cusute cu fir. 
În urma lor se ţineau lanţ slujitorii. Haptom sosi 
însoţit de douăzeci de slujitori, dintre care unul îi 
ținea umbrela de mătase, apărindu-și stăpinul de 
arşiţa soarelui. Patru muzicanți bătură tobele. 
Aceasta însemna că. Haptom însuşi a binevoit să 
vină, A 

Oaspeţii se aşezară pe covoare moi şi prinseră să 
discute între ei. Din bucătărie ajungeau la ei mires- 
mele celor mai gustoase şi mai ispititoare bunătăţi : 
friptură de ied, porumb prăjit, piinişoare numite 
inger și sosuri nemaipomenite, al căror miros nespus 
de plăcut îi făcea aproape să leşine. Mireasma mîn- 
cărurilor făcuse să crească și mai mult pofta oaspe- 
ţilor. Dar vremea trecea și deși era de mult timpul 
să fie pusă masa, gazda nici gînd să le dea ceva să-și 
astimpere foamea, pe care miresmele ce se revăr- 
sau de la bucătărie le-a aţiţat-o tot mai tare. Veni 
şi seara, dar nici pomeneală de mîncare, Oaspeţii 
începură să șuşotească între ei. Oare preastimata 
gazdă Haylu n-avea mincare. să-și cinstească oaspe- 
tii? Dar atunci cum de se revărsau din bucătărie 
asemenea miresme ucigător de plăcute ? 

În sfirșit, unul din oaspeţi nu mai putu răbda şi 
zise : 

—- Haylu, ce înseamnă asta ? Ne chemi la ospăț. dar 
nu ne pui nimic pe masă ? 

— Cum, nu vă desfătaţi oare cu miresmele mincă- 
rurilor ? se miră Haylu. 

—- Da, asta e adevărat. Dar cum să te saturi numai 
din mirosuri, că doar nu le poţi mînca |! 

—- Dar un foc aflat la aşa depărtare, că de-abia se 
vede, poate oare să te încălzească ? întrebă Haylu. 
Dacă. Arha s-a încălzit la un foculeţ pe care l-a 
văzut în depărtare, cînd sta pe muntele Sululta, 
înseamnă că şi voi v-aţi săturat cu mirosul din. 
bucătăria mea. 

Oamenii îi dădură dreptate lui Haylu, judecătorul 
își recunoscu pe loc greşeala, iar lui Haptom i se făcu 
ruşine. Îi mulţumi lui Haylu pentru învăţătură şi 
îl numi pe Arha în auzul tuturor stăpin peste pămin- 
tul, casa și vitele făgăduite. Atunci Haylu porunci 
să fie aduse la masă mincărurile și începu ospăţul 
de-adevăratelea. 


Traducere din limba arabă-de 
ILIE BADICUT 


POVESTE POPULARĂ ETIOPIANA 


Cum a fost izgonit Abunawas 


SE SPUNE că în vremurile de demult în 
Etiopia trăia un tînăr pe nume Abunawas, cinstit 
și iubit pentru mintea pe care-o avea. Bătrinii poves- 
tesc că odată Abunawas a poposit în orașul în care 
se aflau palatul şi tronul negusului. Tînărul s-a 
înfățişat împăratului și i-a cerut o slujbă. 
— Eşti un flăcău tare zdravăn şi de aceea am să te 
pun să-mi păzeşti porţile, grăi negusul. 
Abunawas a primit de la curteni arme și s-a pus să 
păzească cu strășnicie casa împăratului, 
Odată, negusul îl chemă și-i porunci : 
— Eu plec într-o călătorie. Ia aminte, să nu cumva 
să-ţi iei ochii de la porţile palatului. | 
— Voi îndeplini porunca întocmai, Măria-Ta, răs- 
punse Abunawas. 
Negusul și curtenii au dat pinteni cailor și s-au tot 
dus. Abunawas a rămas singur-singurel cu ochii 
țintă la porţi. Iată că deodată aude zvon de cîntece 
şi veselie din oraş. Pasămite, oamenii jucau şi 

petreceau. Și ce-şi zise Abunawas ? ,„Negusul nu mi-a 
zis că n-am voie să joc !“ 

Scoase porţile din balamale, le luă în spinare și porni 
spre locul unde era petrecerea. Acolo, Abunawas a 
jucat toată noaptea și s-a desfătat bînd vin. Cînd 
au început să se verse zorile, s-a întors binişot 
acasă, tîrînd porțile după sine. În lipsa lui, hoţii 
găsiseră ușile vraiște şi jefuiseră palatul. 

Cînd s-a întors din călătorie, negusul s-a supărat toc, 
și a poruncit să-i fie adus fără întirziere Abună- 


“was. 


| — Nu ţi-am încredinţat eu oare paza porților? îi 
> strigă împăratul. 

» — Da, Măria-Ta, răspunse Abunawas. Mi-aţi porun- 
„cit să păzesc porţile şi eu nu mi-am luat ochii de 
la ele nici o clipă. Despre palat însă nu mi-aţi spus 
nimic. 

— Eşti prea semet ! zise negusul. Miine vei fi Sere pl 
sit. 

Negusul chemă slujitorii și le porunci să-l închidă 
„pe tînăr în temniţă. Slujitorii îl luară pe Abunawas, 
"îl duseră dincolo de zidurile palatului, săpară o 
N „groapă şi-l băgară în ea, acoperindu-l cu pămînt 
„pînă la gît. După aceea îl lăsară în plata domnului 
A se-ntoarseră la treburile lor. 

 Abunawas petrecu astfel toată noaptea îngropat pină 
i h gît, neputîndu-se mişca în nici un fel. Dimineaţa 
însă pe lîngă locul cu pricina trecu o caravană de 

cămile, Văzindu-l pe Abunawas, negustorul care 
vasoţea caravana se opri să-i dea bineţe. 

— Pace ţie, zise acesta. Ce faci aici ? 

— Şi ţie pace. laca, mă îndrept, îi răspunse Abu- 
nawas. 

— Cum aşa ? 

— Mi s-a strimbat şira spinării şi doctori negusu- 
lui m-au îngropat ieri aici ca să mi-o îndrept, îl 
lămuri Abunawas. 

—- Ce fericit ești, se minună negustorul. Te îngri- 
jesc doctorii negusului! Şi-eu am şira spinării 
strimbă, dar nu știam că pot găsi leac pentru așa 
ceva. 

— Poţi, cum nu! Eu simt că mi s-a făcut, spinarea 
dreaptă ca o lance. 

— Ti-aş da tot ce am ca să-ţi iau locul, zise negus- 
torul, 

— Să-mi dai toate cămilele astea, ceru Abuna- 
was, | 

— Îți dau jumătate din ele. 

— Bine, fie și așa. Scoate-mă de aici, spuse abuni 
was. s 

Negustorul îl scoase pe Abunawas din groapă şi 
intră el în locul lui. Abunawas îl acoperi frumușe! 
cu pămînt lăsindu-i afară numai capul. 

-— N-am să uit niciodată cît bine mi-ai făcut, zise 
negustorul recunoscător. 


- 

— Să fii sănătos şi să nu mă uiţi, răspunse Abuna- 
was. După aceea, mînă toate cămilele în grabă şi 
pe-aci ţi-e drumul. 

Îndată după aceasta veniră slujitorii negusului. Cre- 
zind că negustorul e omul pe care-l îngropaseră ei, 
îl sloboziră din groapă şi porniră cu el spre palat, 
tîrîndu-l prin ţărină și lovindu-l cu ciomegele. 

-— Opriţi-vă, că m-am îndreptat ! Opriţi-vă, că m-am 
îndreptat, tipa negustorul. 

Auzind asemenea vorbe ciudate, slujitorii îl duseră 
în faţa negusului. 

— Ce fel de om e acesta ? se miră negusul. 

— E Abunawas, ziseră slujitorii. 

— Nu, eu nu sînt Abunawas, scînci negustorul. Şi 
cu lacrimi în ochi îi povesti negusului de-a fir a 
păr toată tărășenia. 


— Hm, isteţ flăcău Abunawas ăsta, își zise negusul. 


Să vedem ce-o să-i mai treacă prin minte. 

Negusul chemă toţi gonacii şi iscoadele şi le 
porunci : 

— Plecaţi în toate cele patru vinturi și să mi-l 
scoateţi pe Abunawas din pămînt din iarbă verde. 
Şi cînd îl veţi găsi, să-i spuneţi : „Negusul îţi porun- 
ceşte să te arăţi neîntirziat la curte. Dar ia seama 
bine, e poruncă strașnică să nu vii nici îmbrăcat, 


T nici dezbrăcat, nici călare, nici pe jos.“ 


Gonacii şi iscoadele îl căutară pe Abunawas pînă-l 
găsiră, apoi îl înştiințară de porunca strașnică a 

negusului. După aceea se întoarseră la palat să dea 
seamă de împlinirea poruncii. Vestea că Abunawas 
se va înfățișa curînd la curte se răspîndi ca fulge- 
rul, așa că mulţimea se adună pe dată să vadă cum 
va ieşi din încurcătură tînărul cel isteţ. e 

— Vine ! strigă cineva din gloată. Oamenii începură 
să-ntindă gîturile şi să se înalțe pe vîrful degetelor, 
ca să vadă mai bine. Cînd se arătă Abunawas, hoho- 
tele de rîs zguduiră marea de oameni, Căci Abuna- 
was în loc de îmbrăcăminte era înfăşurat într-o 
plasă de prins peşte şi în timp ce un picior îi era 
prins în scara de la șa, cu celălalt şonticăia -prin 
colbul drumului pe măsură ce înainta calul. 

Negusul fu mîhnit văzînd că tot Abunawas se dove- 
dise mai isteţ. După ce gloata se potoli din ris, 
cuvintă : 

— Ascultă, Abunawas ! Asta-ţi va fi cea din urmă 
ispravă. Eşti priceput la minte, dar prea te ţii de 
şotii, Am să te iert şi n-am să te pedepsesc numai 
dacă n-am să-ţi mai văd faţa. 

Şi Abunawas a trebuit să se îndepărteze. 

Peste cîteva zile, negusul trecea prin oraș. Cind se 
apropie de bazar, toţi oamenii se întoarseră către el 
şi i se închinară. Un singur om din toată ini. 
sta cu spatele la negus. 

— Aduceţi-l la mine pe omul acela care cutează să-mi 
întoarcă spatele, porunci negusul clocotind de 
miînie. 

Străjerii îl înştăcară pe buclucaş şi-l aduseră între 
lănci în faţa negusului. Nu era altcineva decit 
Abunawas ! 

-= Ah, tu erai ! strigă negusul. Cum de-ai îndrăznit 
să stai cu spatele către faţa luminată a împă- 
ratului ? 

— Luminăţia-Ta, dar eu n-am făcut altceva decit să 
vă împlinesc înalta poruncă. Mi-aţi poruncit să nu 
vă mai arăt niciodată faţa şi de aceea am stat cu 
spatele. 

— Limba ta este încă ascuţită, zise negusul. Ascul- 
tă-mi ultima poruncă. Pleacă fără întirziere din 
Etiopia, încotro vei vedea cu ochii. Şi nu uita că 
dacă vei mai călca vreodată pe pămînt etiopian, te 
voi spinzura. 

Abunawas plecă, dar' oamenii nu conteniră mult 
timp să ridă. Tare le mai plăcuse că tînărul se ară- 
tase din nou mai isteț decit negusul. Clătinau totuşi 
cu părere de rău din cap cînd îşi aminteau ce 
pedeapsă aspră îi hărăzise negusul. O dată, orașul 
era în mare sărbătoare, ulițele erau ticsite de oameni 
care se veseleau. Chiar și negusul veni.să ia parte 
“la sărbătoare, călare pe bidiviul său. Iar la poarta 
bazarului cine credeţi că se afla ? Chiar Abunawas. 
Negusul dădu pinteni calului, ieşi în față și înălţă 
mina în semn că vrea liniște : 

17 — Poveşti nemuritoare vol. XIV 


— Popor al Etiopiei, zise, sărbătoarea noastră € 
umbrită, căci voi fi nevoit să spinzur un om. Şi, 
întorcîndu-se către Abunawas, îl întrebă ; 

—- Ai uitat ultima poruncă ? 

— Nu, Măria-Ta, n-am uitat-o, răspunse Abunawas. 
Mi-aţi poruncit să nu mai cale pămîntul etio- 
pian. 3 
— Şi atunci cum se face că te văd aici ? 

— Măria-Ta, am îndeplinit întocmai porunca Voas- 
tră. Am plecat din Etiopia cum mi-aţi poruncit. 
M-am dus în Egipt şi mi-am umplut încălțările cu 
pămint egiptean. Și de-atunci nu cale decit pe 
pămînt egiptean. 


Traducere din limba arabă de 
ILIE BĂDICUŢ 
| 


POVESTE POPULARĂ ETIOPIANĂ 


Doi împricinaţi surzi 
şi o oaie şchioapă 


O FEMEIE SURDĂ prășea odată la cîmp, 
_ţinindu-şi copilul într-o legătură în spinare, cînd se 
apropie de ea un bărbat surd, care-și pierduse oile, 
„îi dădu bineţe şi-i zise : 

| — Ascultă, n-au trecut cumva pe-aici nişte oi ? Dacă 
 mi-arăţi încotro au apucat-o, am să-ți dau oaia mea 
cea şchioapă. 

„Femeia a crezut că omul vrea să ştie pe unde trece 
f hatul ogorului ei și-i răspunse arătind cu dege- 
Iei tul + « 

— Ogorul nostru se întinde pină la locul acela. De 
acolo începe ogorul altui om. 

Surdul înţelese că femeia i-a arătat încotro au luat-o 
oile. Porni și el într-acolo şi într-adevăr îşi găsi oile. 
Bucuros că femeia îl îndreptase bine, omul luă oaia 
cea şchioapă şi i-o duse : 

— Dumnezeu să te binecuvinteze, zise surdul întin- 
zindu-i oaia. Cind m-am dus acolo unde mi-ai arătat 
mi-am și găsit oile. Și acum, fiindcă ţi-am făgăduit, 
„îţi dăruiesc această oaie. 

Surda crezu că omul o învinuieşște de a fi trint 
piciorul oii și-i strigă supărată : 

— Cum aș fi putut să-i friîng eu piciorul, cînd nici 
măcar n-am zărit-o ? 

Văzînd cum s-a supărat Wa, surdul a înţeles că 
aceasta vrea să-l ducă: la judecător şi-i răspunse 
oţărit : 

— Bine, haidem, dacă ţii atît de mult ! 

Și au pornit amindoi la judecător. 

—- Ei, care vă e pricina? îi întrebă judecăto- 
rul, 

Și surdul începu să-i povestească : 

— Pierdusem oile și am plecat să le caut. Pe un ogor 
văd o femeie. Mă apropii de ea și-i zic: „Dacă ai 
văzut oile mele şi-mi arăţi, încotro au luat-o, îți dau 
o oaie șchioapă“. Ea mi-a arătat cu degetul încotro 
mi s-au dus oile, iar eu am plecat într-acolo și le-am 
găsit. M-am ţinut de făgăduială şi i-am adus oaia 
cu piciorul frînt. Dar ea s-a supărat şi mi-a zis: 
„Ne înţelesesem că o să-mi dai o oaie sănătoasă. 
Ce să fac eu cu una șchioapă? Hai la judecător“, 
Şi iată că am venit la domnia-ta ca să faci 
dreptate. 

Judecătorul s-a întors apoi către femeie : 

— Să ascultăm acum ce poţi răspunde la toate 
acestea ? 

— Eu prăşeam la cîmp. Deodată omul acesta vine 

la mine și tabără: „Tu ai frint piciorul oii mele! 
Hai la judecător !“ Cum aș fi putut să-i fring piciorul 
cînd nici măcar n-o văzusem ? 

În timp ce femeia spunea acestea, judecătorul, care 
era şi el surd, văzu copilul. Atunci el înțelese că 
femeia a venit aici să se judece cu bărbatul ei, care 
nu-i dă bani să-și hrănească copilul. Se întoarse 
„deci către bărbat şi-i zise : 

„— Ce s-o mai lungim atita! E copilul tău, îţi sea- 
mănă leit. De aceea ești dator să-l hrănești și să-l 
T crești, 


Traducere din limba arabă de 
- ILIE BĂBICUŢ 


POVESTE POPULARĂ ETIOPIANĂ 


„Puiul «de ioară cel istet 


ODATĂ, o cioară își dăscălea puiul : 
—— Fiul meu, teme-te de om! E o vietate cu capul 
negru şi dinţii albi. Dacă atunci cînd vine înspre 
tine se apleacă, să știi că are de gînd să ridice o 
piatră şi să dea cu ea în tine. Tu să zbori nein- 
tîrziat, puiul mamei, e 
Micul cioroi stătu puţin pe gînduri, apoi zise : 
-- Mamă, după cum spui, omul e în stare de atitea 
vicleşuguri, N-ar fi mai bine să mă stătuiești să-mi 
iau zborul nemaiașteptind să se aplece? Cine stie, 
poate că a ascuns piatra în sîn ? 
Așa se povestește. 


Traducere din limba arabă de 
ILIE BĂDICUȚ 


A POVESTE. POPULARĂ ETIOPIANĂ: 


Hien a şi măgărița 


X 


O HIENĂ ÎMBĂTRINISE şi nu mai putea 
să iasă afară din culcuș. Odată, o măgăriță bătrină 
păștea pe lîngă ascunzătoarea ei şi hiena, văzind-o, 
începu să se vaite : 

— Oh, sint o biată hienă bătrină. Nu mai am pic 
de putere. Oh, oh ! 

Măgăriţa, uitînd că trebuie să fie prevăzătoare, se 
apropie de intrarea în ascunzătoare, s-o căineze, şi 
hiena o prinse cu colții şi-o tiri înăuntru. Dar n-o 
mai ţinură puterile să sfişie carnea măgăriței în 
și atunci le strigă supărată puilor ei 
nici : ; 

Înconjurați această măgăriță, prăvăliţi-o la pă- 
mânt, sfişiaţi-o și hălcile de carne să mi le daţi 
ii hienei înconjurară măgăriţa, o trintiră la pă- 
mint, şi se puseră s-o sfişie în bucăţi. O parte din 
Carne o mincară ei, iar pe cea rămasă o dădură 
“mamei lor. 

Negăsind inima măgăriţei printre bucăţile de carne, 
hiena cea bătrînă își întrebă puii 1 

— Oare măgăriţa aceasta n-o fi avut inimă ? 

Unul din pui îi răspunse : 

— Ba inimă a avut. Numai minte n-a avut. Că 
altfel nu s-ar fi băgat singură în culcuşul hie- 
nei, 

Așa se povestește, 


Traducere din limba arabă de 
ILIE BĂDICUŢ 


BASM POPULAR SUDANEZ 


Sfoara de fum 


BROASCA ŢESTOASĂ avea o fiică. Fru- 


'.moasă. Foarte frumoasă. Nemaivăzut de frumoasă. 


Într-o zi mama îi spuse : 

— Copila mea, a venit timpul să te mărit. Dar, să 
ştii, n-am să te dau decit după un bărbat înţelept. 
Unuia care va şti, de pildă, să lege o grămadă de 
apă... 

— Vai! Vai! Vai! oftară celelalte animale. Cum e 
cu putinţă una ca asta ? 

Fi, dar tinăra broască erat era foarte, foarte 
frumoasă. 

— Aş vrea să-i fiu soţ, spuseră pe rînd : hipopota- 
\mul, puiul de maimuță, şarpele Boa, elefantul 


K "zebra. 


~ Dar... grămada de apă? Grămada de apă? Cum. să 
legi grămada de apă ? 

Lemurul nu zise nimic, dar se vedea că se gîndeşte 
adînc la ceva. 

Încercară : hipopotamul, puiul de maimuţă, şarpele 
Boa, elefantul şi zebra. Dar nici unul n-a reușit să 

lege în vreun fel o grămadă de apă. Fiecăruia broasca 
țestoasă îi răspundea ; ; | 

—- Nu vei fi soţul preafrumoasei mele fiice. 
Hipopotamul şi elefantul, șarpele Boa, puiul de mai- 
muţă şi zebra au rămas foarte mîhniţi. 

Dar lemurul, care pînă atunci a tot tăcut și s-a tot 
gîndit, zîmbi deodată și întrebă pe broasca tes- 
toasă : 

— Îmi făgăduiești că voi putea să mă însor cu fiica 
ta, dacă voi izbuti să leg o grămadă de apă ? 

— Mai încape vorbă?! Ai cuvintul meu! spuse 
broasca ţestoasă, 

— Uite ce e... Am uitat să-mi aduc sfoara de acasă, 
vorbi agale lemurul. Mamă broască ţestoasă, poftim 
luleaua mea. Te rog să-mi faci o sfoară din fumul 
ei albastru. Atunci îţi voi aduce degrabă. o grămadă 
de apă. Mă înţelegi, trebuie să am cu ce s-o 
leg. 

Faţa broaştei țestoase se lumină. Îl duse pe lemur 
la fiica sa şi-i spuse : 

—- Acesta va fi soțul tău. 

Hipopotamul, elefantul, şarpele Boa, puiul de mai- 
muţă şi zebra strigară care mai de care : 

— Dar nu-i drept ! Lemurul nici n-a încercat măcar 
să lege apa ! 

Atunci broasca ţestoasă spuse : 

— E adevărat că lemurul nici n-a încercat să facă 
una ca asta, dar el şi-a dat seama, numai el a inte- 

les că nu se poate lega o grămadă de apă, după 
cum nu se poate face sfoară din fum, El s-a dove- 
dit astfel a fi cel mai isteț dintre voi, Lui îi dau 
pe fiică-mea de nevastă. 

